തന്‍റെ ദിവസങ്ങള് എണ്ണപ്പെട്ടതാണെന്ന് മുര്‍സിക്ക് അറിയാമായിരുന്നെന്ന് കുടുംബം | islamonlive.in\nby ഡേവിഡ് ഹേഴ്സ്റ്റ്\nതന്‍റെ പ്രസിഡന്‍റ് കാലാവധി പൂര്‍ത്തിയാക്കാന് ഒരിക്കലും തനിക്കാകില്ലെന്നും ജനാധിപത്യ രീതിയില് തെരെഞ്ഞെടുക്കപ്പെട്ട ആദ്യ നേതാവാകാനുള്ള വില തന്‍റെ ജീവനായിരിക്കാമെന്നും തെരെഞ്ഞെടുക്കപ്പെട്ട ആദ്യ ദിവസം തന്നെ മുഹമ്മദ് മുര്‍സിക്ക് അറിയാമായിരുന്നെന്ന് അദ്ദേഹത്തിന്‍റെ ഭാര്യയും മകനും മിഡില് ഈസ്റ്റ് ഐക്ക് നല്‍കിയ അഭിമുഖത്തില് പറഞ്ഞു. മാത്രമല്ല, ഈജിപ്തില് ഇസ്ലാമിസ്റ്റുകളുടെ ഭരണത്തിന് പാശ്ചാത്യ ശക്തികള് ഒരിക്കലും സമ്മതിക്കില്ലെന്നും 2012-13 പ്രസിഡന്‍സി കാലയളവില് മുര്‍സി തങ്ങള്‍ക്ക് മുന്നറിയിപ്പ് നല്‍കിയിരുന്നതായി അദ്ദേഹത്തിന്‍റെ ഭാര്യ നജ്ലാ മഹ്മൂദും മകന് അഹ്മദും മുര്‍സിയുടെ മരണ ശേഷമുള്ള അവരുടെ ആദ്യ അഭിമുഖത്തില് വെളിപ്പെടുത്തി.\nമുസ്ലിം ബ്രദര്‍ഹുഡ് സ്ഥാനാര്‍ത്ഥിയായിരുന്ന മുര്‍സി 2012ല് നടന്ന ആദ്യ സ്വതന്ത്ര പ്രസിഡന്‍ഷ്യല് തെരെഞ്ഞെടുപ്പില് വിജയിച്ചിരുന്നു. ദീര്‍ഘകാലം ഈജിപ്തിനെ ഭരിച്ചുകൊണ്ടിരുന്ന സ്വേച്ഛാധിപതി ഹുസ്നി മുബാറക്കിന്‍റെ പതനമാണ് ഈ തെരെഞ്ഞെടുപ്പിന് വഴി വെച്ചത്. എന്നാല്, ഒരേ സമയം ഈജിപ്തിനകത്തും പുറത്തുമുള്ള രാഷ്ട്രീയ ശക്തികള് ബ്രദര്‍ഹുഡിനെക്കുറിച്ചും രാഷ്ട്രീയ ഇസ്ലാമിനെക്കുറിച്ചും ജാഗ്രതയിലായിരുന്നു.\n‘ഈജിപ്തിലെ രാഷ്ട്രീയ ഇസ്ലാം മുന്നോട്ട് വെച്ച പദ്ധതി വ്യക്തവും പരിഷ്കൃതവും മൂല്യവത്തും ആകുന്നതോടൊപ്പം സമാധാനപൂര്‍വ്വമായ സഹവര്‍ത്തിത്വത്തിന് നിലകൊള്ളുന്നതുമാണെങ്കിലും മേഖലയിലെ മറ്റു രാജ്യങ്ങള് അതിന്‍റെ വളര്‍ച്ചയെ തടസ്സപ്പെടുത്തുമെന്നും താന് നിസ്സംശയം കൊല്ലപ്പെടുമെന്നും ഹുസ്നി മുബാറക്കിന്‍റെ പ്രാസ്ഥാനികരോ അഴിമതിക്കാരായ മറ്റു പാര്‍ട്ടികളോ തന്നെ സ്വീകരിക്കില്ലെന്നും അദ്ദേഹത്തിന് വ്യക്തമായി അറിയാമായിരുന്നു. മുര്‍സി സത്യസന്ധനായിരുന്നു. സ്വതന്ത്ര ജനാധിപത്യ ഇസ്ലാമിക പദ്ധതിയായിരുന്നു അദ്ദേഹത്തിന്‍റെ സ്വപ്നം. ഇങ്ങനെയൊക്കെ ആയിരുന്നിട്ടും ജനങ്ങളുടെ ആഗ്രഹവും ആവശ്യങ്ങളും നിറവേറ്റാനാണ് മുര്‍സി ശ്രമിച്ചത്’ മിഡില് ഈസ്റ്റ് ഐയുടെ ഈ-മെയില് സംഭാഷണത്തില് നജ്ലാ മഹ്മൂദ് പറഞ്ഞു.\n2012ല് കെയ്റോയില് വെച്ച് നടന്ന മുര്‍സിയുടെ തെരെഞ്ഞെടുപ്പ് പ്രചാരണ റാലിയില് നജ്ലാ മഹ്മൂദ് പങ്കെടുക്കുന്നു\n‘എന്നെ സംബന്ധിച്ചെടുത്തോളം, ഇതൊന്നും ഞാന് ഒരിക്കലും തന്നെ പ്രതീക്ഷിച്ചതായിരുന്നില്ല. എന്നാലും അദ്ദേഹത്തിന്‍റെ പ്രവചനങ്ങള് യാഥാര്‍ത്ഥ്യമാകുമോ എന്ന് എനിക്ക് ഭയമുണ്ടായിരുന്നു. അതിനാല് തന്നെ എന്തും നേരിടാന് തയ്യാറായിരുന്നു’.\n2103ല് പട്ടാള അട്ടിമറിയിലൂടെ അധികാരം പിടിച്ചെടുത്ത് പ്രസിഡന്‍റ് സ്ഥാനത്ത് തുടരുന്ന മുര്‍സി ഗവണ്‍മെന്‍റില് പ്രതിരോധമന്ത്രിയായിരുന്ന അബ്ദുല് ഫത്താഹ് അല്‍സീസിയുടെ സര്‍ക്കാരാണ് പിതാവിനെയും സഹോദരനെയും കൊലപ്പെടുത്തിയതെന്ന് കുടുംബത്തിന് ബോധ്യപ്പെട്ടതായി മകന് അഹ്മദ് മാധ്യമങ്ങളോട് വെളിപ്പെടുത്തി.\nAlso read: പ്ലാസ്മ തെറാപ്പി: പ്രതീക്ഷയുടെ പൊൻകിരണം\nപുറത്താക്കപ്പെട്ട ഉടനെ മുര്‍സിയും ബ്രദര്‍ഹുഡിന്‍റെ മറ്റു നൂറോളം പ്രവര്‍ത്തകരും നേതാക്കളും അറസ്റ്റ് ചെയ്യപ്പെട്ടിരുന്നു. തുടര്‍ന്ന് 2019 ജൂണില് നടന്ന കോടതി വിസ്താരത്തിനിടെയാണ് മുര്‍സി ഹൃദയസ്തംഭനം വന്ന് മരിക്കുന്നത്.\n‘വിചാരണ വേളകളില് തനിക്ക് തന്‍റെ ആരോഗ്യ നില ശരിയല്ലെന്നും ജീവിതം അപകടത്തിലാണെന്നും ആവര്‍ത്തിച്ച് പരാതിപ്പെട്ടിരുന്നെങ്കിലും ഒരു പ്രാവശ്യം പോലും അതിനോട് അവര് പ്രതികരിച്ചില്ല. തുടര്‍ന്നാണ് അദ്ദേഹത്തിന്‍റെ ആരോഗ്യ നില കൂടുതല് വഷളായത്. അദ്ദേഹത്തിന്‍റെത് ഒരിക്കലും സ്വാഭാവിക മരണമല്ല. ഞങ്ങള് അതിനെക്കുറിച്ച് അന്വേഷിക്കാന് പറഞ്ഞിട്ടുണ്ട്. അന്വേഷണത്തില് എല്ലാ സത്യവും പുറത്ത് വരും. സാഹചര്യത്തെക്കുറിച്ച് കൂടുതല് വ്യക്തതയും സത്യത്തെക്കുറിച്ച് കൂടുതല് അറിവും ഇപ്പോള് അനിവാര്യമാണെന്ന് വിശ്വസിക്കുന്നു’അഹ്മദ് എഴുതുന്നു.\nപിതാവിന്‍റെ മരണ ശേഷം ദുരൂഹ സാഹചര്യത്തില് മകന് അബ്ദുല്ല മുര്‍സിയും കൊല്ലപ്പെട്ടു\nഅഹ്മദിന്‍റെ ഇളയ സഹോദരന് അബ്ദുല്ലയാണ് മുര്‍സിയുടെ മരണത്തെക്കുറിച്ച് അന്താരഷ്ട്ര തലത്തിലുള്ള അന്വേഷണം വേണമെന്ന് പ്രചാരണം നടത്തിയത്. ഹൃദയാഘാതമെന്ന് അധികൃതര് പറയുന്നുണ്ടെങ്കിലും മരണത്തിന് മുമ്പ് ഒരു രോഗവും 25 വയസ്സ് മാത്രം പ്രായമുള്ള അബ്ദുല്ലക്ക് സ്ഥിരീകരിക്കപ്പെട്ടിരുന്നില്ല. ‘ഒരു മാറാവ്യാധിയും അബ്ദുല്ലയെ വേട്ടയാടിയിരുന്നില്ല. അബ്ദുല്ലയുടെ മരണത്തിന്‍റെ യഥാര്‍ത്ഥ കാരണം അറിയില്ലെങ്കിലും അവന്‍റെ മരണത്തില് ദുരൂഹതയുണ്ടെന്ന് ഞങ്ങള്‍ക്ക് ഉറപ്പാണ്. നിസ്കാരത്തിന് വേണ്ടി പുറത്തിറങ്ങിയ അബ്ദുല്ല കാറില് വെച്ചാണ് മരിക്കുന്നത്. മാത്രമല്ല, സംഭവ സ്ഥലത്ത് നിന്ന് ഒരുപാട് ദൂരെയുള്ള ഹോസ്പിറ്റലിലേക്കാണ് അവനെ കൊണ്ടുപോയതും’ അഹ്മദ് പറയുന്നു. അപകടം നടന്ന സ്ഥലത്തെ ദൃശ്യങ്ങളില് കണ്ട അപരിചിതരായ രണ്ടു പേരെക്കുറിച്ചും അഹ്മദ് ഊന്നിപ്പറയുന്നു.\n‘അബ്ദുല്ലക്ക് ഒരിക്കലും പരിചയമുണ്ടാകാന് സാധ്യതയില്ലാത്ത ഒരു സ്ത്രീയും പുരുഷനും അപകടസ്ഥലത്തുണ്ടായിരുന്നു. നിഗൂഢവും സംശയാസ്പദവുമായ രീതിയില് അവരാണ് അവനെ ഹോസ്പിറ്റലില് എത്തിച്ചത്. അവരുടെ പ്രവര്‍ത്തികളിലെ ദുരൂഹതയെക്കുറിച്ച് സുരക്ഷ വൃത്തങ്ങളും നേരത്തെ വ്യക്തമാക്കിയതാണ്. അബ്ദുല്ലയുടെ മരണവും സ്വാഭാവികമല്ല. അതും അന്വേഷിക്കേണ്ടിയിരിക്കുന്നു’.\nഅബ്ദുല്ലയുടെ മരണത്തിന് മുമ്പ് അടുത്ത കാലത്തും താന് അവനുമായി അടുത്ത ബന്ധം പുലര്‍ത്തിയിരുന്നുവെന്ന് മുര്‍സി ഗവണ്‍മെന്‍റിലെ മന്ത്രിയായിരുന്ന യഹിയ ഹമീദ് പറയുന്നു.\nAlso read: ഇസ്രയേല്-യുഎഇ കരാര്: മിഡില് ഈസ്റ്റിലെ പുതിയ ആധിപത്യം\n‘തന്‍റെ പിതാവിന്‍റെ മരണവുമായി ബന്ധപ്പെട്ട സുപ്രധാന തെളിവുകള് യുഎന്നിന് രഹസ്യമായി കൈമാറിയ ഉടനെയാണ് ദുരൂഹ സാഹചര്യത്തില് അബ്ദുല്ല മരണപ്പെടുന്നത്’, മുര്‍സിയുടെ മരണത്തില് പ്രതികരിച്ച് യുഎന് സമിതിക്ക് നല്‍കിയ പ്രസ്താവനയില് അദ്ദേഹം വ്യക്തമാക്കുന്നു. ‘അബ്ദുല്ല മുര്‍സിയുമായി എനിക്ക് അടുത്ത ബന്ധമാണ് ഉണ്ടായിരുന്നത്. യുഎന്നുമായി ചേര്‍ന്ന് കേസ് മുന്നോട്ട് കൊണ്ടുപോകാന് അദ്ദേഹം കാണിച്ച ധൈര്യമാണ് അദ്ദേഹത്തെ മരണത്തിലേക്ക് നയിച്ചതെന്ന് ഞാന് വിശ്വസിക്കുന്നു’.\nമുര്‍സിയുടെയും മകന്‍റെയും മരണാനന്തര ചടങ്ങുകള്‍ക്ക് വലിയ നിയന്ത്രണമാണ് ഏര്‍പ്പെടുത്തിയിരുന്നത്. രണ്ട് പേരെയും രാത്രിയാണ് സംസ്കരിച്ചത്. ‘പിതാവിനും സഹേദരനും വേണ്ടി പള്ളിയില് വെച്ച് നടത്താനിരുന്ന പ്രാര്‍ത്ഥന വിലക്കി. മുര്‍സിയുടെ ആഗ്രഹം പോലെ സ്വന്തം പട്ടണത്തില് മറവ് ചെയ്യാന് അദ്ദേഹത്തോടുള്ള വെറുപ്പ് കാരണം അവര് സമ്മതിച്ചില്ല. സമാന സാഹചര്യമായിരുന്നു അബ്ദുല്ലയുടെ കാര്യത്തിലും സംഭവിച്ചത്’, അഹ്മദ് പറയുന്നു.\n2015ലെ പിതാവിന്‍റെ വിചാരണയില് ഉസാമ മുര്‍സി പങ്കെടുക്കുന്നു\n2016 ഡിസംബര് 16ന് പ്രതിഷേധം സംഘടിപ്പിക്കാന് പദ്ധതിയിട്ടെന്ന് ആരോപിച്ച് അഹ്മദിന്‍റെ മറ്റൊരു സഹോദരന് ഉസാമയെ സീസിയുടെ പട്ടാളം അറസ്റ്റ് ചെയ്തു. മുര്‍സിയുടെ മകനായത് കൊണ്ടും കിടയറ്റ അഭിഭാഷകനായത് കൊണ്ടുമാണ് അവര് ഉസാമയെ അറസ്റ്റ് ചെയ്തത്. അഹ്മദിനും മറ്റു മുര്‍സി കുടുംബാംഗങ്ങള്‍ക്കും ഇതുവരെ അദ്ദേഹത്തെ കാണാന് കഴിഞ്ഞിട്ടില്ല. വര്‍ഷങ്ങളായി സന്ദര്‍ശനങ്ങളും അവര് നിരോധിച്ചിരിക്കുകയാണ്. വളരെ കഠിനമായ സാഹചര്യത്തിലൂടെയാണ് ഉസാമയും കടന്നുപോകുന്നത്. ക്രൂരമായ പീഢനം കാരണം ഉസാമ ചിലപ്പോള് ജയിലില് വിഷം കഴിച്ചേക്കാമെന്ന് മുര്‍സി കുടുംബത്തെ പ്രതിനിധീകരിക്കുന്ന അഭിഭാഷക സംഘം പറയുന്നു. ഇതേ സാധ്യതയെക്കുറിച്ച് മുമ്പ് ഗൂര്‍ണിക്ക 37 ഇന്‍റര്‍നാഷണല് ജസ്റ്റിസ് ചാംബറും മുന്നറിയിപ്പ് നല്‍കിയിരുന്നു.\nAlso read: “ ഞങ്ങള് പള്ളി പൊളിച്ചു… അപ്പുറത് പള്ളി പൊളിച്ച് കക്കൂസ് പണിയുന്നു…”\nഅട്ടിമറി വിരുദ്ധ പ്രക്ഷോഭകരില് നിന്ന് 1150 ഓളം ആളുകളെ ഈജിപ്ഷ്യന് സുരക്ഷാ സേന കൂട്ടക്കശാപ്പ് നടത്തിയ റബാ കൂട്ടക്കൊലയുടെ ഏഴാം വാര്‍ഷികത്തിന്‍റെ തലേന്ന് വ്യാഴാഴ്ചയാണ് ബ്രദര്‍ഹുഡിന്‍റെ മറ്റൊരു പ്രമുഖ വ്യക്തി കൂടി ജയിലില് ദൂരൂഹ സാഹചര്യത്തില് മരിച്ചതായി വാര്‍ത്ത പുറത്തുവന്നത്. ഈജിപ്ത് ബ്രദര്‍ഹുഡിന്‍റെ മുതിര്‍ന്ന നേതാവും മുന് എംപിയുമായിരുന്ന എസ്സാം അല് അറൈനും കെയ്റോയിലെ തോറാ പ്രിസണ് കോംപ്ലക്സില് വെച്ച് മരിച്ചു. വന് സുരക്ഷയുള്ള കുപ്രസിദ്ധമായ അഖ്റബ് കേന്ദ്രത്തില് ഏഴ് വര്‍ഷത്തോളം ഏകാന്ത തടവിലായിരുന്നു അദ്ദേഹം. കോടതിമുറിയില് വെച്ച് തനിക്ക് ഹെപ്പാറ്റിറ്റിസ് സി ഉണ്ടെന്ന് അദ്ദേഹവും ജഡ്ജിയോട് പരാതിപ്പെട്ടിരുന്നു. ചികിത്സ തേടിയുള്ള അദ്ദേഹത്തിന്‍റെ നിരന്തരമായ അഭ്യര്‍ത്ഥന നിഷ്കരുണം നിരസിക്കപ്പെടുകയായിരുന്നു.\nഒരു സാമൂഹിക ശുദ്ധീകരണത്തെയാണ് മുര്‍സി കുടുംബം ഇപ്പോള് നേരിട്ടുകൊണ്ടിരിക്കുന്നത്. സ്ഥാനഭ്രഷ്ടനാക്കപ്പെട്ട പ്രസിഡന്‍റിന്‍റെ ബന്ധുക്കളായതിനാല് ഇപ്പോള് തങ്ങളെല്ലാം ശിക്ഷിക്കപ്പെട്ടുകൊണ്ടിരിക്കുകയാണെന്ന് അഹ്മദ് പറയുന്നു. ‘മുര്‍സി കുടുംബത്തെ സംബന്ധിച്ചെടുത്തോളം യാത്രയടക്കം എല്ലാം നിഷിദ്ധമാണ്. രാഷ്ട്രീയമോ സാമ്പത്തികമോ ആയ ഒരു പ്രവര്‍ത്തികളിലും ഞങ്ങള് പങ്കാളികളല്ല. ഒരുതരത്തിലുള്ള പാര്‍ട്ടി പ്രവര്‍ത്തനങ്ങളും ഞങ്ങള്‍ക്കില്ല. സ്വന്തം രാജ്യത്ത് പറയാന് ഒരു തൊഴില് പോലും ഞങ്ങള്‍ക്കില്ല. എന്നിരുന്നാലും മുര്‍സിയുടെ മക്കളാണ് എന്ന ഒറ്റ കാരണത്താല് ഞങ്ങളെ നിരോധന പട്ടകിയില് ചേര്‍ത്തിരിക്കുന്നു. ജനാധിപത്യ രീതിയില് തെരെഞ്ഞെടുക്കപ്പെട്ട ആദ്യ സിവിലിയന് പ്രസിഡന്‍റിന്‍റെ മക്കളായതിനാല് അധികാരികള് ഞങ്ങളോട് പ്രതികാരം ചെയ്യുകയാണ്. മുര്‍സിയുടെ മക്കളായതിനാല് പീഢിപ്പിക്കപ്പെട്ടുകൊണ്ടിരിക്കുകയാണ്. ഞങ്ങള്‍ക്കതില് അഭിമാനം മാത്രമേയുള്ളൂ’.\nഭര്‍ത്താവ് പ്രസിഡന്‍റായിരുന്നപ്പോഴും കെയ്റോയിലെ അഞ്ചാം അധിവാസ കേന്ദ്രത്തിലെ വാടക ഫ്ളാറ്റില് താമസിച്ചിരുന്ന അവര് ലളിത ജീവിതമാണ് നയിച്ചിരുന്നതെന്ന് ഈജിപ്തിലെ പ്രഥമ വനിതാ പട്ടം നിരസിച്ച നജ്ലാ മഹ്മൂദ് തുറന്നു പറയുന്നുണ്ട്.\n‘ഒരു പ്രസിഡന്‍റിന് ലഭിക്കുന്ന ആനുകൂല്യങ്ങളെല്ലാം അദ്ദേഹം നിരസിച്ചു. സാധാരണ പൗരന്മാരെപ്പോലെ ജീവിക്കാനായിരുന്നു അദ്ദേഹത്തിന് ആഗ്രഹം. അദ്ദേഹത്തിനെതിരെ ആസൂത്രിതമായ ഗൂഢാലോചനകള് നടത്തുന്നതും മാധ്യമങ്ങള് വഴി നുണ പ്രചരണങ്ങള് നടത്തുന്നതും അപകീര്‍ത്തിപ്പെടുത്തുന്നതും ഞങ്ങള് നേരിട്ടും ചാനലുകള് വഴിയും കണ്ടു. എന്ത് തന്നെയായാലും അവരുടെ തന്ത്രങ്ങള്‍ക്കെല്ലാം മുകളില് അദ്ദേഹത്തിന്‍റെ സത്യസന്ധത ലോകം തിരിച്ചറിഞ്ഞു. മാധ്യമങ്ങളില് നിന്നും ആഢംബര ചടങ്ങുകളില് നിന്നുമെല്ലാം ഒഴിഞ്ഞ് നിന്നുള്ള ലളിത ജീവിതമായിരുന്നു അദ്ദേഹത്തിന്‍റേത്. ഞങ്ങളൊടൊപ്പം ഫോട്ടോ എടുക്കാന് പോലും അദ്ദേഹം താല്‍പര്യപ്പെട്ടില്ല. ജനങ്ങള്‍ക്ക് വേണ്ടി പ്രവര്‍ത്തിക്കുന്ന തൊഴിലാളിയായ ഒരു പ്രസിഡന്‍റെന്ന മുഖഛായ ഉണ്ടാക്കിയെടുക്കാനുള്ള പ്രയത്നത്തിലായിരുന്നു അദ്ദേഹം’, നജ്ലാ മഹ്മൂദ് തുടരുന്നു.\nAlso read: പഴ വര്‍ഗങ്ങളുമായി ബന്ധപ്പെട്ട വിവാദ പരാമര്‍ശം, ശരിയോ ?\nസീസിയും അദ്ദേഹത്തിന്‍റെ കുടുംബവും കാണിക്കുന്ന സ്വഭാവത്തിന് നേര്‍വിപരീതമായി പൊതു പ്രവര്‍ത്തനങ്ങളോട് വിനയാന്നിതനും കുലീന സ്വഭാവക്കാരനുമായിരുന്നു മുഹമ്മദ് മുര്‍സി. ഇത്തിഹാദിയ പ്രസിഡന്‍ഷ്യല് കൊട്ടാരത്തില് മുര്‍സിയുടെ അനുയായികളും പ്രതിപക്ഷവും തമ്മില് ശക്തമായ രാഷ്ട്രീയ തര്‍ക്കങ്ങള് നടക്കുമ്പോള് സീസിയും കുടുംബവും ഹെല്‍മിയ ജില്ലയില് പുതുതായി പണികഴിപ്പിച്ച മള്‍ട്ടി മില്ല്യണ് ഡോളര് വിലയുള്ള കൊട്ടാരത്തില് ഉലാത്തുകയായിരുന്നുവെന്ന് മില്ല്യണയര് കോണ്‍ട്രാക്റ്ററായ മുഹമ്മദ് അലി വെളിപ്പെടുത്തിയിരുന്നു.\n1967ലെ മിഡില് ഈസ്റ്റ് യുദ്ധ സമയത്ത് ഈജിപ്ഷ്യന് പട്ടാളത്തെ നയിച്ചിരുന്ന അന്നത്തെ ഈജിപ്ഷ്യന് ജനറല് അബ്ദുല് ഹകീം അമീര് ഒരിക്കല് താമസിച്ച വീട്ടില് സ്ഥിരമായി താമസിക്കാന് സീസി പ്രതിരോധമന്ത്രിയായപ്പോള് അദ്ദേഹത്തിന്‍റെ ഭാര്യ ഇന്‍തിസാര് സമ്മതിച്ചില്ല. അതിനാല് തന്നെ സീസി അത് പൊളിച്ച് മാറ്റി പുതിയ വീട് പണിയാന് കല്‍പ്പക്കുകയായിരുന്നുവെന്നും കഴിഞ്ഞ ഒക്ടോബറില് നല്‍കിയ ഒരു അഭിമുഖത്തില് അദ്ദേഹം ആക്ഷേപിക്കുന്നുണ്ട്. സീസി ഇടക്കിടെ വീട് കാണാന് വരുമായിരുന്നു. ഡിസംബറില് ആഭ്യന്തര കലഹം പൊട്ടിപ്പുറപ്പെട്ട അന്ന് വൈകുന്നേരവും സീസി ആ വീടിന്‍റെ നിര്‍മ്മാണവുമായി ബന്ധപ്പെട്ട തിരക്കിലായിരുന്നു.\n‘എത്രമാത്രം അല്‍പനാണ് അദ്ദേഹമെന്ന് എനിക്ക് ശരിക്കും ബോധ്യപ്പെട്ടിട്ടുണ്ട്. രാജ്യം കത്തുമ്പോഴും തെരുവുകളില് ജനം പരസ്പരം കൊലവിളി നടത്തുമ്പോഴും അദ്ദേഹം വീടിനെക്കുറിച്ചും വീട്ടില് സംവിധാനിക്കേണ്ട പൂള്, മാസ്റ്റര് സ്യൂട്ട് റൂമുകള്, കുട്ടികള്‍ക്കുള്ള വ്യത്യസ്ത റൂമുകള് എന്നിവയെക്കുറിച്ചുള്ള അന്വേഷണത്തിലും ചിന്തയിലുമായിരുന്നുവെന്ന് മുഹമ്മദ് അലി സീസിയെ പരിഹസിക്കുന്നുണ്ട്.\n‘തന്‍റെ പ്രതിരോധമന്ത്രിയും എതിരാളികളും ഉയര്‍ത്തുന്ന അപകടത്തെക്കുറിച്ച് മുര്‍സി നല്ല ബോധവാനായിരുന്നെങ്കിലും തനിക്ക് വന്നേക്കാവുന്ന പ്രതിസന്ധികളെക്കുറിച്ച് അദ്ദേഹം ആലോചിച്ചതേയില്ല. ജനുവരി 25ലെ വിപ്ലവകാലത്ത് അറസ്റ്റിലായപ്പോഴും തന്നെക്കുറിച്ച് അദ്ദേഹത്തിന് ഒരു ചിന്തയുമുണ്ടായിരുന്നില്ല. അചഞ്ചലമായ ആത്മവിശ്വാസമുള്ള വ്യക്തിയായിരുന്നു അദ്ദേഹം. പോരാട്ട പാത ആഢംബരങ്ങളുടെയും സ്ഥാനമാനങ്ങളുടെതുമല്ല, ചിലപ്പോള് അതിന് വലിയ ത്യാഗങ്ങള് തന്നെ ആവശ്യമായി വരുമെന്ന് അദ്ദേഹത്തിന് അറിയാമായിരുന്നു. അഴിമതിയും സ്വേച്ഛാധിപത്യവും നിയന്തിച്ചിരുന്ന ജന്മനാടിനെ ചിട്ടയായ രീതിയിലേക്ക് മാറ്റിയെടുക്കാനുള്ള പോരാട്ടത്തിലായിരുന്നു അദ്ദേഹം’, നജ്ലാ മഹ്മൂദ് പറയുന്നു.\nറബാ കൂട്ടക്കൊലയുടെ ഒരു മാസം മുമ്പ് 2011 വിപ്ലവം സംരക്ഷിക്കാന് താന് ആത്മബലി നല്‍കാന് തയ്യാറാണെന്ന് മുര്‍സി ഈജിപ്തിലെ ജനങ്ങള്‍ക്ക് മുന്നറിയിപ്പ് നല്‍കിയിരുന്നു. അട്ടിമറി നടന്ന വൈകുന്നേരം അദ്ദേഹം പ്രസംഗിച്ചു: ‘രാജ്യത്ത് നിയമസാധുത സംരക്ഷിക്കാനുള്ള വില എന്‍റെ ജീവിതമാണ്. നിയമസാധുത നിയന്ത്രിക്കാന് എന്‍റെ രക്തം നല്‍കേണ്ടി വരുമെങ്കില് രാജ്യത്തിന്‍റെ സുസ്ഥിരതക്ക് വേണ്ടി അതിനും ഞാന് തയ്യാറാണ്’.


Interstate marriage in Kerala Tamil Nadu boarder chinnar Munnar-'അതിരുകള്' മുറിച്ച് മൂന്ന് പുതുജീവിതം; കൊറോണക്കാലത്ത് വിവാഹങ്ങള്‍ക്ക് വേദിയായി കേരള-തമിഴ്‌നാട് അതിര്‍ത്തി\n'അതിരുകള്' മുറിച്ച് മൂന്ന് പുതുജീവിതം; കൊറോണക്കാലത്ത് വിവാഹങ്ങള്‍ക്ക് വേദിയായി കേരള-തമിഴ്‌നാട് അതിര്‍ത്തി\nവരന്മാരും അടുത്ത ബന്ധുക്കളും ചെക്ക്‌പോസ്റ്റിനു സമീപം തമിഴ്‌നാട് ഭാഗത്തും വധുക്കളും ബന്ധുക്കും കേരളഭാഗത്തും അണിനിരന്നു\nUpdated: June 26, 2020 10:33:35 pm\nമൂന്നാർ: സാധാരണ ജീവിതത്തിന്റെ താളം തെറ്റിച്ച കൊറോണക്കാലം വിവാഹങ്ങള്‍ക്കും വെല്ലുവിളിയായിരുന്നു. ലോക്ക് ഡൗണിന്റെ ആദ്യകാലത്ത് നിശ്ചയിച്ച വിവാഹങ്ങള് മുടങ്ങിയെങ്കില് പിന്നീട് നിയന്ത്രണങ്ങള് പാലിച്ച് വിരലിലെണ്ണാവുന്ന ബന്ധുക്കളെ മാത്രം സാക്ഷിയായി പലരും പുതുജീവിതം ആരംഭിച്ചു. ഇതിനിടെ ഓണ്‍ലൈനിലൂടെ താലിക്കെട്ടിയ സംഭവങ്ങളും നടന്നു.\nഇതില് നിന്നെല്ലാം വ്യത്യസ്തമായ മൂന്ന് വിവാഹമാണ് കഴിഞ്ഞദിവസം ഇടുക്കിയിലെ കേരള-തമിഴ്‌നാട് അതിര്‍ത്തിയില് നടന്നത്. വരന്മാരെല്ലാം തമിഴ്‌നാട്ടില്‍നിന്ന്. വധുക്കള് കേരളീയരും. ഇരുസംസ്ഥാനങ്ങളെയും ബന്ധിപ്പിക്കുന്ന വനപാതയില് അതിര്‍ത്തിയിലെ എക്‌സൈസ് ചെക്ക്‌പോസ്റ്റിന് സമീപമായിരുന്നു താലികെട്ട്. വരന്മാരും അടുത്ത ബന്ധുക്കളും ചെക്ക്‌പോസ്റ്റിനു സമീപം തമിഴ്‌നാട് ഭാഗത്തും വധുക്കളും ബന്ധുക്കും കേരളഭാഗത്തും അണിനിരന്നു. പിന്നീട് വരന്മാര് മാത്രം കേരളത്തിന്റെ ഭാഗത്തേക്ക് പ്രവേശിച്ച് താലിചാര്‍ത്തുകയായിരുന്നു.\nചിന്നാര് വന്യജീവി സങ്കേതത്തിലെ അതിര്‍ത്തിചെക്ക് പോസ്റ്റാണ് വിവാഹ വേദിയായത്. വിപുലമായ ആചാരങ്ങളോടെയായിരുന്നില്ല വിവാഹങ്ങള്. പൂജാരികളോ പുരോഹിതരോ ചടങ്ങിലുണ്ടായിരുന്നില്ല. പങ്കെടുത്തത് ഇരുകൂട്ടരുടെയും അടുത്ത ബന്ധുക്കളും സര്‍ക്കാര് ഉദ്യോഗസ്ഥരും മാത്രം. 20 മുതല് 40 മിനിറ്റുകളുടെ ഇടവേളയിലായിരുന്നു മൂന്ന് വിവാഹവും നടന്നത്.\nഫൊട്ടോ: ജിതേഷ് ചെറുവള്ളിൽ\nപയസ്‌നഗര് കരുംമ്പാറ സ്വദേശി സുഹന്യ – ജല്ലിപെട്ടി കുറിച്ചിക്കോട്ട സ്വദേശി മണികണ്ഠന്, മിഷന്‍വയല് സ്വദേശി വേദക്കനി – അമരാവതി സ്വദേശി മുത്തപ്പരാജ്, മാട്ടുപ്പെട്ടി കൂടര്‍വള സ്വദേശി കസ്തൂരി – ചെന്നൈ മീനമ്പക്കം സ്വദേശി എന്നിവരാണ് അതിര്‍ത്തിയില് വിവാഹിതരായത്. ഒരു വിവാഹം ഹൈന്ദവ ആചാരപ്രകാരവും രണ്ടെണ്ണം ക്രിസ്ത്യന് ആചാരപ്രകാരവുമാണ് നടന്നത്.\nനേരത്തെ നിശ്ചയിച്ചിരുന്ന ഈ വിവാഹങ്ങള് ലോക്ക്ഡൗണില് നീട്ടിവച്ചതായിരുന്നു. ഒടുവില് ആരോഗ്യ വകുപ്പിന്റെ സഹായത്തോടെയാണ് ഇവ അതിര്‍ത്തിയില്‍വച്ച് നടത്തിയത്. ദിനംപ്രതി കൊറോണ കേസുകള് വര്‍ധിച്ചുവരുന്ന തമിഴ്‌നാട്ടില് നിന്ന് ആളുകള് കേരളത്തിലേക്ക് എത്തുമ്പോള് അത് സംസ്ഥാനത്ത് അപകടസാധ്യത വര്‍ധിപ്പിക്കും. ഇതിനാലാണ് ഇവിടെനിന്ന് ആളുകളെ അങ്ങോട്ടുവിടുന്നതിനും പകരമാണ് അതിര്‍ത്തിയില് വച്ച് കല്യാണം നടത്താന് തീരുമാനിച്ചതെന്ന് കാന്തല്ലൂര് പ്രാഥമിക ആരോഗ്യ കേന്ദ്രത്തിലെ ജൂനിയര് ഹെല്‍ത്ത് ഇന്‍സ്പെക്ടര് അരുണ് കുമാര് ഇന്ത്യന് എക്‌സ്പ്രസ് മലയാളത്തോട് പറഞ്ഞു.\n”ആരോഗ്യ വകുപ്പിന്റെ മേല്‍നോട്ടത്തില്, വളരെ കുറച്ച് ആളുകളെ മാത്രം പങ്കെടുപ്പിച്ചും സാമൂഹിക അകലം പാലിച്ചുമാണു വിവാഹങ്ങള് നടത്തിയത്. ഓരോ വിവാഹത്തിനു മുമ്പും ശേഷവും പ്രദേശവും മാല ഉള്‍പ്പടെയുള്ള വസ്തുക്കളും അണുവിമുക്തമാക്കി. പാസ് എടുക്കുമ്പോള് മുന്‍കൂട്ടി തീരുമാനിച്ചതു പ്രകാരം മൂന്ന് വിവാഹവും യാദൃശ്ചികമായി ഒന്നിച്ചുവരികയായിരുന്നു,” അരുണ് കുമാര് കൂട്ടിച്ചേര്‍ത്തു. ആരോഗ്യപ്രവര്‍ത്തകര്‍ക്കു പുറമെ പൊലീസ് – എക്‌സൈസ് ഉദ്യോഗസ്ഥരും ചടങ്ങുകള്‍ക്കു സഹായവുമായെത്തി.\nകൊറോണയുള്ളതിനാൽ നമ്മുടെ കൂടെ സുരക്ഷയ്ക്ക് വേണ്ടിയാണ് അതിർത്തിയിൽ വച്ച് തന്നെ കല്ല്യാണം നടത്താൻ തീരുമാനിച്ചതെന്ന് തമിഴ്നാട്ടിലേക്ക് വിവാഹം കഴിച്ച് പോയ സുഹന്യയുടെ അമ്മ സുധാ പറഞ്ഞു. “ജൂൺ 24ന് തന്നെയാണ് നേരത്തെ കല്ല്യാണം നടത്താൻ തീരുമാനിച്ചത്. ഞങ്ങളുടെ തന്നെ തീരുമാനമായിരുന്നു ഇത്. ആരോഗ്യവകുപ്പിനെ ഇത് അറിയിച്ചപ്പോൾ അവർ സമ്മതം അറിയിക്കുകയും എല്ലാ സഹായങ്ങളും ചെയ്ത് തരുകയും ചെയ്തു. കല്ല്യാണത്തിന് ഉൾപ്പടെ സാറുമാരുണ്ടായിരുന്നു.” സുധ പറഞ്ഞു. നേരത്തെ തന്നെ എല്ലാവരെയും വിളിച്ച് ഉറപ്പിര് നടത്തിയതിനാൽ കല്ല്യാണത്തിന് അധികം ആളുകൾ പങ്കെടുക്കാത്തതിൽ വിഷമമില്ല. എല്ലാവരും അസുഃഖം ഒന്നും വരാതെ നന്നായി ജീവിച്ച മതിയെന്നും അവർ കൂട്ടിച്ചേർത്തു.\nകേരളത്തിൽ നടത്തിയ പരിശോധനയ്ക്ക് പുറമെ തമിഴ്നാട്ടിലും പരിശോധന നടത്തിയിരുന്നു. രണ്ടുപേരും വീട്ടിൽ സുരക്ഷിതമായി എത്തിയെന്നും വീട്ടുകാർ പറഞ്ഞു.\nവിവാഹത്തിനുശേഷം തമിഴ്‌നാട്ടിലേക്കു പ്രവേശിച്ച വധുവരന്മാര് നേരെ വരന്മാരുടെ വീട്ടിലേക്കാണു മടങ്ങിയത്. അവര്‍ക്കു കൊണ്ടുപോകേണ്ട ലഗേജുകള് ഉള്‍പ്പെടെയുള്ള വസ്തുക്കള് നേരത്തെ തന്നെ അതിര്‍ത്തിക്കപ്പുറം എത്തിച്ചിരുന്നു. വധുക്കളെ തമിഴ്‌നാട്ടില് കോവിഡ് പരിശോധനയ്ക്ക് വിധേയമാക്കി. ജൂണ് ഏഴിന് സമാന രീതിയില് ഒരു വിവാഹം ചെക്ക്‌പോസ്റ്റില് നടന്നിരുന്നു.\nRead More: Kerala-TN border checkpost turns into wedding venue for three couples\nWeb Title: Interstate marriage kerala tamil nadu boarder chinnar munnar


പ്രണയിച്ചു പറ്റിച്ചു? അമേരിക്കയില് നഴ്‌സായ യുവതിയെ തട്ടിക്കൊണ്ടുപോകാന് ശ്രമം | Malayali nurse from America kidnapped at Nedumbassery Airport - Malayalam Oneindia\n4 min ago ഹിന്ദു മഹാസഭ നേതാവ് കമലേഷ് തിവാരിയുടെ കൊലപാതകം; മുഖ്യ പ്രതികൾ പിടിയിൽ\n36 min ago മണ്‍സൂണ് ബമ്പര് ലോട്ടറിയില് ഭാഗ്യവാനെ ചൊല്ലി തര്‍ക്കം: സമ്മാനത്തുക മരവിപ്പിക്കാന് ലോട്ടറിവകുപ്പ്\nപ്രണയിച്ചു പറ്റിച്ചു? അമേരിക്കയില് നഴ്‌സായ യുവതിയെ തട്ടിക്കൊണ്ടുപോകാന് ശ്രമം\nPublished: August42015, 8:25 [IST]\nകൊച്ചി: പ്രണയവും പിരിയലും പറ്റിയ്ക്കലും ഒക്കെ സര്‍വ്വ സാധാരണമാണ് ഇന്ന്. എന്നാല് പ്രണയിച്ച് പറ്റിച്ച പെണ്‍കുട്ടിയെ തട്ടിക്കൊണ്ടുപോകാന് ശ്രമിച്ചാലോ... അതും അമേരിയ്ക്കയില് നിന്ന് വിമാനം ഇറങ്ങിയ ഉടന്...!!!\nകൊച്ചിയിലാണ് സംഭവം നടന്നത്. അമേരിക്കയില് നഴ്‌സായ യുവതി നെടുമ്പാശേരി വിമാനത്താവളത്തിലെത്തി. അവിടെ നിന്ന് ബന്ധുക്കള്‍ക്കൊപ്പം വീട്ടിലേയ്ക്ക് മടങ്ങുമ്പോഴാണ് കാറിലെത്തിയ സംഘം തട്ടിക്കൊണ്ടുപോയത്.\nവീട്ടുകാര് ഉടന് തന്നെ പോലീസില് വിവരം അറിയിച്ചു. തട്ടിക്കൊണ്ടുപോയ വാഹനത്തിന്റെ വിവരങ്ങള് പോലീസിന് കൈമാറി. അധികം കഴിയും മുമ്പ് തന്നെ തട്ടിക്കൊണ്ടുപോകല് സംഘത്തെ പിടികൂടി, യുവതിയെ രക്ഷിയ്ക്കുകയും ചെയ്തു.\nഅഞ്ച് പേരടങ്ങിയ സംഘത്തിലെ രണ്ട് പേര് രക്ഷപ്പെട്ടു. ബാക്കിയുള്ളവരെ ചോദ്യം ചെയ്തപ്പോഴാണ് സംഭവങ്ങള് അറിയുന്നത്. യുവതി അമേരിയ്ക്കയിലേയ്ക്ക് പോകുന്നതിന് മുമ്പ് കുവൈത്തിലായിരുന്നു ജോലി ചെയ്തിരുന്നത്. അവിടെ ഡ്രൈവറായിരുന്ന യുവാവുമായി പ്രണയത്തിലായി.\nഇതിനിടയിലാണ് യുവതി അമേരിയ്ക്കയിലേയ്ക്ക് പോകുന്നത്. പിന്നീട് വീട്ടുകാര് തീരുമാനിച്ച വിവാഹത്തിന് സമ്മതം മൂളുകയും ചെയ്തു. വിവാഹത്തിന് വേണ്ടിയാണ് ഇപ്പോള് നാട്ടിലെത്തിയതും.\nഈ വിവരങ്ങള് മുന്‍കൂട്ടി അറിഞ്ഞ് യുവതിയെ തട്ടിക്കൊണ്ടുപോകാനായിരുന്നു ശ്രമം. ആഗസ്റ്റ്3ന് രാത്രിയിലാണ് സംഭവങ്ങള് അരങ്ങേറിയത്.\nകൂടുതൽ nurse വാർത്തകൾ\nനെതർലൻഡ്സിൽ നഴ്സുമാർക്ക് ക്ഷാമം, 30000-40000 പേരെ വേണം, കേരളത്തിൽ നിന്ന് നൽകാമെന്ന് മുഖ്യമന്ത്രി!\nവിവാഹാഭ്യർത്ഥന നിരസിച്ചു... നഴ്സിംഗ് അസിസ്റ്റന്റിനെ വെട്ടി കൊലപ്പെടുത്താൻ ശ്രമം, ചെവിയുടെ പാതി അറ്റു, തലയിൽ ആഴത്തിലുിള്ള വെട്ട്, നടുക്കുന്ന ക്രൂരത തിരുവനന്തപുരത്ത്!!\nകേരളത്തെ വിറപ്പിച്ച നിപ്പാ കാലത്തെ ഓർത്തെടുത്ത് ആരോഗ്യ മന്ത്രി, ഹൃദയം തൊടുന്ന കുറിപ്പ്\nരാഹുല് ഗാന്ധിയുടെ പൗരത്വ തര്‍ക്കം, സുബ്രമഹ്ണ്യന് സ്വാമിക്ക് മറുപടിയായ് രാഹുലിനെ കൈയിലെടുത്ത നഴ്‌സ്\nആദ്യമായി കൈകളിലെടുത്ത നഴ്‌സിനെ കാണാന് രാഹുലെത്തും; പ്രിയങ്കയുടെ ഫേസ്ബുക്ക് പോസ്റ്റ് വൈറല്, കാത്തിരിപ്പുമായി കല്ലൂരിലെ വീട്ടില് രാജമ്മയും കുടുംബവും!!\nnurse america kidnap nedumbassery airport നഴ്സ് അമേരിക്ക വിമാനത്താവളം കൊച്ചി\nMalayali nurse from America kidnapped at Nedumbassery Airport. Ex lover and friends arrested.\nStory first published: Tuesday, August 4, 2015, 8:25 [IST]


ആഫ്രിക്കൻ നേഷൻസ് കപ്പ് ഫുട്ബോൾ : കാമറൂൺ കടന്നു | Sports | Deshabhimani | Wednesday Jan 26, 2022\nകളത്തിനു പുറത്ത് ചോരവീണ രാവിൽ കാമറൂൺ ആഫ്രിക്കൻ നേഷൻസ് കപ്പ് ഫുട്‌ബോൾ ക്വാർട്ടറിൽ. സ്‌റ്റേഡിയത്തിന് അകത്തേക്ക് തള്ളിക്കയറാൻ ആരാധകർ ശ്രമിച്ചതിനെ തുടർന്നുണ്ടായ അപകടത്തിൽ എട്ടു ജീവൻ പൊലിഞ്ഞു. കൊമൊറോസിനെ 2–-1നാണ് കാമറൂൺ തോൽപ്പിച്ചത്.\nഏഴാംമിനിറ്റിൽ 10 പേരായി ചുരുങ്ങിയ കൊമൊറോസ് ഉജ്വലമായി പോരാടിയാണ് കീഴടങ്ങിയത്. കോവിഡ് പ്രതിസന്ധി കാരണം ഗോൾകീപ്പർ ഉൾപ്പെടെ പ്രമുഖ താരങ്ങൾ ഇല്ലാതെയാണ് അവർ കളിച്ചത്. പ്രതിരോധക്കാരൻ ചാകെർ അൽഹാദൂറാണ് കൊമൊറൂസിന്റെ ഗോൾവല കാത്തത്. കാൾ ടൊകോ എകാംബിയും വിൻസെന്റ് അബൂബക്കറുമാണ് കാമറൂണിനായി ലക്ഷ്യംകണ്ടത്. യൂസഫ് എംചാഗ്‌മ കൊമൊറൂസിനായി ഒന്നുമടക്കി. ക്വാർട്ടറിൽ ഗാംബിയയാണ് കാമറൂണിന്റെ എതിരാളി. ഗിനിയെ ഒരു ഗോളിന് തോൽപ്പിച്ചാണ് കന്നി നേഷൻസ് കപ്പിൽത്തന്നെ ഗാംബിയ അവസാന എട്ടിലിടം നേടിയത്.\nസ്വന്തം തട്ടകത്തിൽ മികവാവർത്തിച്ചു കാമറൂൺ. ഏഴാംമിനിറ്റിൽ എതിർതാരം നജീം അബ്‌ദു ചുവപ്പുകാർഡ് കണ്ട് മടങ്ങിയത് ആനുകൂല്യമായി. 29–-ാംമിനിറ്റിലായിരുന്നു എകാംബിയുടെ ഗോൾ. രണ്ടാംപകുതിയിൽ അബൂബക്കർ ലീഡുയർത്തി. ടൂർണമെന്റിൽ ആറ് ഗോളായി ഈ കാമറൂൺ മുന്നേറ്റക്കാരന്. ഇന്ന് ശക്തരുടെ പോരാട്ടത്തിൽ ഈജിപ്‌തും ഐവറികോസ്റ്റും ഏറ്റുമുട്ടും. മലാവിയും ഇക്വടോറിയിൽ ഗിനിയും തമ്മിലാണ് മറ്റൊരു മത്സരം.\nആഫ്രിക്കൻ നേഷൻസ് കപ്പ് ഫുട്ബോൾ


പ്രസിഡന്റ് മുര്‍സിക്കൊപ്പം ചെലവഴിച്ച നിമിഷങ്ങള് | islamonlive\nHome/Views/പ്രസിഡന്റ് മുര്‍സിക്കൊപ്പം ചെലവഴിച്ച നിമിഷങ്ങള്\nഡോ. അബ്ദുല്‍ബാരി അത്വ്‌വാന് 20/06/2019\nവിടപറഞ്ഞ ഈജിപ്ത് പ്രസിഡന്റ് മുഹമ്മദ് മുര്‍സിയോട് എനിക്കേറെ പ്രിയമായിരുന്നുവെന്ന് തുറന്നു പറയാന് എനിക്ക് യാതൊരു മടിയുമില്ല. ആ ഇഷ്ടം ഇപ്പോഴും തുടരുന്നു. കോടതിമുറിയില് അദ്ദേഹം മരണപ്പെട്ടുവെന്ന വാര്‍ത്ത ഞെട്ടലോടെയാണ് ഞാന് കേട്ടത്. നീല ജയില് വസ്ത്രം ധരിച്ച് ഇരുപത് മിനുറ്റോളം നീണ്ട കോടതി വ്യവഹാരത്തിനിടെയായിരുന്നു അത്. എതിരാളികളും പബ്ലിക് പ്രോസിക്യൂട്ടറും അദ്ദേഹത്തിനെതിരെ കെട്ടിച്ചമച്ച ആരോപണങ്ങളെല്ലാം അവിടെ ഉയര്‍ത്തിയിരുന്നു.\nപ്രസിഡന്റ് മുര്‍സിയുമായി രണ്ട് തവണ കൂടിക്കാഴ്ച്ചക്ക് എനിക്ക് അവസരം ലഭിച്ചിരുന്നു. അതില് ഒന്നാമത്തേത് തീര്‍ത്തും യാദൃശ്ചികമായിരുന്നു. 2012 സെപ്റ്റംബറില് അങ്കാറയില് ചേര്‍ന്ന ജസ്റ്റിസ് ആന്റ് ഡവലപ്‌മെന്റ് പാര്‍ട്ടി സമ്മേളത്തിലേക്ക് ക്ഷണിക്കപ്പെട്ടതായിരുന്നു ഞാന്. തുര്‍ക്കി പ്രസിഡന്റ് എര്‍ദൊഗാനായിരുന്നു പ്രസ്തുത സമ്മേളനത്തില് അധ്യക്ഷത വഹിച്ചിരുന്നത്. കെയ്‌റോയിലെ പ്രസിഡന്റിന്റെ കൊട്ടാരത്തില് വെച്ച് 2013 ജൂണ് മൂന്നിനായിരുന്നു അദ്ദേഹവുമായുള്ള രണ്ടാമത്തെ കൂടിക്കാഴ്ച്ച. അദ്ദേഹം അധികാരത്തില് നിന്ന് പുറത്താക്കപ്പെടുന്നതിന് ഏകദേശം ഒരു മാസം മുമ്പായിരുന്നു അത്.\nതുര്‍ക്കി തലസ്ഥാന നഗരിയിലെ മാരിയറ്റ് ഹോട്ടലില് കഫേയില് ഇരിക്കുകയായിരുന്നു ഞാന്. ക്ഷണിക്കപ്പെട്ട നിരവധി പേര് എനിക്കൊപ്പം അവിടെയുണ്ടായിരുന്നു. പ്രസിഡന്റ് മുര്‍സി അവരില് പ്രധാനിയായിരുന്നു. തുര്‍ക്കി പ്രസിഡന്റ് അവിടെ പ്രത്യേകം വിരുന്നൊരുക്കിയിരുന്നു. അവിടെ വെച്ചാണ് സെക്യൂരിറ്റി ജീവനക്കാര്‍ക്കും ഉദ്യോഗസ്ഥര്‍ക്കും മധ്യേ പ്രസിഡന്റ് മുര്‍സിയെ ഞാന് കാണുന്നത്. ഞങ്ങളുടെ കണ്ണുകള് തമ്മിലിടഞ്ഞു. അപ്പോഴദ്ദേഹം എന്റെ നേരെ നടന്നുവന്ന് എന്നെ ആലിംഗനം ചെയ്ത് തമാശ രൂപേണ ശകാരിച്ചു. അദ്ദേഹം പ്രസിഡന്റായി തെരെഞ്ഞെടുക്കപ്പെട്ടപ്പോള് ഞാന് ഈജിപ്തില് പോയി അദ്ദേഹത്തെ സന്ദര്‍ശിക്കുകയോ അഭിനന്ദനം അറിയിക്കുകയോ ചെയ്തിരുന്നില്ല. കെയ്‌റോയിലേക്ക് മടങ്ങുന്നതിനായി എയര്‍പോര്‍ട്ടിലേക്ക് പോകാന് ഒരുങ്ങുകകായിരുന്ന അദ്ദേഹത്തിനൊപ്പം അല്‍പസമയം ചെലവഴിക്കാന് എനിക്ക് സാധിച്ചു. കേവലം ഏഴ് മണിക്കൂര് മാത്രമായിരുന്നു അദ്ദേഹം അങ്കാറയില് ചെലവഴിച്ചത്.\nകെയ്‌റോ സന്ദര്‍ശിക്കാത്തതിന്റെ കാരണം പ്രസിഡന്റ് മുര്‍സി എന്നോട് ചോദിച്ചിരുന്നു. അതിന്റെ കാരണം വളരെ ലളിതമാണെന്ന് ഞാന് മറുപടി നല്‍കി. ഈജിപ്തിലേക്ക് പ്രവേശനം നിഷേധിക്കപ്പെട്ടവരുടെ കരിമ്പട്ടികയില് പ്രസിഡന്റ് ഹുസ്‌നി മുബാറക് എനിക്ക് ഇടം നല്‍കി ആദരിച്ചിരുന്നു എന്നതാണത്. ആ കരിമ്പട്ടിക നാം കീറിക്കളയുമെന്നാണ് ചിരിച്ചുകൊണ്ടദ്ദേഹം അപ്പോള് പറഞ്ഞത്. താങ്കളെ ഞാന് സന്ദര്‍ശനത്തിന് ക്ഷണിക്കും, അപ്പോള് ഈജിപ്ത് താങ്കളുടെ നാടായി മാറും. താങ്കളെ സ്‌നേഹിക്കുന്ന നിരവധിയാളുകള് അവിടെയുണ്ട്, അറബിക്കും മുസ്‌ലിമിനും പ്രവേശനം നിഷേധിക്കുന്ന ഒരു ലിസ്റ്റും അവിടെയുണ്ടാവില്ല. പുതിയൊരു ഘട്ടത്തിന്റെ മുന്നിലാണ് ഞങ്ങളുള്ളത്. എന്നും അദ്ദേഹം പറഞ്ഞു. കാനാന് ദേശത്ത് വെച്ച് വീണ്ടും കാണാമെന്ന പ്രതീക്ഷയോടെ അദ്ദേഹത്തോട് നന്ദി പറഞ്ഞ് ഞാന് യാത്രയയച്ചു.\nഈജിപ്തിലെ സമാധാനപരമായ അവസ്ഥയുടെ അഭാവം കാരണം ഞാന് ക്ഷണം സ്വീകരിക്കാന് വൈകി. പ്രതിഷേധങ്ങള് തുടര്‍ച്ചയായി നടന്നു കൊണ്ടിരിക്കുകയായിരുന്നു. ജൂണ് ആദ്യത്തില് കെയ്‌റോയിലേക്ക് പോകാന് ഞാന് തീരുമാനിച്ചു. അറബ് പ്രദേശങ്ങളില് നിന്നുള്ള സന്ദര്‍ശകരെ കൊണ്ട് നിബിഡമായിരുന്നു അവിടെ. ഈജിപ്തിന്റെ ചരിത്രത്തില് മുമ്പെങ്ങുമില്ലാത്ത മാധ്യമങ്ങളുടെ ഉണര്‍വിനാണ് അവിടം സാക്ഷ്യം വഹിച്ചിരുന്നത്. മണിക്കൂറുകളോളം നീണ്ടുനിന്ന ടോക് ഷോകള് അഭിപ്രായപ്രകടനത്തിനും മാധ്യമങ്ങള്‍ക്കുമുള്ള സ്വാതന്ത്ര്യത്തെയാണ് പ്രതിഫലിപ്പിച്ചിരുന്നത്. മറ്റൊരു അറബ് നാട്ടിലും മുമ്പ് ഈജിപ്തില് തന്നെയും കാണാനാവാത്ത ഒരു കാഴ്ച്ചയായിരുന്നു അത്.\nഞാന് ‘അല്‍ഖുദ്‌സുല് അറബി’യില് പത്രാധിപരായിരുന്നപ്പോള് അതിന്റെ ബ്യൂറോ ചീഫ് ആയിരുന്ന എന്റെ സുഹൃത്ത് ഹസനൈന് കറൂമിനോട് പ്രസിഡന്റ് മുര്‍സിയുടെ ക്ഷണം സ്വീകരിച്ച് അദ്ദേഹത്തെ സന്ദര്‍ശിക്കുന്നതിനെ കുറിച്ച് പറഞ്ഞു. സുഹൃത്തിന്റെ മുഖത്ത് അത് അനിഷ്ടം പ്രകടമാക്കി. എന്റെ ആഗ്രഹത്തെ അദ്ദേഹം പ്രോത്സാഹിപ്പിച്ചില്ല. മുസ്‌ലിം ബ്രദര്‍ഹുഡിനോട് യാതൊരു അനുഭാവവും ഇല്ലാത്ത ആളായിരുന്നു ആ സുഹൃത്ത്. അദ്ദേഹം തന്റെ നിലപാട് തുറന്നു പറഞ്ഞെങ്കിലും പ്രസിഡന്റിന്റെ ഓഫീസില് ബന്ധപ്പെട്ട് ആവശ്യം അറിയിക്കാമെന്ന് പറഞ്ഞു. ഏകദേശം ഒരു മണിക്കൂറിനകം മറുപടി വന്നു. പ്രസിഡന്റിന്റെ കൊട്ടാരത്തില് ഉച്ചക്ക് 12 മണിക്കാണ് സമയം തന്നിരിക്കുന്നതെന്നും പ്രസിഡന്റ് നമ്മെ കാത്തിരിക്കുമെന്നും ഞാന് കറൂമിനെ അറിയിച്ചു. സുഹൃത്ത് കറൂം എന്നോടൊപ്പം കൂടിക്കാഴ്ച്ചയില് പങ്കെടുക്കാന് വിസമ്മതിച്ചു. എന്നോട് ഒറ്റക്ക് പോകാന് പറഞ്ഞ അദ്ദേഹം താന് പ്രസിഡന്റിനെ കാണാനാഗ്രഹിക്കുന്നില്ലെന്നും അദ്ദേഹത്തെ അംഗീകരിക്കുന്നില്ലെന്നും വ്യക്തമാക്കി. മുസ്‌ലിം ബ്രദര്‍ഹുഡിനോടുള്ള എതിര്‍പ്പ് ആവര്‍ത്തിച്ച അദ്ദേഹം എന്നെയും പരിഹസിച്ചു.\nപ്രോട്ടോകോള് പ്രകാരം അയച്ച കാറില് ഞാന് പ്രസിഡന്റിന്റെ കൊട്ടാരത്തില് എത്തി. മെറ്റല് ഡിറ്റക്ടറുകള് വഴികളിലുണ്ടായിരുന്നു എന്നതും അനുഗമിക്കാന് രണ്ട് പേര് ഉണ്ടായിരുന്നു എന്നതുമൊഴിച്ചാല് മറ്റ് യാതൊരുവിധ പരിശോധനയും എനിക്കുണ്ടായിരുന്നില്ല. പെട്ടന്ന് നിറയെ ഫയലുകളടങ്ങിയ ബാഗുമായി അതികായനായ ഒരാള് എന്നെ തടഞ്ഞു നിര്‍ത്തി. എന്നെ പരിചയപ്പെട്ട അദ്ദേഹം താന് ജനറല് മുറാദ് മുവാഫിയാണെന്ന് സ്വയം പരിചയപ്പെടുത്തി. ഉമര് സുലൈമാന് ശേഷം ഈജ്പ്ത് ഇന്റലിജന്‍സ് മേധാവിയായി തെരെഞ്ഞെടുക്കപ്പെട്ട വ്യക്തിയാണദ്ദേഹം. സ്വതസിദ്ധമായ ഈജിപ്ഷ്യന് ശൈലിയില് അദ്ദേഹമെന്നെ സ്വാഗതം ചെയ്തു. പ്രസിഡന്റിനെ കാണാനാണ് വന്നിട്ടുള്ളതെന്ന് ഞാന് പറഞ്ഞു. അദ്ദേഹം പറഞ്ഞു, എനിക്കതറിയാം. ഞാന് തമാശയായി അദ്ദേഹത്തോട് പറഞ്ഞു: എനിക്ക് ഒരൊറ്റ അപേക്ഷയേ ഉള്ളൂ, തിരിച്ച് പോകുമ്പോള് കെയ്‌റോ എയര്‍പോര്‍ട്ടില് നിങ്ങളുടെ സംഘം എനിക്ക് തടസ്സമുണ്ടാക്കരുത്. താങ്കള്‍ക്ക് മുമ്പില് യാതൊരു തടസ്സവുമുണ്ടാകില്ലെന്ന് ചിരിച്ചുകൊണ്ട് അദ്ദേഹം പറഞ്ഞു.\nഅങ്ങേയറ്റം ലളിതമായിരുന്നു പ്രസിഡന്റ് മുര്‍സിയുടെ ഓഫീസ്. അദ്ദേഹത്തിന് അഭിമുഖമായി സോഫയില് ഞാനിരുന്നു. അദ്ദേഹത്തിന്റെ ഓഫീസ് ചുമതല വഹിച്ചിരുന്ന ഡോ. യാസില് അലിയല്ലാതെ മറ്റാരും കൂടിക്കാഴ്ച്ചക്കുണ്ടായിരുന്നില്ല. മിക്ക ഈജിപ്തുകാരെയും പോലെ സ്‌നേഹസമ്പന്നനും നല്ലമനസ്സിനുടമയുമായിരുന്നു അദ്ദേഹം. കൂടിക്കാഴ്ച്ച ഒരു മണിക്കൂറോളം നീണ്ടുനിന്നു. സംസാരത്തിലുടനീളം ഈജിപ്തിന്റെ സാമ്പത്തിക പരിഷ്‌കരണത്തെയും വ്യവസായങ്ങള് തിരികെ കൊണ്ടുവരുന്നതിനെയും സ്വയം പര്യാപ്തത കൈവരിക്കുന്നതിനെയും കുറിച്ച തന്റെ മോഹങ്ങളാണ് അദ്ദേഹം പങ്കുവെച്ചത്. ഒരു ടണിന് അഞ്ച് ഡോളര് പോലും കൊടുക്കാതെ അമേരിക്കയില് നിന്നും വാങ്ങിയിരുന്ന ഗോതമ്പിന് പകരം 300 ഡോളര് കൊടുത്ത് ഈജിപ്തിലെ കര്‍ഷകരില് നിന്ന് ഗോതമ്പ് വാങ്ങുമെന്ന് അദ്ദേഹം വ്യക്തമാക്കി. വളരെ പരിമിതമായ ആ സമയം കൊണ്ട് വേറെയും വിഷയങ്ങള് അദ്ദേഹം സംസാരിച്ചു.\nകൊട്ടാരത്തില് നിന്നിറങ്ങിയതും എന്റെ മൊബൈല് നിര്‍ത്താതെ റിംഗ് ചെയ്യാന് തുടങ്ങി. പരിചയമില്ലാത്ത നമ്പറായതിനാല് ഞാന് സ്വീകരിച്ചില്ല. പിന്നീട് ലണ്ടനില് ഒന്ന് ഒരു സുഹൃത്ത് വിളിച്ച് ലഫ്റ്റണന്റ് ജനറല് അബ്ദുല് അസീസ് സൈഫുദ്ദീന് എന്നെ വിളിച്ചുകൊണ്ടിരിക്കുന്നുണ്ടെന്ന് പറഞ്ഞു. മിലിറ്ററി കൗണ്‍സില് അംഗവും സൈനിക വ്യവസായ മേധാവിയുമായിരുന്ന അദ്ദേഹം എന്നെ ഫോണില് ബന്ധപ്പെടാന് ശ്രമിച്ചു കൊണ്ടിരിക്കുകയായിരുന്നു അദ്ദേഹം. ആ അപരിചിതമായ നമ്പര് അദ്ദേഹത്തില് നിന്ന് തന്നെയായിരിക്കണം. ഓഫീസര്‍മാരുടെ ക്ലബ്ബിലേക്ക് അദ്ദേഹത്തിന്റെ സുഹൃത്തുക്കള്‍ക്കൊപ്പം ഡിന്നര് കഴിക്കാന് അദ്ദേഹമെന്നെ ക്ഷണിച്ചു. ജനറല് അബ്ദുല് ഫത്താഹ് സീസി അവിടെയുണ്ടാകുമെന്ന് ഞാന് പ്രതീക്ഷിച്ചിരുന്നു. അന്നഹ്ദ അണക്കെട്ട് പ്രതിസന്ധി ചര്‍ച്ച ചെയ്യാന് പ്രസിഡന്റ് വിളിച്ച അടിയന്തരി യോഗത്തില് പങ്കെടുക്കാന് അദ്ദേഹം പോയതാണെന്നാണ് എന്നോട് പറയപ്പെട്ടത്. അടുത്ത ദിവസം ഞാന് ലണ്ടനിലേക്ക് യാത്ര തിരിച്ചു. എന്റെ വിദ്യാര്‍ഥി ജീവിതത്തിന്റെ സുവര്‍ണകാലം ഞാന് ചെലവഴിച്ച് ഈജിപ്ഷ്യന് തലസ്ഥാനത്തേക്ക് പിന്നീട് ഞാന് പോയിട്ടില്ല.\nഅങ്ങേയറ്റത്തെ ആതിഥ്യമര്യാദയോടെയും സ്‌നേഹത്തിലും സൗഹൃദത്തിലുമാണ് ജനറല് സൈഫുദ്ദീനും കൂട്ടുകാരും പെരുമാറിയത്. മുന് വാര്‍ത്താവിനിമയ മന്ത്രി ഡോ. ഹുസൈന് ഹൈകല് ഒഴികെ അവിടെയുണ്ടായിരുന്നവരെല്ലാം സൈനികരായിരുന്നു. പ്രസിഡന്റ് മുര്‍സിയെ അധികാരത്തില് നിന്ന് താഴെയിറക്കാനുള്ള പദ്ധതിയുണ്ടെന്നും അതിന്നുള്ള ഒരുക്കങ്ങള് നടക്കുന്നുണ്ടെന്നും അവിടത്തെ സംസാരത്തില് നിന്നും ഞാന് മനസ്സിലാക്കി. മറ്റൊരു കഥയാണത്.\nഞാന് ഒരിക്കലും മുസ്‌ലിം ബ്രദര്‍ഹുഡ് അംഗമായിരുന്നില്ല. എന്നാല് മുര്‍സിയും അദ്ദേഹത്തിന്റെ നിരവധി അനുയായികളും അറസ്റ്റ് ചെയ്യപ്പെട്ടതിലൂടെയും ജയില് വസ്ത്രം അണിയിക്കപ്പെട്ടതിലൂടെയും കടുത്ത അതിക്രമത്തിനും അനീതിക്കുമാണ് വിധേയമാക്കപ്പെട്ടിരിക്കുന്നതെന്ന് ഞാനിപ്പോഴും വിശ്വസിക്കുന്നു. അതേസമയം ഈജിപ്തിന്റെ സമ്പത്ത് കൊള്ളയടിക്കുകയും കൊടുംകുറ്റകൃത്യങ്ങള് നടമാടുകയും ചെയ്തവര് ജനങ്ങളെ അടിച്ചമര്‍ത്തുകയും ചെയ്തവര് സ്വതന്ത്രമായി വിഹരിക്കുകയാണ്. മുര്‍സിയുടെ പല നയങ്ങളോടും ഞാന് വിയോജിക്കുന്നുണ്ട്. നീതിയുടെയും മനുഷ്യവകാശങ്ങളുടെയും മൂല്യങ്ങള്‍ക്ക് വിരുദ്ധമായി അദ്ദേഹത്തിന് നേര്‍ക്ക് നടത്തുന്ന ക്രൂരമായ പെരുമാറ്റത്തിന് ഇതൊരിക്കലും ന്യായമല്ല.\nഎന്റെ ഈ വാക്കുകള് പലരിലും അതൃപ്തിയുണ്ടാക്കുമെന്നെനിക്കറിയാം. ഒരുപക്ഷേ ഈജിപ്തിന്റെ കരിമ്പട്ടികയില് എന്റെ പേര് കൂടുതല് ശക്തമായി ഇടംനേടിയേക്കും. എന്നാല് എന്തുവില കൊടുത്തിട്ടാണെങ്കിലും സത്യം പറയാതിരിക്കാനാവില്ല. വിടപറഞ്ഞ മുര്‍സിക്ക് അല്ലാഹു കാരുണ്യം ചൊരിഞ്ഞു നല്‍കുകയും സ്വര്‍ഗപൂന്തോപ്പില് പ്രവേശിപ്പിക്കുകയും ചെയ്യട്ടെ. അദ്ദേഹത്തിന്റെ കുടുംബത്തെയും പ്രിയപ്പെട്ടവരെയും എല്ലാവിധ അനുശോചനവും അറിയിക്കുകയും ചെയ്യുന്നു.\nറോഹിങ്ക്യന് പ്രശ്‌നം; സ്ഥായിയായ പരിഹാരങ്ങളാണ് വേണ്ടത്


ഒച്ച ഫോട്ടോയില് കിട്ടൂല മിസ്റ്റര്; മാമുക്കോയയുടെ അഡാര് ഡബ്‌സ്മാഷ് !! | mamukoya dubsmash video viral in social media - Malayalam Filmibeat\nഒച്ച ഫോട്ടോയില് കിട്ടൂല മിസ്റ്റര്; മാമുക്കോയയുടെ അഡാര് ഡബ്‌സ്മാഷ് !!\n| Published: Thursday, September 27, 2018, 14:23 [IST]\nഡബ്‌സ്മാഷ് വീഡിയോകളാണ് സോഷ്യല് മീഡിയയിലെ ഇപ്പോഴത്തെ താരം. ലൈക്കുകള് വാരിക്കൂട്ടുന്ന വീഡിയോകള്‍ക്കൊപ്പം തന്നെ പാളിപ്പോയ വീഡിയോകളും ഏറെ ഹിറ്റാണ്. ഇത്തരത്തില് ഡബ്‌സ്മാഷിലൂടെ സെലിബ്രറ്റികളായവരും ഏറെയാണ്. സാധാരണക്കാര്‍ക്കൊപ്പം ചലച്ചിത്രതാരങ്ങളും ഇപ്പോള് വീഡിയോ ചെയ്യാന് തുടങ്ങിയിരിക്കുകയാണ്. മലയാളികളുടെ പ്രിയപെട്ട താരം മാമുക്കോയ ചെയ്ത ഡബ്‌സ്മാഷ് വീഡിയോ ആണ് സോഷ്യല് മീഡിയയില് ഇപ്പോള് വൈറലാവുന്നത്.\nവിവാഹം കഴിക്കണം! കുട്ടിയുടെ അമ്മയാകണം, എന്നാൽ ഒരു പ്രശ്നമുണ്ട്, വെളിപ്പെടുത്തലുമായി ഐശ്വര്യ ലക്ഷ്മി\nസാലി എന്ന ചെറുപ്പക്കാരനൊപ്പമാണ് മാമുക്കോയ വീഡിയോ ചെയ്തിരിക്കുന്നത്. വടക്കുനോക്കി യന്ത്രം,വെട്ടം,ഹാപ്പി ഹസ്‌ബെന്‍ഡ്‌സ്, തുടങ്ങിയ ചിത്രങ്ങളിലെ സീനുകള് കോര്‍ത്തിണക്കിയാണ് ഡവസ്മാഷ് ചെയ്തിരിക്കുന്നത്. മാമുക്കോയ തന്നെ അഭിനയിച്ച വടക്കുനോക്കി യന്ത്രത്തിലെ സീനാണ് ഡബ്‌സ്മാഷില് കൈയ്യടി നേടിയ മികച്ച സീന്. ഈ സീനിന് ശേഷമാണ് വെട്ടം സിനിമയിലെ ജഗതി ശ്രീകുമാറിനൊപ്പം അഭിനയിച്ച ഞാന് കര്‍ത്ത.. എന്നു തുടങ്ങുന്ന സീന് ചെയതത്.\nചെറുമകനൊപ്പം മാമുക്കോയയുടെ രസികന് വീഡിയോ എന്ന തലക്കെട്ടിലാണ് വീഡിയോകള് പ്രചരിക്കുന്നത്. എന്നാല് വീഡിയോയില് ഉള്ളത് ചെറുമകനല്ലെന്നും കസിന്റെ മകനാണെന്നും അദ്ധേഹം തന്നെ തിരുത്തിയിരുന്നു. എന്തുതന്നെയായലും ഡബ്‌സ്മാഷ് ആരാധകര് ഏറ്റെടുത്തു കഴിഞ്ഞു. വീഡിയോ പബ്ലിഷ്\nചെയ്ത് നിമിഷങ്ങള്‍ക്കുള്ളില് തന്നെ മികച്ച പ്രതികരണമാണ് പ്രേക്ഷകരില് നിന്നും ലഭിച്ചത്.\nഅജു വര്‍ഗീസിന് ഇനി ആശ്വസിക്കാം! ഇരയുടെ പേര് വെളിപ്പെടുത്തിയ കേസ് ഹൈക്കോടതി റദ്ദാക്കി!\nRead more about: mamukoya video social media മാമുക്കോയ സോഷ്യല് മീഡിയ വീഡിയോ\nmamukoya dubsmash video viral in social media\nStory first published: Thursday, September 27, 2018, 14:23 [IST]\nപേട്ട ഒരു തുടക്കം മാത്രം!! വീണ്ടും രജനി-കാർത്തിക് സുബ്ബരാജ് ടീം ഒന്നിക്കുന്നു...\nമമ്മൂട്ടിക്ക് പ്രണയലേഖനവുമായി മൈഥിലി! മോഹന്‍ലാലിന് മീര നന്ദന്‍റെ കുറിപ്പും! നായികമാര് പറഞ്ഞത്?കാണൂ


ട്വിറ്ററിൽ പ്രക്ഷേപണം എങ്ങനെ റെക്കോർഡുചെയ്യാം? ▷ low അനുയായികൾ ▷\nട്വിറ്റർ ഉപയോക്താവിന് ഒരു റെക്കോർഡ് ചെയ്യാനുള്ള അവസരമുണ്ട് തത്സമയ സംപ്രേക്ഷണം ഹാർഡ്‌വെയർ അല്ലെങ്കിൽ സോഫ്റ്റ്വെയർ ഉപയോഗിച്ച്; ഇക്കാരണത്താൽ, നിങ്ങൾ ഈ നടപടിക്രമം പാലിക്കണം: ആദ്യം, നിങ്ങളുടെ ആപ്ലിക്കേഷന്റെ കോൺഫിഗറേഷനിലേക്കോ ഹാർഡ്‌വെയറിലേക്കോ പോകുക.\nഒരിക്കൽ അവരുടെ അപ്ലിക്കേഷനിൽ, ഉപയോക്താവ് നടപടിക്രമങ്ങൾ തുടരുന്നു: തിരഞ്ഞെടുക്കുക ട്രാൻസ്മിഷൻ സെർവർ വ്യക്തിഗതമാക്കിയത്; നിങ്ങളുടെ ട്വിറ്റർ അക്ക with ണ്ട് ഉപയോഗിച്ച് ആ എൻ‌കോഡർ സ്ഥിരീകരിക്കുന്നതിന് ഡ്രോപ്പ്ഡൗൺ ഓപ്ഷനിൽ നിന്ന് ട്വിറ്റർ തിരഞ്ഞെടുക്കുക.\nഉപയോഗിച്ച് നിങ്ങളുടെ Twitter അക്ക into ണ്ടിലേക്ക് പ്രവേശിക്കുക ഉപയോക്തൃനാമം കൂടാതെ നിങ്ങൾ‌ക്ക് പ്രക്ഷേപണം അയയ്‌ക്കാനും അനുമതികൾ സ്വീകരിക്കാനും ആഗ്രഹിക്കുന്ന അക്ക of ണ്ടിന്റെ പാസ്‌വേഡ്. അടുത്തതായി, ഇത് സോഷ്യൽ നെറ്റ്‌വർക്ക് ട്വിറ്ററിൽ വീഡിയോ പ്രക്ഷേപണം ചെയ്യാൻ ആരംഭിക്കുന്നു.\nTwitter- ൽ തത്സമയ സ്ട്രീം പങ്കിടുക അല്ലെങ്കിൽ റീപ്ലേ ചെയ്യുക\nപാരാ ഒരു സ്ട്രീം പങ്കിടുക ട്വിറ്ററിൽ തത്സമയം അല്ലെങ്കിൽ റീപ്ലേ, പറഞ്ഞ നടപടി നടപ്പിലാക്കുന്നതിന് ഉപയോക്താവ് ട്വിറ്റർ പ്ലാറ്റ്ഫോമിൽ ലഭ്യമായ മാർഗ്ഗനിർദ്ദേശങ്ങളും നടപടിക്രമങ്ങളും പാലിക്കണം; ഈ അർത്ഥത്തിൽ, ഇത് ചെയ്യേണ്ടതുണ്ട്:\nഎന്ന മോഡിൽ സ്ഥിതിചെയ്യുന്ന പങ്കിടൽ ഐക്കണിൽ ക്ലിക്കുചെയ്യുക പൂർണ്ണ സ്ക്രീൻ തത്സമയ വീഡിയോ അല്ലെങ്കിൽ റീപ്ലേ; തുടർന്ന് ഈ ഓപ്‌ഷനുകളിലൊന്ന് തിരഞ്ഞെടുക്കുക: തത്സമയ പങ്കിടലിൽ ക്ലിക്കുചെയ്യുക (ഇത് ഒരു തത്സമയമാകുമ്പോൾ).\nഓ തുടക്കം മുതൽ പങ്കിടുക (ആവർത്തന മോഡ് ഉപയോഗിക്കുമ്പോൾ); ക്ലിക്ക് ചെയ്യുക ഇതിൽ നിന്ന് പങ്കിടുക ട്വീറ്റിലേക്ക്, നേരിട്ടുള്ള സന്ദേശം വഴി അയയ്ക്കുക അല്ലെങ്കിൽ സെലക്ഷൻ ബാറിലൂടെ ഉപയോക്താവ് തിരഞ്ഞെടുക്കുന്ന ഒരു നിമിഷം മുതൽ ഒരു തത്സമയ വീഡിയോയുടെ അല്ലെങ്കിൽ റീപ്ലേയുടെ ലിങ്ക് പകർത്തുക.\nട്വിറ്ററിലെ എന്റെ ലൈവ് വീഡിയോ കാണാനും അഭിപ്രായമിടാനും ഒരു വ്യക്തിയെ തടയുക\nഒരു വ്യക്തിയെ തടയാനുള്ള സാധ്യത ഉപയോക്താവിന് ഉണ്ട് നിങ്ങളുടെ വീഡിയോ കണ്ട് അഭിപ്രായമിടുക ട്വിറ്ററിൽ തത്സമയം; നിങ്ങളുടെ തത്സമയ വീഡിയോയിൽ ഒന്നും ചെയ്യാതിരിക്കാൻ ആ വ്യക്തിയെ തടയുക എന്നതാണ് ഒരു മാർഗം.\nവ്യക്തിയെ തടയാൻ, ഉപയോക്താവ് നിർബന്ധമായും: ക്ലിക്കുചെയ്യുക നിങ്ങളുടെ അഭിപ്രായം, നിങ്ങളുടെ പ്രൊഫൈൽ തിരഞ്ഞെടുക്കുക, ഗിയറിൽ ക്ലിക്കുചെയ്യുക, ബ്ലോക്ക് ഉപയോക്താവിനെ തിരഞ്ഞെടുക്കുക. ആ വ്യക്തിയുടെ അക്കൗണ്ടിന് നിങ്ങളുടെ തത്സമയ വീഡിയോകളുമായി സംവദിക്കാൻ കഴിയില്ല, മാത്രമല്ല അവ ട്വിറ്ററിൽ തടയും.\nഒരു കാഴ്ചക്കാരനെന്ന നിലയിൽ ഉപയോക്താവിന് കഴിയും അഭിപ്രായങ്ങൾ റിപ്പോർട്ടുചെയ്യുക കുറ്റകരവും അധിക്ഷേപകരവുമാണെന്ന് നിങ്ങൾ കരുതുന്നു. ഇത് ചെയ്യുന്നതിന്, അഭിപ്രായം തിരഞ്ഞെടുത്ത് റിപ്പോർട്ട് അഭിപ്രായത്തിൽ ക്ലിക്കുചെയ്യുക. ഈ പ്രവർത്തനം ഉപയോഗിച്ച്, തത്സമയ സ്ട്രീമിന്റെ ബാക്കി ഭാഗത്തിനായി നിങ്ങൾ മേലിൽ മറ്റൊരാളുടെ സന്ദേശങ്ങൾ കാണില്ല.\nതത്സമയ വീഡിയോകളിൽ ഉള്ളടക്കം അനുവദനീയമല്ല\nട്വിറ്ററിന്റെ നിയമങ്ങളും നയങ്ങളും ഉള്ളടക്കങ്ങൾ സ്ഥാപിക്കുന്നു തത്സമയ വീഡിയോകളിൽ അനുവദനീയമല്ലപോലുള്ളവ: ഗ്രാഫിക് അക്രമം, മുതിർന്നവർക്കുള്ള ഉള്ളടക്കം അല്ലെങ്കിൽ ഉപയോക്താക്കളുടെയും പൊതുജനങ്ങളുടെയും സമാധാനവും ക്ഷേമവും ലംഘിക്കുന്ന വിദ്വേഷകരമായ ചിത്രങ്ങൾ അടങ്ങിയ വീഡിയോകൾ.\nഉദ്ദേശ്യത്തോടെ പ്രസിദ്ധീകരിച്ച ഏതെങ്കിലും തത്സമയ വീഡിയോ ശത്രുത പ്രോത്സാഹിപ്പിക്കുക വംശം, മതം, വൈകല്യം, ലൈംഗിക ആഭിമുഖ്യം, വംശീയ ഉത്ഭവം, ദേശീയത തുടങ്ങിയ കാരണങ്ങളാൽ മനുഷ്യർക്കിടയിൽ.\nട്വിറ്റർ ഉണ്ട് പൂജ്യം ടോളറൻസുകൾ ഏതെങ്കിലും തരത്തിലുള്ള കുട്ടികൾ, ക o മാരക്കാർ, ചെറുപ്പക്കാർ എന്നിവരെ ദുരുപയോഗം ചെയ്യുന്ന ഉള്ളടക്കവും ചിത്രങ്ങളും അവതരിപ്പിക്കുന്ന തത്സമയ വീഡിയോകൾ അല്ലെങ്കിൽ മറ്റ് പ്രസിദ്ധീകരണങ്ങൾ ഉപയോഗിച്ച്; ദുരുപയോഗം ചെയ്യപ്പെട്ട, വികൃതമാക്കിയ മൃഗങ്ങളുടെ.\n1 Twitter- ൽ തത്സമയ സ്ട്രീം പങ്കിടുക അല്ലെങ്കിൽ റീപ്ലേ ചെയ്യുക\n2 ട്വിറ്ററിലെ എന്റെ ലൈവ് വീഡിയോ കാണാനും അഭിപ്രായമിടാനും ഒരു വ്യക്തിയെ തടയുക\n3 തത്സമയ വീഡിയോകളിൽ ഉള്ളടക്കം അനുവദനീയമല്ല


ഫാ.ടോം ഉഴന്നാലിൽ മോചിതനായി\nBy BINDU PP.12 Sep, 2017\nസന: ആഭ്യന്തര യുദ്ധം രൂക്ഷമായ യെമനിൽ നിന്നും ഐഎസ് ഭീകരർ തട്ടിക്കൊണ്ടുപോയ മലയാളി വൈദികൻ ഫാ.ടോം ഉഴന്നാലിലിനെ മോചിപ്പിച്ചു. യെമനിലെ തടവറയിലായിരുന്ന അദ്ദേഹം മോചിതനായി ഒമാനിലെ മസ്കറ്റിൽ എത്തിയെന്നാണ് റിപ്പോർട്ടുകൾ. ഒമാൻ സർക്കാരിന്‍റെ ഇടപെടലിനെ തുടർന്നാണ് മോചനം സാധ്യമായതെന്ന് ഒമാൻ മാധ്യമങ്ങളും റിപ്പോർട്ട് ചെയ്യുന്നുണ്ട്.\nഎന്നാൽ കേന്ദ്ര സർക്കാർ വാർത്ത ഇതുവരെ സ്ഥിരീകരിച്ചിട്ടില്ല.നിരവധി ആരോഗ്യ പ്രശ്നങ്ങൾ ഫാ.ടോമിനെ അലട്ടുന്നുണ്ടെന്നാണ് വിവരം. ഒമാനിൽ എത്തിച്ച അദ്ദേഹത്തിന് വിദഗ്ധ ചികിത്സ സർക്കാരിന്‍റെ മേൽനോട്ടത്തിൽ നൽകുന്നുണ്ട്. അടുത്ത ദിവസം തന്നെ അദ്ദേഹം കേരളത്തിലേക്ക് എത്തുമെന്നും സ്ഥിരീകരിക്കാത്ത റിപ്പോർട്ടുണ്ട്.കഴിഞ്ഞ ആറ് മാസത്തെ നിരന്തര പരിശ്രമങ്ങളുടെ ഫലമായാണ് മോചനം സാധ്യമായതെന്നാണ് ഒമാൻ സർക്കാർ വൃത്തങ്ങൾ അറിയിക്കുന്നത്.\nഇന്ന് രാവിലെ പ്രാദേശിക സമയം 8.50 ഓടെയാണ് ഫാ.ടോം മസ്കറ്റിലെത്തിയത്. ആരോഗ്യസ്ഥിതി മോശമായതിനാൽ അദ്ദേഹത്തിന് വിദഗ്ധ ചികിത്സ ഒമാൻ സർക്കാരിന്‍റെ നേതൃത്വത്തിൽ നൽകി വരികയണ്. ബുധനാഴ്ച തന്നെ അദ്ദേഹം കേരളത്തിലേക്ക് മടങ്ങുമെന്നും സ്ഥിരീകരിക്കാത്ത റിപ്പോർട്ടുണ്ട്


കട്ടപ്പന ബസ്സ്റ്റാന്‍ഡിലെ കുളം അപകട ഭീഷണി | Madhyamam\ndate_range 15 July 2012 11:45 AM GMT\nകട്ടപ്പന ബസ്സ്റ്റാന്‍ഡിലെ കുളം അപകട ഭീഷണി\nകട്ടപ്പന: പുതിയ ബസ്സ്റ്റാൻഡിലെ കുളം യാത്രക്കാ൪ക്കും വാഹനങ്ങൾക്കും അപകട ഭീഷണിയായി. ബസ് പാ൪ക്കിങ് ഏരിയയിലാണ് വലിയ കുളം രൂപപ്പെട്ടത്. കുളത്തിൻെറ ചുറ്റുമതിലിന് ഒന്നരയടി മാത്രമാണ് ഉയരം. കൊച്ചുകുട്ടികളടക്കമുള്ള യാത്രക്കാ൪ അബദ്ധത്തിൽ കാലുതട്ടിയാൽ കുളത്തിലേക്ക് വീഴും. നിറയെ വെള്ളമുള്ള കുളം മാലിന്യം നിറഞ്ഞുകിടക്കുകയാണ്.\nകുളത്തിലെ വെള്ളം ചില ഹോട്ടലുകാ൪ പാത്രം കഴുകുന്നതിനും മറ്റുമായി ഉപയോഗിക്കുന്നുണ്ട്. രാത്രിയാണ് വെള്ളം ശേഖരിക്കുന്നത്. കട്ടപ്പനയിൽ അടുത്തകാലത്ത് ഡെങ്കിപ്പനിയടക്കം വിവിധ പക൪ച്ചവ്യാധികൾ വ്യാപിക്കുന്നതായി ആരോഗ്യവകുപ്പ് മുന്നറിയിപ്പ് നൽകിയിരുന്നു.\nകുളത്തിൻെറ ചുറ്റുമതിലിന് ഉയരം കൂടുകയും കുളത്തിൽ പ്ളാസ്റ്റിക് അടക്കമുള്ള മാലിന്യം നിക്ഷേപിക്കാതിരിക്കാൻ വലയിടുകയും ചെയ്യുമെന്ന ആവശ്യം ഉയ൪ന്നിട്ടുണ്ട്. പഞ്ചായത്ത് ഇക്കാര്യത്തിൽ നടപടി സ്വീകരിക്കണമെന്നാണ് ആവശ്യം.


കുഞ്ഞിന് പെട്ടെന്നുണ്ടാകുന്ന അസുഖങ്ങള് | Parenting | Baby\nഓര്‍ക്കാപ്പുറത്താണ് കുഞ്ഞിന് ഓരോ ആരോഗ്യപ്രശ്‌നങ്ങള് വരിക. പെട്ടെന്ന് വരുന്ന അത്തരം അസുഖങ്ങളെക്കുറിച്ചാണ് ശിശുരോഗവിദഗ്ദ്ധന് ഡോ.ജിതേഷ്‌കുമാര്.ആര്.ബി ( പേരാമ്പ്ര താലൂക്ക് ആശുപത്രി, കോഴിക്കോട്) പറയുന്നത്\nPublished: Nov 25, 2016, 02:41 PM IST\nആറ് മാസം വരെ പ്രായമുള്ള കുഞ്ഞുങ്ങളില് നിര്‍ത്താതെയുള്ള കരച്ചില് സ്വാഭാവികമായ ഒരു കാര്യമാണ്. സാധാരണ ഗതിയില് ഒരു ദിവസം 1-3 മണിക്കൂര്, വിശക്കുമ്പോഴും ദാഹിക്കുമ്പോഴും ക്ഷീണിക്കുമ്പോഴും ഒറ്റയ്ക്കാകുമ്പോഴും വേദനിക്കുമ്പോഴുമെല്ലാം കുഞ്ഞ് സ്വാഭാവികമായും കരയും. പക്ഷെ ദിവസം മൂന്ന് മണിക്കൂറില് കൂടുതല് സമയം, മൂന്ന് ദിവസത്തിലധികം നിര്‍ത്താതെ കരയുന്നുവെങ്കില് വിദഗ്ദ്ധ ചികിത്സ തേടണം. 40 ശതമാനം കുഞ്ഞുങ്ങളിലും കോളിക് അവസ്ഥ ഉണ്ടാവുന്നു. പിറന്ന് 3-6 ആഴ്ചകള്‍ക്കിടയിലാണ് ഇത് തുടങ്ങുക. 3-4 മാസം പ്രായമാവുമ്പോഴേക്കും മാറുകയും ചെയ്യും.\nപലപ്പോഴും കുഞ്ഞ് ചിരിച്ചും കളിച്ചും ഇരിക്കുമ്പോഴാണ് പെട്ടെന്ന് കോളിക് ക്രൈ തുടങ്ങുക. അധികവും വൈകുന്നേരമാണ് കോളിക് ക്രൈ ഉണ്ടാവുന്നത്. വേദനിച്ച് നിലവിളിക്കുന്നതുപോലെയാണ് കുഞ്ഞ് കരയുക. അച്ഛനമ്മമാര് എങ്ങനെയൊക്കെ ശ്രമിച്ചാലും കുഞ്ഞിനെ ആശ്വസിപ്പിക്കുന്നതില് പരാജയപ്പെടുന്നു. വയറിലെ ഗ്യാസാണ് പ്രശ്‌നമെങ്കില് ഗ്യാസ് ഒഴിയുമ്പോള് കുഞ്ഞ് കരച്ചില് നിര്‍ത്തി സാധാരണമട്ടിലാവുന്നു. വയറില് ഗ്യാസ് അധികമാവുക, ഡയപ്പര് വല്ലാതെ നനഞ്ഞിരിക്കുക, തണുപ്പേറുക,സുഖമില്ലാതെ വരിക എന്നിവയാണ് നിര്‍ത്താതെയുള്ള കരച്ചിലിന്റെ മറ്റു പ്രധാന കാരണങ്ങള്. കരച്ചിലിനൊപ്പം അസ്വസ്ഥതയും തളര്‍ച്ചയും വിശപ്പില്ലായ്മയും ഉണ്ടെങ്കില് അണുബാധ ഉണ്ടാവാനിടയുണ്ട്. പെട്ടെന്ന് ചികിത്സ തേടുക.\nമൂത്രത്തില് പഴുപ്പ്: കുഞ്ഞുങ്ങളില് പനിയും ഛര്‍ദ്ദിയും ഉണ്ടെങ്കില് മൂത്രത്തിലെ പഴുപ്പ് ഒരു സാധ്യതയാണ്. ഡയപ്പറിലെ മൂത്രത്തില് നിന്നുള്ള അണുബാധയാണ് ഇതിന് ഒരു പ്രധാന കാരണം. ഇത് പലപ്പോഴും മൂത്രപരിശോധനകളില് കണ്ടുപിടിക്കാന് പറ്റും. പെണ്‍കുഞ്ഞുങ്ങളിലാണ് മൂത്രത്തില് പഴുപ്പുണ്ടാവാന് സാധ്യത കൂടുതല്. ശോധന കഴിഞ്ഞ് കുഞ്ഞിനെ പിന്നില് നിന്നും മുന്നോട്ടേക്ക് കൈകള് നീക്കി കഴുകിക്കുന്നത് പലപ്പോഴും അണുബാധ ഉണ്ടാക്കും. മലദ്വാരവും യോനിയും തൊട്ടായതിനാല് പെണ്‍കുഞ്ഞുങ്ങളിലാണ് ഇതിനുള്ള സാധ്യത കൂടുതല്. വിലങ്ങനെ കൈകള് ചലിപ്പിച്ച് കഴുകുന്നതാണ് ശരിയായ രീതി. ഗുഹ്യഭാഗങ്ങളിലെ ശുചിത്വക്കുറവാണ് മൂത്രത്തിലെ പഴുപ്പിന് പ്രധാന കാരണം.\nചെയ്യരുതാത്തത്: മൂത്രമൊഴിച്ച് കുതിര്‍ന്ന ഡയപ്പര് അധികനേരം മാറ്റാതിരിക്കരുത്\nചെവിവേദന: കുഞ്ഞുങ്ങളുടെ ചെവിയില് അണുബാധ പെട്ടെന്ന് പിടിപെടാം. പലപ്പോഴും മുലപ്പാല് മധ്യകര്‍ണ്ണത്തിലെത്തി പഴുപ്പുണ്ടാവാനിടയുണ്ട്. ചെവിയുടെ ഉള്ളിലേക്കുള്ള നാളിയില് ഉണ്ടാവുന്ന തടസ്സം മൂലം കര്‍ണ്ണപടത്തിന്( eardrum) പിറകില് ദ്രവം കെട്ടിനില്‍ക്കുന്നു. ഇതില് ബാക്ടീരിയ വളരുന്നതാണ് ചെവി പഴുക്കാന് പ്രധാന കാരണം.\nജലദോഷം പിടിപെടുമ്പോഴും ചെവിവേദന വരാം. കിടന്നുകൊണ്ട് കുഞ്ഞിനെ മുലയൂട്ടുമ്പോള് പാല് ശ്വാസകോശത്തിലേക്ക് കയറിപ്പോവാം. ഇത് അണുബാധയ്ക്ക് ഇടയാക്കുന്നു. ചെവിയൊലിപ്പ് ആണ് ഇതിന്റെ പ്രധാന ലക്ഷണം. ചെവിയുടെ പുറത്തുണ്ടാകുന്ന കുരുക്കള് കാരണവും ചെവിവേദന വരാറുണ്ട്. കുട്ടികള് ചെവിയില് എന്തെങ്കിലും എടുത്തിടുന്നത് പിന്നീട് അണുബാധയ്ക്കിടയാക്കാറുണ്ട്. ചെവിയുടെ ഉള്ളിലേക്ക് കടക്കുന്ന പ്രാണിയോ മറ്റെന്തെങ്കിലും വസ്തുക്കളും ചെവിക്കായത്തില് ഉറച്ച് വേദനയുണ്ടാക്കാന് തുടങ്ങും. ഇയര് ബഡ്‌സിട്ട് ഒരിക്കലും ചെവി വൃത്തിയാക്കാന് ശ്രമിക്കരുത്. ബഡ്‌സിടുമ്പോള് ചെവിക്കുള്ളിലെ ചെവിക്കായം വീണ്ടും ഉള്ളിലേക്ക് നീങ്ങിപ്പോവുന്നു. ചെവിക്കായം ചെവിയുടെ സുരക്ഷയ്ക്ക് വേണ്ടിയുള്ളതാണ്.\nചെയ്യരുതാത്തത്: ചെവിവേദന വരുമ്പോള് എണ്ണ ഇറ്റിക്കുക, ഉള്ളിനീര് വീഴ്ത്തുക പോലുള്ളതൊന്നും ചെയ്യരുത്. ചെവിക്കായം കളയാന് ഇയര് ബഡ്‌സ് ഉപയോഗിക്കരുത്\nമൂക്കിലെന്തോ എടുത്തിട്ടു: കുട്ടികള് കളിക്കിടയില് കല്ലോ ബട്ടണോ മുത്തോ എടുത്ത് മൂക്കിലെടുത്തിടാറുണ്ട്. മൂക്കില് പോയ വസ്തുവിനെ എടുത്ത് മാറ്റാന് പറ്റുമെന്ന് ഉറപ്പുണ്ടെങ്കിലേ അതിന് ശ്രമിക്കാവൂ. പലപ്പോഴും നോക്കുമ്പോള് മൂക്കിനുള്ളില് വസ്തുവിനെ കാണാന് പറ്റും. പക്ഷെ തോണ്ടി എടുക്കാന് ശ്രമിക്കുമ്പോള് വസ്തു ശ്വാസകോശത്തിലേക്ക് നീങ്ങിപ്പോവുന്നു. ഇത് മൂലം ശ്വാസനാളം അടഞ്ഞ് ശ്വാസം നിലച്ചുപോവാം. കഴിയുന്നതും ഒന്നും ചെയ്യാന് നില്‍ക്കേണ്ട. എത്രയും പെട്ടെന്ന് ആശുപത്രിയില് എത്തിക്കുക.\nചെയ്യരുതാത്തത്: ചെവി, തൊണ്ട, മൂക്ക് എന്നിവിടങ്ങളില് എന്ത് ബാഹ്യവസ്തു പോയാലും സ്വയം നീക്കാന് ശ്രമിക്കരുത്\nഅപസ്മാരം: കുഞ്ഞുങ്ങളില് പല കാരണങ്ങള് കൊണ്ടും അപസ്മാരം വരാം. തലച്ചോറിന്റെ അസ്വഭാവികമായ പ്രവര്‍ത്തനങ്ങളാണ് അപസ്മാരത്തിന് കാരണമാവുന്നത്. കുഞ്ഞുങ്ങളില് ഏറ്റവും സാധാരണമായി ഉണ്ടാവുന്ന അപസ്മാരമാണ് ഫെബ്രൈല് സിസര്. ജന്മനാല് വളര്‍ച്ചക്കുറവുള്ള കുഞ്ഞുങ്ങളിലും നിയോനാറ്റല് ഇന്റന്‍സീവ് കെയറില് 28 ദിവസത്തിലധികം കിടന്ന ശിശുക്കളിലും ഫെബ്രൈല് സിസര് വരാന് സാധ്യതയുണ്ട്. ജനിച്ച് 28 ദിവസത്തിനുള്ളിലാണ് നിയോനാറ്റല് സിസര് വരുന്നത്. നവജാതശിശുക്കളില് അപസ്മാരത്തിന്റെ ലക്ഷണങ്ങള് വലുതായി കാണില്ല. ദൃഷ്ടി അങ്ങോട്ടുമിങ്ങോട്ടും ചലിക്കുക, ശ്വാസമില്ലാതെ വരിക എന്നിവയാണ് ഇവരിലെ ലക്ഷണങ്ങള്.\nകടുത്ത പനിയെത്തുടര്‍ന്ന് അപസ്മാരം വരാം. പനി വരുമ്പോള് തലച്ചോറിലുണ്ടാവുന്ന ചില മാറ്റങ്ങളാണ് അപസ്മാരമുണ്ടാക്കുന്നതെന്ന് ലളിതമായി പറയാം. പരമാവധി 5-10 മിനുട്ട് നേരം ഇത് നീണ്ടുനില്‍ക്കും. അപസ്മാരം ഉള്ള അവസ്ഥയില് കുഞ്ഞിന് ഉമിനീരിറക്കാന് പറ്റില്ല. അതുകൊണ്ട് തന്നെ പാലോ വെള്ളമോ കൊടുക്കാന് ശ്രമിക്കരുത്. കുഞ്ഞിനെ വിലങ്ങനെ ചെരിച്ച് സ്വസ്ഥമായി ചേര്‍ത്ത് കിടത്തുക.\nആശുപത്രിയിലേക്ക് ആശങ്കപ്പെട്ട് പോവുമ്പോഴും ഒരിക്കലും കുഞ്ഞിനെ കുത്തനെ എടുക്കരുത്. വിലങ്ങനെ മാറോട് ചേര്‍ത്ത് പിടിക്കുക. വസ്ത്രം മാറ്റുകയോ അയച്ചിടുകയോ ചെയ്യുക. അപസ്മാരമുള്ള സമയത്ത് കുഞ്ഞിനെ കുലുക്കുകയോ കുടയുകയോ ചെയ്യരുത്. പെട്ടെന്ന് ഫലം കിട്ടാന് കുഞ്ഞിന് മലദ്വാരത്തിലൂടെ ഇഞ്ചക്ഷന് നല്‍കുകയാണ് ചെയ്യുന്നത്. അപൂര്‍വമായി ചില തരം അപസ്മാരങ്ങള് കൂടുതല് സമയം നീണ്ടുപോവാറുണ്ട്. ഇതില് അപകടമുണ്ട്. ശ്വാസഗതി കുറഞ്ഞതിനാല് തലച്ചോറിലേക്കുള്ള രക്തപ്രവാഹം കുറയുന്നു. ഓക്‌സിജന്റെ അളവ് കുറയുന്നു.തലച്ചോറിന്റെ ജന്മനാലുള്ള തകരാറുകള് കൊണ്ടും അപസ്മാരം വരാം.\nചെയ്യരുതാത്തത്: അപസ്മാരമുള്ള സമയത്ത് കുഞ്ഞിനെ കുലുക്കുകയോ കുടയുകയോ ചെയ്യരുത്\nശ്വാസംമുട്ടല് (വീസിങ്ങ്) : കുറച്ചുകാലമായി കുഞ്ഞുങ്ങളിലെ ശ്വാസംമുട്ടല് കൂടുതലായി കാണുന്നുണ്ട്. വര്‍ദ്ധിച്ചുവരുന്ന അന്തരീക്ഷമലിനീകരണമാണ് ഇതിന് പ്രധാന കാരണമായി പറയപ്പെടുന്നത്. ആസ്ത്മ,അലര്‍ജികള്,അണുബാധ തുടങ്ങിയവയാണ് സാധാരണ കാരണങ്ങള്. ജന്മനാലുള്ള വൈകല്യങ്ങളും സിസ്റ്റിക് ഫൈബ്രോസിസ് പോലുള്ള രോഗാവസ്ഥകളുമാണ് അപൂര്‍വമായി കാണുന്ന കാരണങ്ങള്.\nകുഞ്ഞുങ്ങളിലെ ശ്വാസംമുട്ടല് ആസ്ത്മ ആയി കണക്കാക്കാറില്ല. ചെസ്റ്റ് ഇന്‍ഫെക്ഷനോ ജലദോഷമോ ഉള്ളപ്പോള് ശ്വാസംമുട്ടല് സ്വാഭാവികമായും വരുന്നു. ശ്വസനാളിയില് എന്തെങ്കിലും ബാഹ്യവസ്തു കുടുങ്ങുമ്പോള് പെട്ടെന്ന് ശ്വാസംമുട്ടല് ഉണ്ടാവാം. 1-4 വയസ്സുള്ള കുഞ്ഞുങ്ങളിലാണ് ഈ പ്രശ്‌നം കാണുക. എത്രയും പെട്ടെന്ന് വിദഗ്ദ്ധചികിത്സ തേടുക. ശ്വാസംമുട്ടലുള്ള കുഞ്ഞിന് സാധാരണ ആവി പിടിക്കാനുള്ള ഉപകരണത്തിലൂടെ ആവി പിടിപ്പിക്കരുത്.\nവീട്ടിലുപയോഗിക്കുന്ന ആവി പിടിക്കാനുള്ള ഉപകരണത്തിലൂടെ നീരാവിയാണ് കിട്ടുക. മൂക്ക് തുറന്ന് കിട്ടാനും തൊണ്ടയ്ക്ക് സുഖം തോന്നാനും ഇത് നല്ലതാണ്. പക്ഷെ ശ്വാസംമുട്ടലുള്ളവരില് വെളളം നിറഞ്ഞ നീരാവി വീണ്ടും ശ്വാസതടസ്സം സൃഷ്ടിക്കുകയാണ് ചെയ്യുക. പകരം വേഗം കുഞ്ഞിനെ ആശുപത്രിയിലെത്തിക്കുക.\nജലാംശമില്ലാത്ത ആവി പിടിപ്പിക്കുന്ന 'നെബുലൈസേഷന്' നല്‍കുന്നതോടെ കുഞ്ഞ് സുഖപ്പെടുന്നു. ബ്രോങ്കോലൈറ്റിസ്, ഹൃദയത്തിന് വരുന്ന ചില തകരാറുകള്, ആസ്ത്മ,ശ്വാസകോശത്തിലെ വെള്ളം കെട്ടല് എന്നിവയുടെ ലക്ഷണമായും ശ്വാസംമുട്ടല് വരാറുണ്ട്.\nചെയ്യരുതാത്തത്: ശ്വാസംമുട്ടലുള്ള കുഞ്ഞിന് സാധാരണ ആവി പിടിക്കാനുള്ള ഉപകരണത്തിലൂടെ ആവി പിടിപ്പിക്കരുത്\nതൊണ്ടയില് കുടുങ്ങുന്നത്: ഭക്ഷണമോ മറ്റുവസ്തുക്കളോ തൊണ്ടയിലൂടെ ശ്വാസകോശത്തിലെത്തി കുടുങ്ങുന്നതാണ് പ്രശ്‌നമാവുന്നത്. മൂക്കില് വസ്തുക്കളിടുമ്പോള് സംഭവിക്കുന്ന അപകടം തന്നെയാണ് ഇവിടേയും സംഭവിക്കുന്നത്. ഇങ്ങനെ വന്നാല് കുഞ്ഞിനെ കമഴ്ത്തിക്കിടത്തി പുറത്ത്, നെഞ്ചിന്റെ എതിര് വശത്തായി അല്‍പ്പം ശക്തിയില് തട്ടിക്കൊടുക്കുക. ഭക്ഷണം പുറത്തേക്ക് തെറിച്ചുപോവണം. വേദനിപ്പിക്കാതെ, കൈത്തലത്തിന്റെ താഴത്തെ മാംസളമായ ഭാഗം കൊണ്ടുവേണം തട്ടാന്. വേഗം ആശുപത്രിയിലേക്ക് കൊണ്ടുപോവുക.\nചെയ്യരുതാത്തത് : തൊണ്ടയില് ഭക്ഷണമോ മറ്റോ കുടുങ്ങിയാല് തലയില് കൊട്ടുന്നത് ശരിയല്ല\nഛര്‍ദ്ദി: ശരീരത്തിന്റെ പ്രതിരോധ സംവിധാനമാണ് ഛര്‍ദ്ദി. ദഹിക്കാന് വിഷമമുള്ളതോ വിഷമുള്ളതോ ആയ എന്തും ദേഹത്തിനകത്തെത്തിയാല് അതിനെ പുറന്തള്ളാന് ഛര്‍ദ്ദി വരുന്നു. ശരീരം ചെയ്യുന്ന ഒരു നല്ല കാര്യമാണ് ഛര്‍ദ്ദി എന്നുപറയാം. ഛര്‍ദ്ദിക്കുന്നതിന് പല കാരണങ്ങളും ഉണ്ടാവാം. കുഞ്ഞുങ്ങളില് വയറില് ഗ്യാസ് നിറയുമ്പോള് ഛര്‍ദ്ദി വരും. മൂത്രത്തില് പഴുപ്പുണ്ടെങ്കിലും അപ്പന്‍ഡിസൈറ്റിസ് കൊണ്ടും ഛര്‍ദ്ദി വരാം. സാധാരണ ഗതിയില് കുഞ്ഞ് ഛര്‍ദ്ദിക്കുമ്പോള് ഭയപ്പെടാനില്ല.\nഇടയ്ക്കിടെയുള്ള ചുമ: ഉള്ളില് ചെറിയ അണുബാധ വല്ലതും ഉണ്ടെങ്കില് ചുമ വരും. കഫം പുറത്തുകളയാനുള്ള ശരീരത്തിന്റെ മാര്‍ഗ്ഗമാണ് ചുമ. കുഞ്ഞുങ്ങള് ചുമയ്ക്കുമ്പോള് പേടിക്കാനില്ല. ചുമ മൂന്ന് ദിവസത്തിലപ്പുറം നീളുന്നെങ്കിലും ഉറക്കത്തേയും ഭക്ഷണത്തേയും അത് ബാധിക്കുന്നെങ്കിലും മാത്രം ഡോക്ടറെ കാണിക്കുക. പലപ്പോളും കാലാവസ്ഥയിലെ പെട്ടെന്നുള്ള മാറ്റങ്ങളാണ് ചുമയ്ക്ക് കാരണം. ന്യുമോണിയ, അഞ്ചാംപനി തുടങ്ങിയവയും അപൂര്‍വമായിട്ടാണെങ്കിലും ചുമയുണ്ടാക്കാറുണ്ട്.\nഗൃഹലക്ഷ്മി പുതിയ ലക്കം ഓണ്‍ലൈനില് വാങ്ങിക്കാം.\nഅഭിനന്ദിക്കാം മനസ് നിറഞ്ഞ്\nടിവിയിലെ പ്രേതത്തെ എനിക്ക് പേടിയാണ്\nസീരിയലുകള് എന്ന കലഹങ്ങള്


ഒരു സെന്റിമീറ്റര് കനത്തില് പുതുമണ്ണുണ്ടാകാന് എത്ര നാള് വേണ്ടി വരും? | December5World Soil Day 2020| soil types| Soil errosion| Environment\nDec 3, 2021, 05:40 PM IST\nപരമാവധി വെള്ളം ഭൂമിയില് പതിയാന് അനുവദിക്കുക, ജൈവമാലിന്യങ്ങള് മണ്ണില് അലിഞ്ഞുചേരാന് സമ്മതിക്കുക, മരങ്ങള് നട്ടുപിടിപ്പിക്കുക, ജൈവകൃഷിക്ക് മുന്‍ഗണന നല്‍കുക, കീടനാശിനികളുടെ അനിയന്ത്രിത പ്രയോഗം ഒഴിവാക്കുക എന്നതെല്ലാം മണ്ണ് സംരക്ഷണത്തിനു സ്വീകരിക്കാവുന്ന മാര്‍ഗങ്ങളാണ്\nഭൂമിയില് ജീവനാധാരമായ മിശ്രിതമാണ് മണ്ണ്. അനേകം സൂക്ഷ്മജീവികള്, ജൈവാവശിഷ്ടങ്ങള്, മൂലകങ്ങള്, വാതകങ്ങള് എന്നിങ്ങനെ ഒട്ടേറെ ഘടകങ്ങളുള്ള ഒരു വലിയ ആവാസവ്യവസ്ഥ! ചെറുതും വലുതുമായ അനേക കോടി ജീവാംശങ്ങളുടെ ഈറ്റില്ലമായ മണ്ണില്ലെങ്കില് ജീവനില്ല.\nഇന്റര്‍നാഷണല് യൂണിയന് ഓഫ് സോയില്‍സയന്‍സ് (ഐ.യു.എസ്.എസ്.) ശുപാര്‍ശ ചെയ്തതിനുശേഷമാണ് ലോക മണ്ണുദിനം അന്താരാഷ്ട്ര ദിനമായി മാറിയത്. 2013 ജൂണില് നടന്ന എഫ്. എ.ഒ.(ഫുഡ് ആന്‍ഡ് അഗ്രികള്‍ച്ചറല് ഓര്‍ഗനൈസേഷന്) സമ്മേളനത്തില് ലോക മണ്ണുദിനത്തെ അംഗീകരിച്ചു. ഔദ്യോഗികമായി അംഗീകരിച്ചതിനുശേഷം 2014 ഡിസംബര് അഞ്ച് ആദ്യത്തെ ഔദ്യോഗിക ലോക മണ്ണുദിനമായി.\nരൂപപ്പെടാന് ആയിരം വര്‍ഷം\nഒരു സെന്റിമീറ്റര് കനത്തില് പുതുമണ്ണുണ്ടാകാന് ആയിരത്തോളം വര്‍ഷം വേണ്ടിവരും. അനേക കോടി വര്‍ഷങ്ങള്‍ക്കുമുന്‍പ് ഭൂമി ഉരുകിത്തിളച്ചുകൊണ്ടിരുന്ന ഗോളമായിരുന്നു. കാലക്രമേണ ഇത് തണുക്കാന് തുടങ്ങിയപ്പോള് പാറകളുണ്ടായി. പാറകള്‍ക്ക് ഭൗതികവും രാസപരവുമായ ഒട്ടേറെ മാറ്റങ്ങളുണ്ടായി. നൂറ്റാണ്ടുകളിലൂടെ മഴയും മഞ്ഞും കാറ്റും വെയിലുമേറ്റ് ദ്രവിക്കുന്ന പാറക്കെട്ടുകളില് സസ്യജാലങ്ങള് വളര്‍ന്നു. ഇത്തരം ജൈവാംശങ്ങളും ചേര്‍ന്നാണ് മണ്ണ് രൂപപ്പെടുന്നത്. തുടര്‍ച്ചയായി നടന്നുകൊണ്ടിരിക്കുന്ന ഈ പ്രകൃതി പ്രതിഭാസത്തെ 'പെഡോജെനസിസ്' എന്നു പറയുന്നു. സാധാരണയായി മണ്ണ് രൂപം കൊള്ളുന്നത് പാളികളായിട്ടാണ്. ഇതിനെ 'ഹൊറിസോണ്' എന്നാണ് പറയുക.\nകരയുടെ 28 ശതമാനം മരുഭൂമിയും 23 ശതമാനം പോഷകമില്ലാത്ത വന്ധ്യഭൂമിയും 22 ശതമാനം നേര്‍ത്ത മണ്ണും പത്തുശതമാനം വെള്ളം കെട്ടിക്കിടക്കുന്നതും ആറുശതമാനം മഞ്ഞുപാളികളാല് മൂടിക്കിടക്കുന്നതുമാണ്. ശേഷിക്കുന്ന പതിനൊന്ന് ശതമാനമേ കൃഷിയോഗ്യമായുള്ളൂ.\nഗുണമേന്മയുള്ള മണ്ണില് 45 ശതമാനം ധാതുലവണങ്ങളും അഞ്ചു ശതമാനം ജൈവവസ്തുക്കളും 25 ശതമാനം വായുവും 25 ശതമാനം ജലവും ഉണ്ടാകണം. ആരോഗ്യം നിറഞ്ഞ മണ്ണില് 50 ശതമാനം ഫംഗസുകള്, 20 ശതമാനം ബാക്ടീരിയകള്, അത്രതന്നെ പ്രോട്ടോസോവകള് പത്തുശതമാനം മണ്ണിര, മറ്റ് സൂക്ഷ്മജീവികള് എന്നിവ വേണം.\nആരോഗ്യമുള്ള ഒരു ഹെക്ടര് മണ്ണില് അഞ്ചു ടണ് വരെ പ്രാണികളും അര ടണ്ണോളം സൂക്ഷ്മജീവികളും അഞ്ചു ടണ് വരെ മണ്ണിരയും വേണം. കാട്ടിലെ ശുദ്ധമായ ഒരു ചതുരശ്രമീറ്റര് മണ്ണില് 12 കോടിയോളം നിമാറ്റോഡുകള് കാണപ്പെടുന്നു. എത്രമാത്രം ജീവിസമ്പന്നമാണ് നമ്മുടെ സ്വാഭാവിക മണ്ണ്.\nവലിയ ജലസംഭരണിക്കൂടിയാണ് മണ്ണ്. വ്യാപ്തത്തിന്റെ മൂന്നിരട്ടി വെള്ളം ശേഖരിച്ചു വെക്കാന് മണ്ണിനു കഴിയും. ഉപരിതലത്തില്‍നിന്ന് പത്തുമുതല് 15 സെന്റിമീറ്റര് വരെ താഴ്ചയുള്ള മേല്‍മണ്ണിലാണ് ഭൂമിയില്‍നിലനില്‍ക്കുന്ന എല്ലാ സസ്യങ്ങള്‍ക്കും മറ്റു ജീവജാലങ്ങള്‍ക്കും വളരാന് ആവശ്യമായതെല്ലാം ഉള്ളത്. മേല്‍മണ്ണ് ജീവന്റെ പുതപ്പാണ്. അന്തരീക്ഷത്തില് അധികമുള്ള കാര്‍ബണിനെ വലിച്ചെടുക്കാന് മണ്ണിന് കഴിയും. സസ്യജാലങ്ങള് വലിച്ചെടുക്കുന്നതിന്റെ ഏകദേശം ആറിരട്ടിയോളം വരും ഇത്. ജീവികള്‍ക്ക് ആവശ്യമില്ലാത്തതെല്ലാം തന്നിലേക്കെടുത്ത് അവര്‍ക്കാവശ്യമുള്ളത് നല്‍കുന്ന അത്യപൂര്‍വ സൃഷ്ടിയാണ് മണ്ണ് എന്ന് തോന്നുന്നില്ലേ.\nവിസ്തൃതി കുറഞ്ഞുവരുന്നതിനൊപ്പം മണ്ണ് മലിനീകരിക്കപ്പെടുകയും ചെയ്യുന്നുണ്ട്. ജൈവവിഘടനത്തിന് വിധേയമാകാത്ത ആയിരം കോടി ടണ് ഖരമാലിന്യം പ്രതിവര്‍ഷം ആളുകള് വലിച്ചെറിയുന്നതായാണ് കണക്ക്. അനിയന്ത്രിതമായി കര്‍ഷകര് ഉപയോഗിക്കുന്ന കീടനാശിനികളും മണ്ണിനെ വിഷലിപ്തമാക്കുന്നു. മണ്ണൊലിപ്പ് മണ്ണിന്റെ ഫലഭൂയിഷ്ഠത കുറയ്ക്കുന്നതോടൊപ്പം കാര്‍ഷികവിഭവങ്ങളുടെ ഉത്പാദനത്തിലും ഭൂഗര്‍ഭജലത്തിന്റെ അളവിലും കുറവുണ്ടാക്കുന്നു. ഇന്ത്യയില് ഏകദേശം 600 കോടി ടണ് മേല്‍മണ്ണ് ഒലിച്ചും പൊടിക്കാറ്റില് പറന്നും നഷ്ടമാകുന്നു. ഒരു തുണ്ട് പ്‌ളാസ്റ്റിക് മണ്ണിലേക്ക് വലിച്ചെറിയുമ്പോള്, ഒരുപിടി മണ്ണ് ഒലിച്ചുപോകുമ്പോള് ഒരു കോടി ജീവന് ഇല്ലാതെയാകുന്നു എന്ന് ഓര്‍മിക്കണം.\nപരമാവധി വെള്ളം ഭൂമിയില് പതിയാന് അനുവദിക്കുക, ജൈവമാലിന്യങ്ങള് മണ്ണില് അലിഞ്ഞുചേരാന് സമ്മതിക്കുക, മരങ്ങള് നട്ടുപിടിപ്പിക്കുക, ജൈവകൃഷിക്ക് മുന്‍ഗണന നല്‍കുക, കീടനാശിനികളുടെ അനിയന്ത്രിത പ്രയോഗം ഒഴിവാക്കുക എന്നതെല്ലാം മണ്ണ് സംരക്ഷണത്തിനു സ്വീകരിക്കാവുന്ന മാര്‍ഗങ്ങളാണ്.\nമണ്ണു തിന്നുകയാണെങ്കിലും മറഞ്ഞിരുന്നു തിന്നണം\nമണ്ണുതിന്നെങ്കിലും മണ്ണില് കിടക്കണം\nമണ്ണു വിറ്റ് ഉണ്ണരുത്.\nമണ്ണ് വിറ്റ് പൊന്നു വാങ്ങരുത്.\nമണ്ണോളം വലിയ ബാങ്കില്ല\nമണ്ണും ചാരി നിന്നവന് പെണ്ണും കൊണ്ടുപോയി\nമണ്ണ് രൂപവത്കരണം, വര്‍ഗീകരണം, ഭൗതികവും രാസപരവും ജൈവികവുമായ സവിശേഷതകള്, ഫലപുഷ്ടി തുടങ്ങിയവയെക്കുറിച്ച് പഠനം നടത്തുന്ന ശാസ്ത്രശാഖ.\nസസ്യങ്ങളിലുള്ള മണ്ണിന്റെ സ്വാധീനത്തെക്കുറിച്ച് പഠനം നടത്തുന്ന ശാസ്ത്രശാഖ\nകേരളത്തില് പ്രധാനമായും എട്ടുതരം മണ്ണാണുള്ളത്.\nതീരദേശമണ്ണ് : മണല്‍മണ്ണ് എന്നും പറയും. പടിഞ്ഞാറ9 സമുദ്രതീരത്തും അതിനോടു ചേര്‍ന്ന സമതലപ്രദേശങ്ങളിലും കാണുന്നു\nഎക്കല്‍മണ്ണ്: നദിയോരങ്ങളിലും അതിനടുത്തുള്ള സമതലപ്രദേശങ്ങളിലും കാണുന്ന മണ്ണാണിത്.\nവെട്ടുകല് മണ്ണ്: ചരല് മണ്ണ്, ലാറ്ററൈറ്റ് എന്നും പറയും. നമ്മുടെ നാട്ടില് ഏറ്റവും അധികം കാണപ്പെടുന്ന മണ്ണ്.\nകറുത്ത പരുത്തി മണ്ണ്: പാലക്കാട് ജില്ലയിലെ ചിറ്റൂര് താലൂക്കില് കിഴക്ക9 പ്രദേശങ്ങളില് കാണുന്ന ക്ഷാരഗുണമുള്ള മണ്ണ്.\nകരിമണ്ണ്: ആലപ്പുഴ, കോട്ടയം ജില്ലയിലെ കുട്ടനാട9 നെല്‍പ്പാടങ്ങള് കാണുന്നിടത്ത് സമുദ്രനിരപ്പിന് താഴെയായി കാണുന്ന മണ്ണ്.\nചെമ്മണ്ണ്: തിരുവനന്തപുരം, നെയ്യാറ്റിന്‍കര താലൂക്കുകളില് കാണുന്ന മണല് കലര്‍ന്ന പശിമരാശി മണ്ണാണിത്.\nമലയോരമണ്ണ്: കേരളത്തിലെ കിഴക്ക9മേഖലയില് ചരിവുള്ള പ്രദേശങ്ങളില് കാണുന്നു.\nവനമണ്ണ്: വനമേഖലയില് കാണുന്ന ജൈവവൈവിധ്യ സംരക്ഷണത്തിന് മുഖ്യ പങ്കുവഹിക്കുന്ന ഫലപുഷ്ടിയുള്ള മണ്ണ്.\nContent Highlights: December5World Soil Day


Flipkart Super Value Week discount on honor smartphones- ഫ്ലിപ്കാർട്ട് സൂപ്പർ വാല്യു വീക്ക്: ഓണർ ഫോണുകൾക്ക് 9,999 രൂപവരെ വിലക്കിഴിവ്\nരാജ്യത്ത് 67,208 പുതിയ രോഗികൾ; 2,330 മരണം\nUEFA EURO 2020: ഇരട്ട ഗോളുമായി ലൊക്കാറ്റലി; ഇറ്റലി പ്രീക്വാർട്ടറിൽ\nഓണർ 9N 4ജിബി റാം, 128 ജിബി സ്റ്റോറേജ് വേരിയന്റിന് 11,999 രൂപയ്ക്കും ഓണർ9ലൈറ്റിന്റെ4ജിബി റാം, 64 ജിബി വേരിയന്റിന് 9,999 രൂപയ്ക്കും ഫ്ലിപ്കാർട്ടിൽ നിന്നും വാങ്ങാം\nUpdated: April 25, 2019 12:00:07 am\nഫ്ലിപ്കാർട്ടിന്റെ സൂപ്പർ വാല്യു വീക്കിൽ ഓണർ ഫോണുകൾക്ക് വിലക്കിഴിവ്. ഏപ്രിൽ 23 മുതൽ 29 വരെയാണ് സൂപ്പർ വാല്യു വീക്ക്. ഈ കാലയളവിൽ ഓണർ ഫോണിന്റെ 10 വേരിയന്റുകൾക്ക് വിലക്കിഴിവുണ്ട്. 99 രൂപ നൽകി കംപ്ലീറ്റ് മൊബൈൽ പ്രൊട്ടക്ഷനിലൂടെ ഉപയോക്താക്കൾക്ക് ഓണർ ഫോണുകൾക്ക് ഇൻഷുറൻസും ഓഫർ കാലയളവിൽ ലഭിക്കും. പഴയ ഫോണുകൾ എക്‌സ്‌ചേഞ്ച് ചെയ്യുന്നതിലൂടെ 250, 1000 രൂപ ഡിസ്കൗണ്ട് കിട്ടും.\nഓണർ 9N 4ജിബി റാം, 128 ജിബി സ്റ്റോറേജ് വേരിയന്റിന് 11,999 രൂപയ്ക്കും ഓണർ9ലൈറ്റിന്റെ4ജിബി റാം, 64 ജിബി വേരിയന്റിന് 9,999 രൂപയ്ക്കും ഫ്ലിപ്കാർട്ടിൽനിന്നും വാങ്ങാം. ഇതിനു പുറമേ ഓണർ 10 ലൈറ്റ്, ഓണർ 7A, ഓണർ 7S, ഓണർ 9i ഫോണുകൾക്കും വിലക്കിഴിവുണ്ട്.\nഓണർ 10 ലൈറ്റിന്റെ3ജിബി റാം, 32 ജി ബി സ്റ്റോറേജ് വേരിയന്റ് 11,999 രൂപയ്ക്ക് വാങ്ങാം. 13,999 രൂപയാണ് ഫോണിന്റെ വിപണി വില.4ജിബി റാം, 64 ജിബി സ്റ്റോറേജ് വേരിയന്റ് 13,999 രൂപയ്ക്കാണ് ഫ്ലിപ്കാർട്ടിൽനിന്നും ലഭിക്കുക. 16,999 രൂപയാണ് ഫോണിന്റെ വിപണി വില.\nRead: ഓണർ 10 ലൈറ്റ് 32 ജിബി സ്റ്റോറേജ് മോഡൽ; വില 11,999 രൂപ\nഓണർ9ലൈറ്റിന്റെ3ജിബി റാം, 32 ജിബി ഇന്റേണൽ സ്റ്റോറേജിന് 8,499 രൂപയാണ് വില. 13,999 രൂപയാണ് ഫോണിന്റെ വിപണി വില.4ജിബി റാം, 64 ജിബി വേരിയന്റിന് 9,999 രൂപയാണ് വില. 16,999 രൂപയ്ക്കാണ് ഫോൺ പുറത്തിറങ്ങിയത്.\nഓണർ 9N3ജിബി റാം, 32 ജിബി സ്റ്റോറേജ് 8,999 രൂപയ്ക്കും4ജിബി റാം, 64 ജിബി വേരിയന്റ് 9,999 രൂപയ്ക്കും4ജിബി റാം, 128 ജിബി സ്റ്റോറേജ് വേരിയന്റ് 11,999 രൂപയ്ക്കും പ്ലിപ്കാർട്ടിൽനിന്നും വാങ്ങാം. 10,999 രൂപ വിലയുളള ഓണർ 7A3ജിബി റാം, 32 ജിബി ഇന്റേണൽ സ്റ്റോറേജ് വേരിയന്റ് 7,499 രൂപയ്ക്കും, ഓണർ 7S2ജിബി റാം, 16 ജിബി സ്റ്റോറേജ് വേരിയന്റ് 5,999 രൂപയ്ക്കും ഓണർ 9i 4ജിബി റാം, 64 ജിബി സ്റ്റോറേജ് വേരിയന്റ് 10,999 രൂപയ്ക്കും ഫ്ലിപ്കാർട്ട് വഴി വാങ്ങാം.\nWeb Title: Flipkart super value week discounts on honor\nAirtel vs Reliance Jio vs Vodafone: 500 രൂപയ്ക്ക് താഴെയുളള മികച്ച പ്ലാനുകൾ\nറാമോസ് ഇനി മാഡ്രിഡിലില്ല; ഔദ്യോഗിക പ്രഖ്യാപനവുമായി ക്ലബ്\nCoronavirus India Live Updates: രാജ്യത്ത് 67,208 പുതിയ രോഗികൾ; 2,330 മരണം\nHoroscope Today June 17, 2021: നിങ്ങളുടെ ഇന്നത്തെ ദിവസം, രാശി ഫലം


സ്വത്തിന്റെ പേരില് കുടുംബവഴക്ക് വര്‍ധിക്കുന്നു: വനിതാ കമ്മീഷന് – Chandrika Daily\nBy web desk 1 Thursday July 25, 2019 08:57 am\nസ്വത്തിന്റെ പേരില് കുടുംബവഴക്ക് വര്‍ധിക്കുന്നു: വനിതാ കമ്മീഷന്\nകോഴിക്കോട്: ജില്ലയില് സ്വത്തിന്റെ പേരില് വൃദ്ധരായ മാതാപിതാക്കളെയും സഹോദരങ്ങളെയും മാനസികമായും ശാരീരികമായും പീഡിപ്പിക്കുകയും തെരുവിലേക്ക് വലിച്ചിഴക്കപ്പെടുകയും ചെയ്യുന്ന സംഭവങ്ങള് വര്‍ധിക്കുന്നതായി വനിതാ കമ്മീഷന് അധ്യക്ഷ എം.സി. ജോസഫൈന്….\nകോഴിക്കോട്: ജില്ലയില് സ്വത്തിന്റെ പേരില് വൃദ്ധരായ മാതാപിതാക്കളെയും സഹോദരങ്ങളെയും മാനസികമായും ശാരീരികമായും പീഡിപ്പിക്കുകയും തെരുവിലേക്ക് വലിച്ചിഴക്കപ്പെടുകയും ചെയ്യുന്ന സംഭവങ്ങള് വര്‍ധിക്കുന്നതായി വനിതാ കമ്മീഷന് അധ്യക്ഷ എം.സി. ജോസഫൈന്. ഭര്‍ത്താവ് മരിച്ച സ്ത്രീ ഇതുമായി ബന്ധപ്പെട്ട പരാതിയുമായി കമ്മീഷനെ സമീപിച്ചിരുന്നു. ഭര്‍ത്താവ് മരിച്ച് ഏതാനും ദിവസം കഴിഞ്ഞതോടെ മക്കള് സ്വത്ത് വീതം വെക്കാന് ശ്രമം തുടങ്ങി. വൃദ്ധയായ മാതാവിനെ തീര്‍ത്തും അവഗണിക്കുകയാണ് മക്കള് ചെയ്തത്. മകളാണ് ഇതിന് നേതൃത്വം നല്‍കിയത്. 80 ശതമാനം ഭിന്നശേഷിക്കാരനായ സഹോദരനെതിരെയും ക്രിമിനല് കേസ് കൊടുക്കുകയുണ്ടായി. ഇതുമായി ബന്ധപ്പെട്ട് ഫറോക്ക് പൊലീസില് പരാതി നല്‍കിയെങ്കിലും ഉചിതമായ നടപടി പൊലീസില് നിന്ന് ഉണ്ടായിട്ടില്ല. പൊലീസിന്റെ സമീപനം ഒരു നിലക്കും അംഗീകരിക്കാന് കഴിയില്ല. പരാതി ഉന്നയിക്കപ്പെട്ടവരെ വനിതാ കമ്മീഷന് ആസ്ഥാനത്തേക്ക് വിളിച്ചുവരുത്താന് തീരുമാനിച്ചതായും ജോസഫൈന് പറഞ്ഞു.\nഫറേക്ക് പൊലീസ് സ്റ്റേഷനെതിരെ ഒന്നില് കൂടുതല് പരാതികള് കിട്ടിയിട്ടുണ്ട്. ഇത് ഗൗരവമുള്ള വിഷയമാണെന്നും പൊലീസിനെ തിരുത്തുമെന്നും അവര് പറഞ്ഞു. പൈതൃകമായി കിട്ടിയ സ്വത്ത് ഉപയോഗിക്കുന്നതില് നിന്ന് ക്ഷേത്രകമ്മിറ്റിക്കാര് സ്ത്രീയെ തടയുന്നതുമായി ബന്ധപ്പെട്ട പരാതിയും കമ്മീഷന്റെ മുന്നിലെത്തി. കിഴക്കോത്ത് പഞ്ചായത്തിലാണ് സംഭവം. പൈതൃകസ്വത്തായി കിട്ടിയ സ്ഥലത്ത് ഒരു പ്രതിഷ്ഠ കണ്ടെത്തിയതിനെതുടര്‍ന്നാണ് വിവാദം ഉയര്‍ന്നുവന്നത്. സ്ഥലം സ്ത്രീക്ക് അവകാശപ്പെട്ടതാണെന്ന് അന്വേഷണം നടത്തിയ കമ്മീഷനുകള് വ്യക്തമാക്കിയിരുന്നു. കോടതി ഉത്തരവും അനുകൂലമാണ്. എന്നിട്ടും ക്ഷേത്രം ഭാരവാഹികള് സമ്മതിക്കുന്നില്ല. നാലുതവണ വനിതാകമ്മീഷന് നോട്ടീസ് നല്‍കിയിട്ടും ക്ഷേത്രം ഭാരവാഹികള് ഹാജരായില്ല. ഏതായാലും ഈ വിഷയത്തില് പരാതിക്കാരിയുടെ കൂടെ ഉണ്ടാവുമെന്നും അവര്‍ക്ക് സ്ഥലം ഉപയോഗിക്കാമെന്നും ജോസഫൈന് പറഞ്ഞു.\nസുഹൃത്തായ ഡോക്ടറുടെ ആവശ്യപ്രകാരം ഒരു സ്ത്രീക്ക് വേണ്ടി വീട് നിര്‍മിച്ചു നല്‍കിയ കരാറുകാരന് പണം കിട്ടിയില്ലെന്ന പരാതിയും കമ്മീഷന് മുമ്പാകെയെത്തി. ഭാര്യയുടെ സ്വര്‍ണാഭരണങ്ങള് വിറ്റാണ് വീടിന്റെ പണി പൂര്‍ത്തിയാക്കി നല്‍കിയത്. എന്നാല് വീട് ഉപയോഗിക്കുന്ന സ്ത്രീ പണം നല്‍കിയില്ല. ഇപ്പോള് ഇടനിലക്കാരനായ ഡോക്ടറും കരാറുകാരനെ കൈയൊഴിഞ്ഞിരിക്കുകയാണ്. ഇതുമായി ബന്ധപ്പെട്ട് നിയമനടപടി തുടരാന് കമ്മീഷന് തീരുമാനിച്ചു.\nപട്ടികവര്‍ഗ വിഭാഗക്കാരിയായ തഹസില്‍ദാരെ മാനസികമായി പീഡിപ്പിക്കുന്നതായുള്ള പരാതി മുഖ്യമന്ത്രിയുടെയും വകുപ്പ് മന്ത്രിയുടെയും ശ്രദ്ധയില്‍പെടുത്തുമെന്ന് ജോസഫൈന് അറിയിച്ചു. ഡെപ്യൂട്ടി കലക്ടര് തസ്തികയിലേക്ക് പ്രമോഷന് സാധ്യതയുള്ള ജീവനക്കാരിയെ വിവരാവകാശ നിയമത്തിന്റെയും മറ്റും പേരില് നിരന്തരമായി മാനസികമായി പീഡിപ്പിക്കുകയാണ്. ഇതിനെതിരെ ശക്തമായ നടപടി സ്വീകരിക്കുമെന്ന് ജോസഫൈന് പറഞ്ഞു.ഇന്നലെ നടന്ന അദാലത്തില് 87 പരാതികള് പരിഗണിച്ചു. ഇതില് 14 എണ്ണത്തില് തീര്‍പ്പ് കല്‍പിച്ചു. അഞ്ചെണ്ണം പൊലീസ് നടപടികള്‍ക്കായി അയച്ചു. 68 പരാതികള് അടുത്ത സിറ്റിങിലേക്ക് മാറ്റി.\nCategories: Culture, News, Views Tags: family problems


അവനെ ഐപിഎല്ലിൽ എടുക്കണം :ലങ്കൻ താരത്തിന്റെ വളർച്ചക്കായി അപേക്ഷിച്ച് മുരളീധരൻ\nഇന്ത്യ :ശ്രീലങ്ക ടി :20 പരമ്പരയിലെ ആദ്യ മത്സരത്തിൽ ഇന്ത്യൻ ടീമിന് 38 റൺസ് വിജയം കരസ്ഥമാക്കുവാൻ കഴിഞ്ഞ് എങ്കിലും ശ്രീലങ്കൻ ടീമിലെ ചില യുവ താരങ്ങളുടെ പ്രകടനം ശ്രദ്ധിപ്പെട്ടു. ഇന്നും ലങ്കൻ ടീമിന്റെ പോരാട്ടവീര്യത്തിന്റെ കൂടി തെളിവായി പുതുമുഖ താരങ്ങളുടെ പ്രകടനം മാറി. ശ്രീലങ്കൻ ടീമിനായി മൂന്ന് ഏകദിന മത്സരങ്ങളിലും ഒപ്പം ഇപ്പോൾ ടി :20 പരമ്പരയിലും മികച്ച പ്രകടനം കാഴ്ചവെക്കുന്ന ഒരു താരമാണ് സ്പിൻ ബൗളർ വാനിന്ദു ഹസരംഗ. താരം ഏറെ മനോഹരമായിട്ടാണ് ആദ്യ ടി :20യിൽ പന്തെറിഞ്ഞത്. നാല് ഓവറിൽ വെറും 28 റൺസ് മാത്രം വഴങ്ങിയാണ് താരം രണ്ട് വിക്കറ്റുകൾ വീഴ്ത്തിയത്. ഇന്ത്യൻ ടീമിലെ ടോപ് സ്കോറർമാരായ സൂര്യകുമാർ യാദവ്, സഞ്ജു സാംസൺ എന്നിവരുടെ വിക്കറ്റുകളാണ് താരം വീഴ്ത്തിയത്.\nഎന്നാൽ മികച്ച ബൗളിംഗ് പ്രകടനത്തിന് പിന്നാലെ താരത്തിനെ ഏറെ വാനോളം പുകഴ്ത്തി രംഗത്ത് എത്തുകയാണ് മുൻ ഇതിഹാസതാരം മുത്തയ്യ മുരളീധരൻ. ശ്രീലങ്കൻ ടീമിലെ യുവതാരങ്ങൾ പലരും ഗംഭീരമായ ഓരോ ബാറ്റിങ്, ബൗളിംഗ് പ്രകടനങ്ങൾ കാഴ്ചവെക്കുന്നതിൽ ഏറെ സന്തോഷം വിശദമാക്കിയ മുരളീധരൻ തന്റെ അഭിപ്രായവും വ്യക്തമാക്കി. “ഏറെ മനോഹരമായിട്ടാണ് വാനിന്ദു ഹസരംഗ പന്തെറിഞ്ഞത്. ഇന്ത്യൻ ബാറ്റ്‌സ്മാൻമാർ അനായാസം സ്കോർ ചെയ്തിട്ടും മിന്നും ബൗളിംഗ് കാഴ്ചവെക്കുവാൻ അവന് സാധിച്ചു “മുരളീധരൻ പ്രശംസിച്ചു.\n“മികച്ച പ്രകടനങ്ങൾ ഇനിയും ലങ്കൻ ടീമിൽ തുടർന്നാൽ ഐപിഎല്ലിൽ ഒരു സജീവ സാന്നിധ്യമായി മാറുവാനും അവന് സാധിക്കുമെന്നാണ് എന്റെ വിശ്വാസം. ഐപിഎല്ലിൽ ഇനിയുള്ള ലേലത്തിൽ അവനെ ഏതേലും ടീമുകൾ വാങ്ങാനാണ് സാധ്യത എങ്കിലും വിദേശി സ്പിന്നർക്ക് അധികം മത്സരങ്ങളിൽ ടീമുകൾ പ്ലെയിങ് ഇലവനിൽ അവസരം നൽകില്ല. ഇന്ത്യൻ സ്പിന്നർമാരെ കളിപ്പിക്കാനാണ് എല്ലാ ടീമുകളും ആഗ്രഹിക്കുക.പക്ഷേ ഒന്നോ രണ്ടോ മത്സരങ്ങളിൽ മികച്ച അവസരം ലഭിച്ചാൽ അത് വിനിയോഗിക്കാനാവണം അവന്റെ ശ്രദ്ധ.ലിമിറ്റഡ് ഓവർ ക്രിക്കറ്റ് മത്സരങ്ങൾക്ക് അനുയോജ്യനായ താരം ഇന്ത്യൻ പ്രീമിയർ ലീഗിലെ ഒരു സ്ഥിരമായ സാന്നിധ്യമായി മാറും “മുരളീധരൻ തന്റെ അഭിപ്രായം വിശദമാക്കി.\nPrevious articleരോഹിത്തിനും കോഹ്ലിക്കും ശേഷം മികച്ച താരമാണ് അവൻ :ലോകകപ്പ് ടീമിൽ വരണമെന്നാവശ്യപ്പെട്ട് മുൻ താരം\nNext articleഹാർദിക് പാണ്ട്യക്ക് പകരം ആര് :വമ്പൻ ഉത്തരവുമായി മുൻ താരം


സുർജിത് സിംഗ് രാന്ധവ - വിക്കിപീഡിയ\nസുർജിത് സിംഗ് രാന്ധവ\n(1951-10-10)10 ഒക്ടോബർ 1951\nഗുർദാസ്പൂർ, പഞ്ചാബ്, ഇന്ത്യ\n6 ജനുവരി 1984(1984-01-06) (പ്രായം 32)\nകർതർപുർ, ജലന്ധർ, പഞ്ചാബ്\nസർദാർ സുർജിത് സിംഗ് രാന്ധവ ഒരു ഇന്ത്യൻ ഹോക്കി താരമാണ്.1976 ലെ മോൻട്രയൽ ഹോക്കി ഒളിപിക്സിനു വേണ്ടി ഇന്ത്യൻ പുരുഷ വിഭാഗത്തിനു വേണ്ടി കളിച്ച ഒരു ഹോക്കി താരമാണ് സുർജിത്. ഇന്ത്യൻ ഹോക്കി ടീമിന്റെ ക്യാപ്റ്റൻ കൂടിയായിരുന്നു സുർജിത്.\nപഞ്ചാബിലെ ബട്ലയിൽ ജനനം. ഗുരു നാനാക്ക് സ്കൂൾ, ജലാന്ദറിലെ ല്യാൽപുര ഖൽസ കോളേജ് എന്നിവിടങ്ങളിൽ വിദ്യാഭ്യാസം. കോളേജ് വിദ്യാഭ്യാസകാലത്ത് യൂണിവേഴ്സിറ്റി ഹോക്കി ടൂർണമെന്റിൽ കളിച്ചു തുടങ്ങി.\nകോളേജ് പഠനത്തിനു ശേഷം പഞ്ചാബ് പോലീസിൽ ചേർന്നു. 1972 ൽ ആംസ്റ്റർഡാമിൽ വെച്ച് നടന്ന രണ്ടാമത് ലോകകപ്പ് ഹോക്കിയിൽ തുടക്കം കുറിച്ചു.1974 ലും 1978 ലും ഏഷ്യൻ ഗെയിംസ്, 1976 ൽ മോണ്ട്റിയൽ ഒളിമ്പിക്സ്, 1982 ൽ ബോംബെയിൽ വെച്ച് നടന്ന ലോകകപ്പ്. 1975 ൽ കോലലംപൂരിൽ വെച്ച് നടന്ന ലോകകപ്പ് വിജയത്തിൽ സുർജിതിന്റെ പങ്ക് ചെറുതല്ല. പതിനൊന്നാമത് ലോക ഹോക്കി ടീമിലും ഓൾ-സ്റ്റാർ ഹോക്കി ടീമിലും അംഗമായിരുന്നു. പടിഞ്ഞാറൻ ഓസ്ട്രേലിയയിലെ പെർത്തിൽ വച്ച് നടന്ന എസാണ്ട ടൂർനമെന്റിലും 1978 ലെ ഏഷ്യൻ ഗെയിംസിലും ടോപ്പ് സ്കോറർ ആയിരുന്നു. തുടക്കത്തിൽ ഇന്ത്യൻ റെയിൽവേ, ഇന്ത്യൻ എയർലൈൻസ്, പഞ്ചാബ് പോലിസ് എന്നിവിടങ്ങളിൽ പ്രവർത്തിച്ചിരുന്നു.\nഗെയിംസിൽ നിന്നുള്ള ഔദ്യോഗിക വിരമിക്കലിന് ശേഷം, 1984ൽ കാരട്പൂരിൽ വെച്ച് ഒരു കാറപകടത്ത്തിൽ സുർജിത് മരണപ്പെടുകയായിരുന്നു. ജലാന്ദറിലെ സ്റ്റേഡിയത്തിനു പിന്നീട് സുർജിതിന്റെ പേര് നൽകുകയായിരുന്നു. സുർജിത്ത്തിന്റെ മരണത്തിനു ശേഷം 1984 ൽ സുർജിത് ഹോക്കി സൊസൈറ്റി തുടങ്ങി.മരണാനന്തര ബഹുമതിയായി 1998 ൽ അർജുന അവാർഡ് നൽകി ആദരിച്ചു.\nഅദ്ദേഹത്തിന്റെ ഭാര്യ ചഞ്ചൽ ഒരു അന്തർദേശിയ ഹോക്കി താരമായിരുന്നു. ഇന്ത്യൻ വനിതാ വിഭാഗം ഹോക്കി ടീമിനെ നയിച്ചവരിൽ ഒരാളായിരുന്നു ചഞ്ചൽ. അദ്ദേഹത്തിന്റെ മകൻ സര്ബിന്ദർ സിംഗ് രാന്ധവ ഒരു ഒരു ലോകപ്രശസ്ത ടെന്നീസ് താരമായിരുന്നു. ഏഷ്യൻ ഗെയിംസ് ൽ പങ്കെടുത്തിട്ടുണ്ട്.\n↑ "Surjit Randhawa". Sports Reference. മൂലതാളിൽ നിന്നും 2018-12-25-ന് ആർക്കൈവ് ചെയ്തത്. ശേഖരിച്ചത് 2016-07-11.\n↑ Surjit Singh Randhawa Sikhhockeyolympians\n↑ "Kartar Singh's appointment as sports director challenged". The Times of India. Feb 15, 2002. മൂലതാളിൽ നിന്നും 2013-05-22-ന് ആർക്കൈവ് ചെയ്തത്. ശേഖരിച്ചത് 2016-07-11.\n"https://ml.wikipedia.org/w/index.php?title=സുർജിത്_സിംഗ്_രാന്ധവ&oldid=3648071" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 01:24, 21 ഓഗസ്റ്റ് 2021.


ആപ്പിൾ ഇന്ത്യയിൽ ഐഫോൺ XR അസ്സംബിൾഡ് ഷിപ്പിംഗ് ആരംഭിച്ചു-Gizbot-Latest-Malayalam-WSFDV\nGizbot | 23rd Oct, 2019 09:00 AM\nആപ്പിൾ ഐഫോൺ XR\nഐഫോൺ നിർമ്മാതാവിന് പ്രാദേശിക ഉറവിട മാനദണ്ഡങ്ങൾ പാലിക്കാനും രാജ്യത്ത് സ്വന്തമായി റീട്ടെയിൽ സ്റ്റോറുകൾ തുറക്കാനും ഇത് സഹായിക്കുന്നു. "അസംബ്ലിഡ് ഇൻ ഇന്ത്യ" ടാഗ് ഉള്ള ഐഫോൺ എക്സ്ആർ ബോക്സുകൾ രാജ്യത്തെ ചില റീട്ടെയിൽ സ്റ്റോറുകളിൽ ലഭ്യമാണ്. ക്രോമ ഉൾപ്പെടെയുള്ള റീട്ടെയിൽ സ്റ്റോറുകളിൽ തിങ്കളാഴ്ച ഉപകരണങ്ങൾ ദൃശ്യമാകാൻ തുടങ്ങി. 64 ജിബി പതിപ്പിന് 49,900 രൂപ വിലയുണ്ടെന്ന് റോയിട്ടേഴ്‌സ് റിപ്പോർട്ട് ചെയ്തു. 76,900 രൂപയ്ക്ക് ആപ്പിൾ ഐഫോൺ എക്സ്ആർ പുറത്തിറക്കി.\nഇന്ത്യയിൽ ഐഫോൺ XR അസ്സംബിൾഡ് ഷിപ്പിംഗ് ആരംഭിച്ചു\nഅവതരിപ്പിച്ചതിന് ശേഷം, ഈ ഉപകരണം വിലയിൽ കുറവ് വരുത്തി, ഇത് വിൽപ്പന വർദ്ധിപ്പിക്കുന്നതിന് ഒരു പ്രധാന കാരണമായി. പ്രീമിയം വിഭാഗത്തിൽ വിൽപ്പന വർദ്ധിപ്പിക്കാൻ സഹായിച്ച ആമസോൺ ഇന്ത്യയിൽ ഐഫോൺ XR അടുത്തിടെ 39,999 രൂപയ്ക്ക് ലഭ്യമാണ്. കഴിഞ്ഞ വർഷം ഐഫോൺ എസ്ഇയിൽ നിന്ന് ആപ്പിൾ ഐഫോണിന്റെ പ്രാദേശിക അസംബ്ലി ആരംഭിച്ചു. വിസ്‌ട്രോണുമായി സഹകരിച്ച് ഐഫോൺ6എസ്, ഐഫോൺ7എന്നിവയുടെ അസംബ്ലി ആരംഭിക്കാൻ കമ്പനി വിപുലീകരിച്ചു. ഇപ്പോൾ, ഹൈ-എൻഡ് മോഡലുകളുടെ അസംബ്ലി ആരംഭിക്കുന്നതിനായി ഇത് വിപുലീകരിച്ചു.\nഇന്ത്യയിലെ ഐഫോൺ എക്സ്ആറിന്റെ പ്രാദേശിക അസംബ്ലിയെക്കുറിച്ച് ഐഫോൺ നിർമ്മാതാവ് ഇതുവരെ അഭിപ്രായമൊന്നും നൽകിയിട്ടില്ല. എന്നിരുന്നാലും, കമ്പനി ഇപ്പോൾ ഐഫോൺ എക്സ്, ഐഫോൺ എക്സ്ആർ എന്നിവ രാജ്യത്ത് പ്രാദേശികമായി നിർമ്മിക്കുന്നുണ്ടെന്നാണ് റിപ്പോർട്ട്. ഐഫോൺ 11 സീരീസും ഉൾപ്പെടുത്തുന്നതിനായി പ്രാദേശിക ഉൽപ്പാദനം വിപുലീകരിക്കുമെന്ന് പ്രതീക്ഷിക്കുന്നു. ആപ്പിൾ തങ്ങളുടെ ഉൽപ്പാദനം ചൈനയ്‌ക്കപ്പുറത്തേക്ക് വ്യാപിപ്പിക്കാൻ ശ്രമിക്കുകയാണെന്നും ഇന്ത്യയെ സാധ്യതയുള്ള ഒരു വിപണിയായി കാണുന്നുവെന്നും റിപ്പോർട്ടുണ്ട്.\nഅസ്സംബിൾഡ് ഐഫോൺ XR\nഫോക്സ്കോണിനൊപ്പം കമ്പനി പ്രാദേശിക ഉൽ‌പാദന ശ്രമങ്ങൾ വർദ്ധിപ്പിക്കുമെന്നും പ്രതീക്ഷിക്കുന്നു. ആഗോള വിപണിയിൽ ആപ്പിൾ ഇന്ത്യയിൽ നിർമ്മിക്കാൻ പദ്ധതിയിടുന്നതായി മാധ്യമ റിപ്പോർട്ടുകൾ സൂചിപ്പിക്കുന്നു. ഐഫോൺ ഇന്ത്യയിൽ കൂട്ടിച്ചേർക്കാൻ ആരംഭിക്കുന്നതിന് ഒരു ബില്യൺ ഡോളർ നിക്ഷേപിക്കുന്നതായും റിപ്പോർട്ടുണ്ട്. വൻകിട ബിസിനസ് പദ്ധതികളുമായാണ് കമ്പനി ഇന്ത്യയിലേക്ക് വരുന്നതെന്ന് രവിശങ്കർ പ്രസാദ് കഴിഞ്ഞ മാസം പറഞ്ഞിരുന്നു. പ്രീമിയം വിഭാഗത്തിൽ രണ്ട് ശതമാനം വിപണി വിഹിതമുണ്ടെന്ന് കണക്കാക്കപ്പെടുന്നു.\nആപ്പിൾ ഇന്ത്യയിൽ അസംബ്ൾഡ് ഐഫോൺ XR വിൽപ്പന ആരംഭിച്ചു. കഴിഞ്ഞ വർഷത്തെ ബജറ്റ് ഐഫോൺ രാജ്യത്ത് ഏറ്റവുമധികം വിറ്റഴിക്കപ്പെട്ട ഐഫോണാണ് ഇത്. പ്രാദേശിക നിർമാണത്തിനൊപ്പം, പ്രീമിയം വിഭാഗത്തിൽ വിപണി വിഹിതം കൂടുതൽ വിപുലീകരിക്കാൻ ആപ്പിൾ ശ്രമിക്കുന്നുണ്ട്. തായ്‌വാൻ കരാർ നിർമാതാക്കളായ ഫോക്‌സ്‌കോണിന്റെ ചെന്നൈ ഫാക്ടറിയിൽ ഫോണുകൾ ശേഖരിക്കുന്നു. പൂർണ്ണമായി നിർമ്മിച്ച ഉപകരണങ്ങളുടെ ഇറക്കുമതിയിൽ ഉയർന്ന നികുതി ഈടാക്കുന്നത് ഒഴിവാക്കാൻ ഈ പ്രാദേശിക ഉൽപ്പാദനം ആപ്പിളിനെ സഹായിക്കും.


ധോണിക്ക് ശേഷം ചെന്നൈ ക്യാപ്റ്റനാവണം :ആഗ്രഹവുമായി താരം\nക്രിക്കറ്റ് പ്രേമികൾ എല്ലാമിപ്പോൾ ഇന്ത്യൻ പ്രീമിയർ ലീഗ് ആവേശത്തിലാണ്. ഏറെ നാളത്തെ അനിശ്ചിതത്വങ്ങൾക്ക് ശേഷം വീണ്ടും ഐപിൽ മത്സരങ്ങൾക്ക് തുടക്കം കുറിക്കുമ്പോൾ ക്രിക്കറ്റ് ലോകവും ഏറെ വാശിയേറിയ മത്സരങ്ങൾക്കായുള്ള കാത്തിരിപ്പിലാണ്. സീസണിൽ എല്ലാ ടീമുകളും മികച്ച പ്രകടനമാണ് ഇതുവരെ പുറത്തെടുത്തത് എങ്കിലും യൂഎഇയിൽ നടക്കുന്ന ശേഷിക്കുന്ന മത്സരങ്ങളിൽ തുടർ ജയങ്ങൾക്കായാണ് എല്ലാവരും കാത്തിരിക്കുന്നത്. നിലവിൽ ക്രിക്കറ്റ് നിരീക്ഷകർ അടക്കം കിരീടം നേടുമെന്ന് പ്രവചിക്കുന്ന ഒരു ടീമാണ് ചെന്നൈ സൂപ്പർ കിങ്‌സ്. മഹേന്ദ്ര സിങ് ധോണി നയിക്കുന്ന ടീം ഐപിഎല്ലിലെ തിരിച്ചു വരവ് കൂടിയാണ് പ്രതീക്ഷിക്കുന്നത്. കഴിഞ്ഞ സീസണിൽ പ്ലേഓഫ് കാണാതെ പുറത്തായ ടീം ഇത്തവണ കിരീടം മാത്രം ലക്ഷ്യമിടുന്നു\nഅതേസമയം ചെന്നൈ സൂപ്പർ കിംഗ്സ് ടീം എന്നാൽ അവരുടെ എല്ലാം നായകൻ മഹേന്ദ്ര സിംഗ് ധോണിയാണ്. കളിച്ച എല്ലാ ഐപിൽ സീസണിലും ചെന്നൈ ടീമിനെ നയിച്ച ധോണിക്ക് ശേഷമാര് ക്യാപ്റ്റൻ റോളിൽ എത്തുമെന്നുള്ള പല ചർച്ചകൾ സജീവമാണ് എങ്കിലും ധോണി ഐപിൽ കരിയറിൽ നിന്നും വിരമിക്കും എന്നുള്ള വാർത്തകൾക്ക് ഇതുവരെ ori സ്ഥിതീകരണവും വന്നിട്ടില്ല.\nഎന്നാൽ ക്രിക്കറ്റ് ആരാധരെ എല്ലാം ഒരു ചോദ്യത്തിന് സർപ്രൈസ് ഉത്തരം നൽകി ഞെട്ടിക്കുകയാണ് ചെന്നൈ സൂപ്പർ കിങ്‌സ് സ്റ്റാർ ആൾറൗണ്ടർ ജഡേജ. ചെന്നൈ ആരാധകരുമായി കഴിഞ്ഞ ദിവസം സംവദിക്കവേയാണ് ജഡേജ ആരാകും അടുത്ത ചെന്നൈ നായകൻ റോളിൽ എത്തുക എന്നുള്ള ചോദ്യത്തിന് സർപ്രൈസ് ഉത്തരം നൽകിയത്. താരം അനേകം ആരാധകർ ചോദിച്ച ഒരു പ്രധാന സംശയത്തിന് നമ്പർ 8 എന്ന ഉത്തരമാണ് നൽകിയത്. ജഡേജയുടെ ജേഴ്‌സി നമ്പർ കൂടിയാണ് നമ്പർ 8. ഈ ഒരൊറ്റ ഉത്തരത്തിന് പിന്നാലെ ജഡേജ ചെന്നൈ നായകനായി എത്താനുള്ള സാധ്യതകൾ അന്വേഷിക്കുകയാണ് ചെന്നൈ ടീം ആരാധകർ.\nഐപിഎല്ലിൽ ചെന്നൈ സൂപ്പർ കിംഗ്സ് ടീമിനെ കളിച്ച 12 സീസണിൽ നയിച്ചത് ധോണിയാണ്. ചെന്നൈ ടീമിന് ഐപിൽ ക്രിക്കറ്റിലുള്ള ഏക നായകനും ധോണി തന്നെയാണ്. ഐപിൽ ചരിത്രത്തിൽ ഇത് അപൂർവ്വ റെക്കോർഡാണ്. നിലവിൽ ചെന്നൈ ടീമിന്റെ അഭിഭാജ്യ ഘടകമായ ജഡേജയെ അടുത്ത തവണ ലേലത്തിന് മുൻപായി ടീം സ്‌ക്വാഡിൽ നിലനിർത്തും എന്നാണ് സൂചന\nPrevious articleഎംമ്പാപ്പേ പിഎസ്ജി വിടുമോ ? സ്പോര്‍ട്ടിംഗ് ഡയറക്ടര് പറയുന്നത് ഇങ്ങനെ\nNext articleലയണല് മെസ്സി ആദ്യ ലൈനപ്പില് ഇറങ്ങിയ മത്സരത്തില് പിഎസ്ജിക്ക് സമനില.


വര്‍ക്കേഴ്സ് ഫോറം: കാര്‍ഷിക മേഖലയിലെ സമകാലിക പ്രശ്നങ്ങള്\nരാജ്യത്തിന്റെ വിവിധ ഭാഗങ്ങളില് ഒരു പതിറ്റാണ്ടുമുമ്പ് ആരംഭിച്ചതും കഴിഞ്ഞ അഞ്ചു കൊല്ലത്തിനുള്ളില് ശക്തിപ്രാപിച്ചതും ചില സ്ഥലങ്ങളില് വലിയ പ്രക്ഷോഭങ്ങളായി കലാശിച്ചതുമായ കൃഷിക്കാരുടെയും ഗ്രാമീണരുടെയും നീണ്ട സമര പരമ്പരകളുടെ - കൃഷി ഭൂമി കൃഷിക്കല്ലാതെ മറ്റ് ആവശ്യങ്ങള്‍ക്കായി ഏറ്റെടുക്കുന്നതിനെതിരായി നടത്തപ്പെടുന്ന സമരങ്ങളുടെ - ഏറ്റവും ഒടുവിലത്തെ ഉദാഹരണമാണ്, ഉത്തര്‍പ്രദേശിലെ കൃഷിക്കാരുടെ ഈയിടത്തെ പ്രക്ഷോഭം. ഇതില് ഉള്‍പ്പെട്ടിട്ടുള്ള പ്രശ്നങ്ങള് വളരെ സങ്കീര്‍ണമാണ്; അവയ്ക്ക് വളരെയേറെ മാനങ്ങളുമുണ്ട്. അവയ്ക്കുള്ള ഉത്തരങ്ങള് കണ്ടെത്തുന്നതിനായി എല്ലാ തലങ്ങളിലുള്ള വിശകലനങ്ങളും ആവശ്യമാണ്. വികസന പദ്ധതികള്‍ക്കുവേണ്ടി സ്വാതന്ത്ര്യം ലഭിച്ച ആദ്യകാലത്ത് ഇങ്ങനെ കൃഷിഭൂമി ഏറ്റെടുക്കുമ്പോള് വലിയ എതിര്‍പ്പൊന്നും ഉണ്ടായിരുന്നില്ലെങ്കില് , ഇപ്പോള് ഇത്ര വലിയ എതിര്‍പ്പുണ്ടാകുന്നതെന്തുകൊണ്ടാണ്? ഇങ്ങനെ ഏറ്റെടുക്കപ്പെടുന്ന ഭൂമി എന്ത് ഉദ്ദേശ്യത്തിനുവേണ്ടിയാണോ ഉപയോഗിക്കപ്പെടുന്നത് എന്നതിനെ ആസ്പദിച്ചാണോ എതിര്‍പ്പ് ഉയര്‍ന്നുവരുന്നത്? കാര്‍ഷിക ഉല്‍പാദനത്തില് അതുണ്ടാക്കുന്ന ആഘാതം എന്താണ്? കൃഷിഭൂമി നഷ്ടപ്പെട്ട കൃഷിക്കാരും തൊഴിലാളികളും പിന്നീട് എങ്ങനെയാണ് ജീവിക്കുന്നത്? ഇന്നത്തെ വികസിത മുതലാളിത്ത രാജ്യങ്ങളില് അവയുടെ വ്യവസായവല്‍ക്കരണത്തിനുമുമ്പ് കൃഷിക്കാര് വമ്പിച്ച തോതില് കുടിയിറക്കപ്പെടുകയുണ്ടായി. ചരിത്രപരമായ ഈ അനുഭവം ചൂണ്ടിക്കാണിച്ചുകൊണ്ട്, വികസനത്തിന് അനിവാര്യമായി കൊടുക്കേണ്ടിവരുന്ന വിലയാണ് ഇങ്ങനെയുള്ള കുടിയൊഴിപ്പിയ്ക്കല് എന്ന് പലരും വാദിക്കുന്നത് ശരിയാണോ? അതോ അത്തരം ഉപരിതല സ്പര്‍ശിയായ സമാനതകള് ഇല്ലാത്ത വിധത്തില് ഇന്ത്യയിലെ പരിതഃസ്ഥിതി അത്രമാത്രം വ്യത്യസ്തമാണോ?\nകൂടുതല് വലിയ ഒരു പ്രശ്നത്തില്‍നിന്ന് നമുക്ക് ആരംഭിയ്ക്കാം. അതൊരു സവിശേഷമായ കാഴ്ചപ്പാടാണ്. ചരിത്രപരമായിപ്പറഞ്ഞാല് മുതലാളിത്ത വ്യവസായവല്‍ക്കരണംകൊണ്ട് ഉദ്ദേശിയ്ക്കപ്പെട്ടിട്ടുള്ളത്, ജനസംഖ്യയിലെ കൃഷിക്കാരുടെയും ഗ്രാമീണതൊഴിലാളികളുടെയും അനുപാതം കുറയ്ക്കുക എന്നതാണ്; ഈ പ്രക്രിയയില് എല്ലായ്പ്പോഴും ബലം പ്രയോഗിച്ചുള്ള ഒഴിപ്പിയ്ക്കലും ഉള്‍പ്പെടുന്നുണ്ട്; ഈ പ്രക്രിയ "ആദിമ മൂലധനസഞ്ചയ"മാണ്; ഇത് വിപണിയിലെ സാധാരണ പ്രക്രിയകളിലൂടെയുള്ള ഒഴിപ്പിയ്ക്കലിന്, അഥവാ "ആദേശത്തി"ന് പുറമെയാണ് - ഇതാണ് അവരുടെ വാദം. അവരുടെ വാദം ഇങ്ങനെ തുടര്‍ന്നുപോകുന്നു - ഇങ്ങനെയുള്ള ഒഴിപ്പിയ്ക്കലും "ആദേശ"വും മൂലം തല്‍ക്കാലം ദുരിതമുണ്ടാകുന്നുണ്ടെങ്കിലും അതുവഴി ഉണ്ടാക്കപ്പെടുന്ന ഭൂരഹിതരായ തൊഴില്‍സേന, ക്രമേണ ഉല്‍പാദനപരമായ മറ്റ് തൊഴില്‍മേഖലകളില് - പ്രധാനമായും വളര്‍ന്നുവരുന്ന ഉല്‍പാദനമേഖലകളിലും സേവനമേഖലകളിലും - ആഗിരണം ചെയ്യപ്പെടുന്നു. അതുകൊണ്ട് മുതലാളിത്തത്തിന്‍കീഴില് സംഭവിക്കുന്ന "ആദിമ മൂലധന സഞ്ചയത്തി"ല് അഥവാ "അപഹരണ"ത്തില് അത്രയധികം അല്‍ഭുതപ്പെടാനൊന്നുമില്ല. ഭാവിയിലെ നന്മയ്ക്കുവേണ്ടിയാണത്.\nഉല്‍പാദനക്ഷമത കുറഞ്ഞ ഗ്രാമീണ തൊഴിലുകളില്‍നിന്ന്, കൂടുതല് മെച്ചപ്പെട്ട വേതനം ലഭിക്കുന്ന തൊഴിലുകളിലേയ്ക്ക് ആളുകള് മാറുകയാണെങ്കില് അതു നല്ലതല്ലേ എന്നാണ് ഇന്നത്തെ ഔദ്യോഗിക കാഴ്ചപ്പാട്. ഇന്നത്തെ സംഭവവികാസങ്ങളെ, മുതലാളിത്തത്തിന്റെ ചരിത്രവുമായി ഇങ്ങനെ തുലനം ചെയ്യുന്ന മേല്‍പ്പറഞ്ഞ വീക്ഷണം, രണ്ട് കാരണങ്ങളാല് വികലമാണ്. ചരിത്രപരമായിപ്പറഞ്ഞാല് , ഏറ്റവും ശക്തമായ മുതലാളിത്ത രാജ്യങ്ങളില് , സ്വന്തം രാജ്യത്തിന്റെ അതിര്‍ത്തിയ്ക്കുള്ളില്‍ത്തന്നെ ഇങ്ങനെ കാര്‍ഷികേതര പ്രവര്‍ത്തനങ്ങളില് ഏര്‍പ്പെടാന് അവസരം ലഭിച്ചവരുടെ സംഖ്യ, ഉള്ള തൊഴിലുകളില്‍നിന്ന് യഥാര്‍ത്ഥത്തില് പുറത്താക്കപ്പെട്ടവരുടെ സംഖ്യയുമായി താരതമ്യപ്പെടുത്തുമ്പോള് , എത്രയോ കുറവാണ്. വിപ്ലവകരമായ രാഷ്ട്രീയ കലാപങ്ങളില്‍നിന്ന് ആ രാജ്യങ്ങളെ രക്ഷിച്ചത്, വമ്പിച്ച തോതില്, വിദേശങ്ങളിലേക്കുണ്ടായ കുടിയേറ്റമാണ്. മുതലാളിത്ത രാജ്യങ്ങളില് വ്യവസായവല്‍ക്കരണത്തിനുവേണ്ടി, ഉള്ള ഭൂമിയില്‍നിന്ന് പുറത്താക്കപ്പെട്ടവര് വന്‍തോതില് അമേരിക്കന് വന്‍കര, ദക്ഷിണാഫ്രിക്ക, ഓസ്ട്രേലിയ തുടങ്ങിയ രാജ്യങ്ങളില് കുടിയേറി, അവിടെയുണ്ടായിരുന്ന തദ്ദേശീയരില്‍നിന്ന് ഭൂമി പിടിച്ചെടുത്ത് സ്വന്തമാക്കിയതില്‍നിന്ന് വ്യത്യസ്തമായി, ഇന്ന് ഈ രാജ്യത്ത് ഭൂമി പിടിച്ചെടുക്കപ്പെടുന്നതിന്റെ ഫലമായി ഒഴിപ്പിയ്ക്കപ്പെടുന്നവര്‍ക്ക് പോകാന് ഒരിടവുമില്ല - ഇതാണ് ഒന്നാമത്തെ കാര്യം.\nരണ്ടാമത്തെ കാര്യം ഇതാണ് - ശക്തമായ മുതലാളിത്ത രാജ്യങ്ങളിലെ ആഭ്യന്തര വിപണിയില് ആവശ്യമായതിന്റെ ഇരട്ടിയിലധികം ഉല്‍പാദിപ്പിയ്ക്കാന് കഴിയത്തക്ക വിധത്തില് , അവിടങ്ങളിലെ ഉല്‍പാദന മേഖലയിലെ തൊഴിലവസരങ്ങള് വര്‍ധിക്കുന്ന കാഴ്ചയാണ് ദൃശ്യമായത്. ഇങ്ങനെ അധികമുണ്ടാക്കുന്ന ഉല്‍പന്നങ്ങള് അവയ്ക്ക്, തങ്ങള്‍ക്കുവേണ്ടി പൂര്‍ണമായും തുറന്നിടപ്പെട്ടിരുന്ന തങ്ങളുടെ കോളണി രാജ്യങ്ങളില് കൊണ്ടുചെന്ന് തള്ളാന് കഴിഞ്ഞു; അതേ അവസരത്തില് തങ്ങളുടെ ആഭ്യന്തര വിപണികളെ മുതലാളിത്ത രാജ്യങ്ങള് സംരക്ഷണ വ്യവസ്ഥകളിലൂടെ ശക്തമായി സംരക്ഷിയ്ക്കുകയും ചെയ്തിരുന്നു. എന്നാല് , ഇന്ന് ഉള്ള ഭൂമിയില്‍നിന്നും തൊഴിലുകളില്‍നിന്നും പുറത്താക്കപ്പെടുന്ന കൃഷിക്കാരെ സംബന്ധിച്ചിടത്തോളം, മറ്റ് തൊഴിലവസരങ്ങള് വര്‍ധിയ്ക്കുന്നില്ല - പ്രത്യേകിച്ചും ഇന്നത്തെ പുത്തന് ഉദാരവല്‍ക്കരണ കാലഘട്ടത്തില് . പുത്തന് ഉദാരവല്‍ക്കരണത്തിന്‍കീഴില് സര്‍ക്കാരിന്റെ പൊതുചെലവുകള് വെട്ടിക്കുറയ്ക്കപ്പെടുന്നതും ഫിനാന്‍സ് മൂലധനത്തെ സംബന്ധിച്ച (ഏറെക്കാലമായി അവമതിയ്ക്കിരയായിക്കൊണ്ടിരിക്കുന്ന) സിദ്ധാന്തങ്ങളുടെ മേധാവിത്വവും ആണതിന് കാരണം. തൊഴിലില്ലായ്മ എത്ര തന്നെ വര്‍ധിച്ചാലും ശരി, സന്തുലിതമായ ബജറ്റ് ഉണ്ടാവണം എന്നാണല്ലോ ആ നയം ശഠിക്കുന്നത്.\nഇതില് ആദ്യത്തെ കാര്യമെടുക്കാം. കൃഷിയില്‍നിന്ന് കൃഷിക്കാരും തൊഴിലാളികളും പുറംതള്ളപ്പെടുന്നതിനുള്ള പരിഹാരമെന്ന നിലയില് മറ്റ് രാജ്യങ്ങളിലേക്ക് കുടിയേറ്റം നടന്നതാണത്. ഒന്നാമത്തെ വ്യവസായ രാഷ്ട്രമായ ബ്രിട്ടന്റെ കാര്യം തന്നെയെടുക്കാം. വ്യവസായാവശ്യങ്ങള്‍ക്കായി ഭൂമി ഏറ്റെടുക്കപ്പെട്ടതിന്റെ ഫലമായി ഒഴിപ്പിയ്ക്കപ്പെട്ട ചെറുകിട കൃഷിക്കാരും യന്ത്രസാമഗ്രികള് പ്രചാരത്തില് വന്നതിന്റെ ഫലമായി തൊഴിലില്ലാതായിത്തീര്‍ന്ന കൈത്തൊഴില്‍ക്കാരും ഗതിയില്ലാതെ അലഞ്ഞുതിരിയേണ്ടിവന്നു. അവരില് ഒരു ചെറിയ വിഭാഗത്തിനു മാത്രമേ, വളര്‍ന്നുവരുന്ന ഫാക്ടറിമേഖലയില് തൊഴില് ലഭിച്ചുള്ളൂ. രണ്ടു നൂറ്റാണ്ട് മുമ്പത്തെ യന്ത്രങ്ങള് വളരെ ലഘുവും ലളിതവുമായവയായിരുന്നുവെങ്കിലും, അവ, വന്‍തോതില് തൊഴിലാളികളെ പുറത്താക്കിക്കൊണ്ടിരുന്നു. ഉദാഹരണത്തിന് ഒരൊറ്റ സ്പിന്നിങ്ങ് "ജെന്നി"യില് 80 സ്പിന്‍ഡിലുകള് (തക്ലി) ഉണ്ടെന്നിരിയ്ക്കട്ടെ. അത് പ്രവര്‍ത്തിപ്പിക്കുന്നതിന് ഒരൊറ്റ തൊഴിലാളി മതി. യൂറോപ്പില് പരമ്പരാഗതമായി നൂല്‍നൂല്‍പില് ഏര്‍പ്പെട്ടിരുന്ന 79 തൊഴിലാളികള് അതോടെ തൊഴിലില്‍നിന്ന് പുറത്താക്കപ്പെട്ടു. ഇന്നത്തെ, കൂടുതല് ഉയര്‍ന്ന സാങ്കേതികവിദ്യയും യന്ത്രവല്‍ക്കരണവും ഓട്ടോമേഷനും കാരണം തൊഴിലവസരങ്ങള് വളരാതെ കണ്ടുള്ള സാമ്പത്തിക വളര്‍ച്ചയാണ് ഉണ്ടാകുന്നത്. ഈ "തൊഴിലില്ലാ വളര്‍ച്ച" തന്നെ പല മേഖലകളിലും, ഉള്ള തൊഴില് നഷ്ടപ്പെട്ടുകൊണ്ടുള്ള സാമ്പത്തിക വളര്‍ച്ചയായി (തൊഴില് നഷ്ട - വളര്‍ച്ച) മാറുന്നു.\nതൊഴിലില്ലായ്മയും അതുപോലെത്തന്നെ തൊഴിലുള്ളവര്‍ക്കുതന്നെ ലഭിക്കുന്ന നിസ്സാരമായ കൂലിയും കാരണം ബ്രിട്ടനില് 1840കളില് സര്‍ക്കാരിനെതിരായി പ്രക്ഷോഭങ്ങളും കലാപങ്ങളും ഉയര്‍ന്നുതുടങ്ങി. അതൊരു വിപ്ലവമായി മാറുന്നതിനെ തടഞ്ഞത്, വിദേശങ്ങളിലേക്കുള്ള കുടിയേറ്റം ഒരു സേഫ്ടി വാള്‍വ് ആയി പ്രവര്‍ത്തിച്ചതുകൊണ്ടാണ്. ബ്രിട്ടനില് ജനസംഖ്യ വളരെ കുറവായിരുന്നു. 1821ല് 120 ലക്ഷം മാത്രം. എന്നാല് 1821നും 1915നും ഇടയ്ക്ക് 160 ലക്ഷം ബ്രിട്ടീഷുകാരാണ് വിദേശങ്ങളിലേക്ക് കുടിയേറ്റം നടത്തിയത്! വിദേശങ്ങളിലേക്ക് കുടിയേറ്റം നടത്തി, അവിടെയുള്ള തദ്ദേശീയരെ ആട്ടിപ്പായിച്ച് സ്ഥിരതാമസമാക്കിയ ആകെയുള്ള യൂറോപ്യന്മാരില് അഞ്ചില് രണ്ട് ഭാഗംവരുമിത്. (അമേരിക്കന് രാജ്യങ്ങളിലാണ് ഇത് പ്രധാനമായും നടന്നത്) ബ്രിട്ടനിലെ ജനസംഖ്യയില് അക്കാലത്ത് പ്രതിവര്‍ഷം ഉണ്ടാകുന്ന വര്‍ധനയില് ശരാശരി പകുതിപേര് , ഇങ്ങനെ ഒരു നൂറ്റാണ്ടുകാലത്തേക്ക് അവിടെനിന്ന് പുറം രാജ്യങ്ങളിലേക്ക് പ്രതിവര്‍ഷം കുടിയേറ്റം നടത്തിയതായി കാണാം. ഇന്ത്യയില് ഇങ്ങനെ ഭൂമിയില്‍നിന്ന് പുറത്താക്കപ്പെടുന്ന കൃഷിക്കാരേയും തൊഴിലാളികളേയും വിദേശങ്ങളിലേക്ക് ഇതേ നിരക്കില് കയറ്റിയയയ്ക്കണമെങ്കില് , ഓരോ വര്‍ഷവും ഓരോ കോടി ആളുകളെ സ്ഥിരമായി കയറ്റി അയയ്ക്കേണ്ടിവരും. ഇതിന്റെ പത്തിലൊന്നുപോലും സാധ്യമാകുന്നില്ല എന്ന് പറയേണ്ടതില്ലല്ലോ.\nഅക്കാലത്ത് കോളണികള് വെട്ടിപ്പിടിച്ചിരുന്ന യൂറോപ്പിലെ മുതലാളിത്ത രാജ്യങ്ങള് , അഭൂതപൂര്‍വമായ തോതില് ആഗോള ഭൂവിഭവങ്ങള് കയ്യടക്കി; എന്നാല് അതില്‍നിന്ന് വ്യത്യസ്തമായി വികസ്വര രാജ്യങ്ങളില് ഭൂമിയില്‍നിന്ന് കുടിയിറക്കപ്പെടുന്ന കൃഷിക്കാര്‍ക്കും തൊഴിലാളികള്‍ക്കും; ഇന്ന് പോകാന് ഒരിടമില്ല. എന്നുതന്നെയല്ല, ഇങ്ങനെ ഭൂമിയില്‍നിന്ന് പുറത്താക്കപ്പെടുന്ന കൃഷിക്കാരും തൊഴിലാളികളും സമ്പദ് വ്യവസ്ഥയിലെ മറ്റെവിടെയെങ്കിലും സ്വാഭാവികമായും ജീവനോപാധി കണ്ടെത്തിക്കൊള്ളും എന്ന് അലംഭാവം കൊള്ളുന്നത് ശുദ്ധ ഭോഷ്കാണ്.\nഇന്ത്യയില് സമ്പന്നര് കൂടുതല് സമ്പന്നരായിത്തീരുന്നതുകൊണ്ട്, വ്യാപാര പാര്‍പ്പിട നിര്‍മാണ മേഖലകളും ടൂറിസം മേഖലയും മാത്രമാണ് വളര്‍ച്ച പ്രാപിച്ചുകൊണ്ടിരിയ്ക്കുന്നത്, അവിടങ്ങളില് മാത്രമാണ് തൊഴിലവസരങ്ങള് സൃഷ്ടിക്കപ്പെടുന്നത്, മറ്റിടങ്ങളിലെല്ലാം തൊഴില്‍രംഗം നിരാശാജനകമാണ് എന്നതാണ് യാഥാര്‍ത്ഥ്യം. പുത്തന് ഉദാരവല്‍ക്കരണ കാലഘട്ടത്തിലെ സര്‍ക്കാരിന്റെ ചെലവ് ചുരുക്കുന്ന പണനയങ്ങളുടെയും സാങ്കേതികവിദ്യാ മാറ്റത്തിന്റെയും സംയുക്ത ഫലമായിട്ടാണ്, നിരാശാജനകമായ ഈ അവസ്ഥ സംജാതമായിട്ടുള്ളത്.\nസ്വാതന്ത്ര്യത്തിനുശേഷമുള്ള ആദ്യത്തെ നാല് പതിറ്റാണ്ടുകളില്, പദ്ധതികളുടെ കീഴില് സര്‍ക്കാര് വന്‍തോതില് ചെലവിട്ടതു കാരണം വമ്പിച്ച വളര്‍ച്ചാ വര്‍ധനയുണ്ടായി. സാമൂഹ്യമായി വിശാലാടിസ്ഥാനത്തിലുള്ളതായിരുന്നു ആ വളര്‍ച്ച. വികസനോന്മുഖമായ പണനയമാണ് സര്‍ക്കാര് അനുവര്‍ത്തിച്ചത്. ഗ്രാമീണ വികസന പദ്ധതികളിലും പൊതുമേഖലയില് നിര്‍മാണാടിത്തറ കെട്ടിപ്പടുക്കുന്നതിലും വളരെയേറെ പണം ചെലവിട്ടു.തൊഴില്‍മേഖലയില് പങ്കെടുക്കുന്ന ജനസംഖ്യയിലെ വര്‍ധനയേക്കാള് വളരെ കൂടിയ വേഗതയിലാണ് തൊഴിലവസരങ്ങള് അക്കാലത്ത് വര്‍ധിച്ചിരുന്നതെന്ന് നാഷണല് സാമ്പിള് സര്‍വെയുടെ കണക്കുകള് വ്യക്തമാക്കുന്നുണ്ട്. നിര്‍മാണ വ്യവസായങ്ങളില്‍പ്പോലും അക്കാലത്ത് ഉല്‍പാദനത്തില് 10 ശതമാനം വര്‍ധനയുണ്ടായപ്പോള്, ആ മേഖലയില് തൊഴില് ലഭിച്ചവരുടെ സംഖ്യയില്3ശതമാനത്തിന്റെ വര്‍ധനയുണ്ടായി. എന്നാല് , ഇന്നാകട്ടെ ഉല്‍പാദനം വര്‍ധിക്കുമ്പോഴും തൊഴിലാളികളുടെ സംഖ്യയിലെ വര്‍ധന ഏറെക്കുറെ പൂജ്യം തന്നെയാണ്. അതുകൊണ്ടാണ് വികസനത്തിനുവേണ്ടി ഭൂമി ഏറ്റെടുക്കുമ്പോള് ആദ്യകാലത്ത്, ഇന്നത്തേതുപോലുള്ള കടുത്ത എതിര്‍പ്പ് ഉണ്ടാകാതിരുന്നത് എന്നാണ് എന്റെ അഭിപ്രായം. അന്ന് പ്രശ്നങ്ങളുണ്ടായിരുന്നില്ല എന്നല്ല അതിന്നര്‍ഥം. അന്നും ദുരിതങ്ങളുണ്ടായിരുന്നു - പ്രത്യേകിച്ചും ഗിരിവര്‍ഗക്കാരെ ഇറക്കിവിടുമ്പോള്, അവരുടെ പുനരധിവാസത്തിനുള്ള പദ്ധതികള് നടപ്പാക്കാതിരിക്കുമ്പോള് . എന്നാല് ഭൂമി നഷ്ടപ്പെട്ട മറ്റുള്ളവര്‍ക്ക് മറ്റ് മേഖലകളില് ജോലി ലഭിച്ചിരുന്നു - പ്രധാനമായും കൂലിവേലകളില്. സംഘടിതമേഖലയിലും പൊതുമേഖലയിലും ഉള്ള ജോലികള്‍ക്ക് കൂടുതല്‍വിലയുണ്ടായിരുന്നു.ഉദാഹരണത്തിന്, ആന്ധ്രപ്രദേശിലെ ലംബാഡ ഗോത്രവിഭാഗക്കാര് തങ്ങളുടെ ഭൂമി വിറ്റ്, അതുവഴി കിട്ടുന്ന പണം ഇടനിലക്കാര്‍ക്ക് കൈക്കൂലിയായി നല്‍കി, റെയില്‍വെയില് ഗാംങ്മെന് ആയി ജോലി നേടിയിരുന്നു. യഥാര്‍ത്ഥത്തില് ഭൂമി വില്‍ക്കുന്നത്, ഇങ്ങനെ കൈക്കൂലി നല്‍കുന്നതിനു തന്നെയായിരുന്നു. കാരണം റെയില്‍വെയിലെ ജോലി വഴി അവര്‍ക്ക് താമസിയ്ക്കാന് ക്വാര്‍ട്ടേഴ്സും ആരോഗ്യസേവനവും കുട്ടികള്‍ക്ക് വിദ്യാഭ്യാസ സൗകര്യവും ലഭിക്കുമായിരുന്നു. യാതൊരു വ്യവസ്ഥയും തീര്‍ച്ചയും ഇല്ലാത്ത കാര്‍ഷിക ഉപജീവനമാര്‍ഗത്തേക്കാള് അവര് മുന്‍ഗണന നല്‍കിയത്, ഗാംങ്മെന് ജോലിയ്ക്കായിരുന്നു.\nരണ്ടു പതിറ്റാണ്ടു മുമ്പ് ആരംഭിച്ച സാമ്പത്തിക പരിഷ്കാരങ്ങളെ തുടര്‍ന്ന്, പൊതുവായ തൊഴില് അവസരസാഹചര്യം കൂടുതല്‍മോശമായിത്തീര്‍ന്നു. പൊതുമേഖലാ സ്ഥാപനങ്ങളില്‍നിന്ന് ജീവനക്കാരെ പിരിച്ചുവിടുന്നതും കമ്പ്യൂട്ടര്‍വല്‍ക്കരണവും സ്വകാര്യവല്‍ക്കരണവും എല്ലാം, ജോലി നഷ്ടത്തിന് കാരണമായിത്തീര്‍ന്നു. ഇന്ത്യാ ഗവണ്‍മെന്റ് വികസനച്ചെലവുകള് കുത്തനെ വെട്ടിക്കുറച്ചു - പ്രത്യേകിച്ചും ഗ്രാമീണമേഖലയിലെ ചെലവുകള്. അതിന്റെ ഫലം നാഷണല് സാമ്പിള് സര്‍വേയുടെ കണക്കുകളില് പ്രകടമായി കാണാം. തൊഴിലില്ലാത്ത സ്ത്രീ തൊഴിലാളികളുടെയും പുരുഷത്തൊഴിലാളികളുടെയും (ഗ്രാമീണമേഖലയിലും പട്ടണപ്രദേശങ്ങളിലും) അവസ്ഥ 1993-2005 കാലഘട്ടത്തില് കൂടുതല് പരിതാപകരമായിത്തീര്‍ന്നു. ഇങ്ങനെ ബദല് തൊഴില് അവസരങ്ങള് അപ്രത്യക്ഷമായിക്കൊണ്ടിരിക്കുന്ന ഇത്തരമൊരു സ്ഥിതിയില്, ഒരു തുണ്ടു ഭൂമിയുള്ള ഗ്രാമീണ ഉല്‍പാദകന്, സ്വാഭാവികമായും ആ ഭൂമിയില് പിടിച്ചുനില്‍ക്കാന് ശ്രമിക്കും; അത് പിടിച്ചെടുക്കാനുള്ള ഏത് ശ്രമത്തേയും ചെറുക്കും. അവന്റെ തൊഴിലില്ലായ്മയ്ക്കും ദുരിതാവസ്ഥയ്ക്കും എതിരായ സുരക്ഷിതത്വം എന്ന നിലയ്ക്കാണ്, ആ തുണ്ടു ഭൂമിയെ അവന് കാണുന്നത്. പുത്തന് ഉദാരവല്‍ക്കരണ നയങ്ങള് കൃഷിയ്ക്കുമേല് ഉണ്ടാക്കുന്ന ആഘാതവും ആഗോള വിലവര്‍ദ്ധനയും സംയുക്തമായി കടുത്ത കാര്‍ഷികത്തകര്‍ച്ച ഉണ്ടാക്കിയിട്ടുണ്ടെങ്കില് കൂടി, കൃഷിപ്പണി ആദായകരമല്ലാതായിത്തീര്‍ന്നിട്ടുണ്ടെങ്കില് കൂടി, പ്രത്യേകിച്ചും കയറ്റുമതി പ്രധാനമായ വിളകള് ലാഭകരമല്ലാതായിത്തീര്‍ന്നിട്ടുണ്ടെങ്കില് കൂടി, അവന് തന്റെ തുണ്ടു ഭൂമിയില് കടിച്ചു തൂങ്ങിക്കിടക്കും. കടം കാരണം ലക്ഷക്കണക്കിന് കൃഷിക്കാര് ആത്മഹത്യ ചെയ്യുന്നുണ്ടെങ്കിലും (ആത്മഹത്യയും പ്രതിഷേധത്തിന്റെ സഹനസമര രൂപമാണല്ലോ) അതാണ് സ്ഥിതി.\nതെറ്റായ നയങ്ങള് എന്നാല് കൃഷിക്കാരെ സംബന്ധിച്ചിടത്തോളം കൃഷിപ്പണി ആദായകരമല്ലാതായിത്തീരുന്നത്, അവര് കഠിനാധ്വാനം ചെയ്യാത്തതുകൊണ്ടോ, പെട്ടെന്ന് അവരുടെ ഭൂമിയുടെ ഫലഭൂയിഷ്ഠത കുറയുന്നതുകൊണ്ടോ അല്ല. മറിച്ച് തികച്ചും തെറ്റായ (സര്‍ക്കാരിനു ലഭിക്കുന്ന തെറ്റായ മാര്‍ഗ്ഗനിര്‍ദ്ദേശങ്ങളുടെ അടിസ്ഥാനത്തിലുള്ള) പുത്തന് ഉദാരവല്‍ക്കരണനയങ്ങളുടെ ഫലമായിട്ടാണത്. അതു കാരണം സര്‍ക്കാരിന്റെ പൊതുനിക്ഷേപം കുത്തനെ കുറഞ്ഞു; വികസന സേവനങ്ങള് പിന്‍വലിയ്ക്കപ്പെട്ടു; വായ്പ ലഭിയ്ക്കുന്നത് ഒട്ടുമില്ലാതായി; അല്ലെങ്കില് അതിനുള്ള ചെലവ് കൂടി. വിപണി സംരക്ഷണവ്യവസ്ഥ സര്‍ക്കാര് ഉപേക്ഷിയ്ക്കുകയും അതേ അവസരത്തില്‍ത്തന്നെ വില സ്ഥിരതാ സംവിധാനങ്ങള് സര്‍ക്കാര് പൊളിച്ചടുക്കുകയും ചെയ്തതുവഴി (കമ്മോഡിറ്റി ബോര്‍ഡുകള് താങ്ങുവിലയ്ക്ക് കാര്‍ഷികോല്‍പന്നങ്ങള് വാങ്ങുന്ന സമ്പ്രദായം ഇല്ലാതാക്കപ്പെട്ടു) ആഗോള വിപണിയിലെ വിലകളുടെ കടുത്ത കയറ്റിറക്കത്തിന് കൃഷിക്കാര് വലിച്ചെറിഞ്ഞുകൊടുക്കപ്പെട്ടു. കൃഷിക്കാരുടെയും തൊഴിലാളികളുടെയും ഉപജീവനമാര്‍ഗങ്ങളെ നിരന്തരം ആക്രമിച്ചുകൊണ്ടിരിക്കുന്ന നയനിര്‍മാതാക്കളുടെ ശമ്പളം 80 ശതമാനംവരെ വെട്ടിച്ചുരുക്കുകയാണെങ്കിലേ, അവര് വരുത്തിവെച്ചിട്ടുള്ള ദുരന്തത്തിന്റെ സ്വാദ് അവര്‍ക്ക് അനുഭവപ്പെടുകയുള്ളൂ.\nകൃഷിക്കാരും ഗ്രാമീണരും ഭൂമി ഏറ്റെടുക്കലിനെതിരെ സമരം ചെയ്യുന്നുവെന്നത് ഏറ്റവും ശ്രദ്ധേയമാണ്. ആത്മഹത്യ എന്ന സഹന സമരരൂപത്തില്‍നിന്ന് അവര് സജീവമായ പ്രതിരോധ സമരരൂപത്തിലേക്ക് മാറിക്കഴിഞ്ഞിട്ടുണ്ട് എന്നാണതിന്നര്‍ഥം. ഗ്രാമപ്രദേശങ്ങളില് കാര്‍ഷിക പ്രതിസന്ധി പതഞ്ഞുപൊങ്ങിക്കൊണ്ടിരിക്കുകയാണ് എന്ന്, ഒരു പതിറ്റാണ്ടുമുമ്പ് ഞാന് ചൂണ്ടിക്കാണിച്ചപ്പോള് , സ്ഥിതി അത്രത്തോളം മോശമായിത്തീര്‍ന്നിട്ടുണ്ടെങ്കില് കൃഷിക്കാര് പ്രതിഷേധരംഗത്തിറങ്ങേണ്ടതല്ലേ, അവര് അങ്ങനെ ചെയ്യുന്നില്ലല്ലോ എന്ന് പലരും ചോദിയ്ക്കുകയുണ്ടായി. കാര്‍ഷിക മേഖലയിലെ ദുരിതങ്ങളെ അവഗണിക്കുന്നതിന്, അത്തരമൊരു വാദമുഖം ഇന്ന് ആര്‍ക്കും ഉന്നയിയ്ക്കാന് കഴിയുകയില്ല. കൃഷിക്കാര് സമരരംഗത്തേക്ക് നീങ്ങുന്നത് പതുക്കെയായിരിയ്ക്കാം; എന്നാല് അവര് അങ്ങനെ ഇറങ്ങിത്തുടങ്ങിയാല്‍പ്പിന്നെ, അവരെ പിടിച്ചുനിര്‍ത്താന് ഒരു ശക്തിയ്ക്കും കഴിയുകയില്ല.\nനാം ഒരു കാര്യം മനസ്സിലാക്കണം. ഭൂമിയ്ക്ക് ഒരു പ്രത്യേക സവിശേഷതയുണ്ട്. അത് മനുഷ്യാധ്വാനത്തിന്റെ ഉല്‍പന്നമല്ല. എല്ലാ മനുഷ്യ പ്രവര്‍ത്തനങ്ങളുടെയും തൊട്ടിലാണ് അതെങ്കിലും ഭൂമി വീണ്ടെടുക്കലിന്റെ അറ്റം കണ്ടു കഴിഞ്ഞാല്‍പ്പിന്നെ അതിന്റെ വ്യാപ്തി ഒരളവിന്നപ്പുറം വര്‍ധിപ്പിയ്ക്കാന് കഴിയില്ല. മാത്രമല്ല, വനങ്ങള് കൂടുതല് വെട്ടിനശിപ്പിക്കുന്നത് മാനവരാശിക്കുതന്നെ വളരെയേറെ ദോഷകരമാണുതാനും. ഈ അര്‍ഥത്തില് നിശ്ചിതമായ അളവില് മാത്രമുള്ള പ്രാഥമിക സ്രോതസ്സാണ് ഭൂമി. കാള് മാര്‍ക്സ് ശ്രദ്ധേയമായ വിധത്തില് എടുത്തുകാണിക്കുന്നപോലെ, മനുഷ്യാധ്വാനത്തിന്റെ ഉല്‍പന്നമല്ല ഭൂമി എന്നതിനാല് "ഭൂമിയുടെ വില അയുക്തിപരമായ വിഭാഗത്തില്‍പ്പെട്ടതാണ്". അദ്ദേഹം ഉദ്ദേശിച്ചത് ഇതാണ്: അധ്വാനത്തിന്റെ ഉല്‍പന്നമാണ് ചരക്ക് എന്നതിനാല് ആ ചരക്ക് ഉണ്ടാക്കാനായി ഉപയോഗിച്ച പ്രത്യക്ഷവും പരോക്ഷവുമായ അധ്വാനത്തിന്റെ മൂല്യത്തില് അധിഷ്ഠിതമായതാണ് ആ ചരക്കിന്റെ വില. എന്നാല് ഭൂമി ഉല്‍പാദിപ്പിയ്ക്കാന് കഴിയാത്തതുകൊണ്ട്, അതിന്റെ വില വ്യത്യസ്തമാണ്. ഭൂമിയില് നിന്നുണ്ടാക്കാന് കഴിയുന്ന വരുമാനത്തിന്റെ വിപണിമൂല്യത്തെ അടിസ്ഥാനപ്പെടുത്തിയാണ് ഭൂമിയുടെ വില കണക്കാക്കപ്പെടുന്നത്. ഭൂമി എന്ത് ഉപയോഗത്തിനാണോ പ്രയോജനപ്പെടുത്തുന്നത്, ആ ഉപയോഗത്തിന്റെ പ്രത്യേകതയെ അടിസ്ഥാനപ്പെടുത്തിയാണ്, ആ ഭൂമിയില്‍നിന്നുള്ള വരുമാനം കണക്കാക്കപ്പെടുന്നത്. ഭൂമി ഏറ്റെടുക്കല് കൃഷിക്കാരില് അസംതൃപ്തി ജനിപ്പിക്കുന്നതിനുള്ള ഒരു പ്രധാന കാരണം ഇതാണ് - അവരില് ചിലര് ആദ്യഘട്ടത്തില് അതിന്റെ വ്യവസ്ഥകള് അംഗീകരിച്ചതാണെങ്കില്‍ക്കൂടി.\nഇക്കാര്യം മനസ്സിലാക്കുന്നതിന് നമുക്ക് വളരെ ലളിതമായ ഒരു ഉദാഹരണമെടുക്കാം. ഒരു കിലോഗ്രാം അരിയുടെ വില 20 രൂപ തൊട്ട് 2000 രൂപ വരെ വ്യത്യസ്തപ്പെട്ടതായിരിക്കാന് വഴിയില്ല. എന്നാല് , ഒരു ഹെക്ടര് ഭൂമിയുടെ വില2ലക്ഷം രൂപ മുതല്2കോടി രൂപ വരെ വ്യത്യസ്തമായിരിയ്ക്കാന് സാധ്യതയുണ്ടുതാനും - ഭൂമി എന്തിനാണോ ഉപയോഗിക്കുന്നത് എന്നതിനെ ആശ്രയിച്ചായിരിക്കും അത്. ഒരു കൃഷിക്കാരന് ഒരു ഹെക്ടര് ഭൂമിയുണ്ടെന്നും അതില് അയാള് കൃഷി ചെയ്യുന്നുവെന്നും അതില്‍നിന്ന് അയാള്‍ക്ക് വര്‍ഷത്തില് 10,000 രൂപ അസ്സല് വരുമാനമുണ്ടാകുന്നുവെന്നും കരുതുക. വിപണിയിലെ പലിശനിരക്ക്5ശതമാനത്തില് കൂടുതലാണെങ്കില് , ആ ഒരു ഹെക്ടര് ഭൂമിയ്ക്ക്2ലക്ഷം രൂപ വില കിട്ടുന്നത് ലാഭകരമാണെന്ന് ആ കൃഷിക്കാരന് കരുതുന്നു. ഇങ്ങനെ ഹെക്ടറിന്2ലക്ഷം രൂപ വെച്ച് താന് വില്‍ക്കുന്ന ഭൂമി വാങ്ങിച്ച ആള് തുണ്ടം തുണ്ടമാക്കി മുറിച്ച്, പാര്‍പ്പിടാവശ്യത്തിനായോ വ്യാപാരാവശ്യത്തിനായോ പട്ടണങ്ങളിലെ നൂറുപേര്‍ക്ക് വില്‍ക്കുന്നതും അങ്ങനെ2കോടി രൂപ സമ്പാദിക്കുന്നതും ആണ് കൃഷിക്കാരന് കാണുന്നത് - അതായത് നൂറിരട്ടി വിലയ്ക്ക് വില്‍ക്കുന്നു. തന്റെ വസ്തുവിന്റെ പേരില് താന് വഞ്ചിയ്ക്കപ്പെട്ടതായും തന്നെ പ്രേരിപ്പിച്ച് അത് വില്‍ക്കാന് നിര്‍ബന്ധിതനാക്കിയപ്പോള് തനിക്ക് അതിന്റെ വില അറിയാമായിരുന്നില്ല എന്നും തനിക്ക് തുച്ഛമായ വിലയാണ് ലഭിച്ചതെന്ന് ഇപ്പോള് തോന്നുന്നതായും കൃഷിക്കാരന് മനസ്സിലാക്കുന്നു. പണം നിക്ഷേപിച്ച്, അതിന്റെ പലിശ കൊണ്ട് ജീവിക്കുന്ന സ്വഭാവം ഗ്രാമീണ ഉല്‍പാദകന്നില്ല. അവന്റെ ആസ്തി സര്‍ക്കാര് ഉല്‍സാഹത്തോടുകൂടി ഏറ്റെടുക്കുന്നുണ്ടെങ്കിലും അവന് ന്യായമായ നഷ്ടപരിഹാരം ലഭ്യമാക്കാന് ശ്രമിക്കുന്നില്ല. അതിനാല് കൃഷിക്കാരന് ലഭിക്കുന്ന2ലക്ഷം രൂപ നിസ്സാരമായ തുകയാണ്. ഒരു മോട്ടോര് ബൈക്കും ടിവി സെറ്റും വാങ്ങിക്കഴിയുമ്പോള് , അത്യാവശ്യ ജീവിതച്ചെലവുകള് നിറവേറ്റുമ്പോള് ആ തുക അപ്രത്യക്ഷമായിത്തീരുന്നു. ഉല്‍പാദനക്ഷമമായതോ സ്ഥിരമായ വരുമാനം ഉണ്ടാകുന്നതോ ആയ ആസ്തി അതില്‍നിന്നുണ്ടാകുന്നില്ല.\nവിപണി അടിച്ചേല്‍പിക്കുന്ന വഞ്ചനയെക്കുറിച്ച്, ഒടുവില് നമ്മുടെ കൃഷിക്കാര് ബോധവാന്മാരായിത്തുടങ്ങിയിരിക്കുന്നു. വികസനത്തിന്റെ മറവില് അവരുടെ വിലപ്പെട്ട ഭൂമി, അവരില്‍നിന്ന്, തുച്ഛമായ വിലയ്ക്ക് ബലം പ്രയോഗിച്ച് പിടിച്ചെടുക്കുമ്പോള് അവര് രോഷാകുലരായിത്തീരുന്നു - പ്രത്യേകിച്ചും അത്തരത്തിലുള്ള "വികസനങ്ങള്" അവര്‍ക്ക് തൊഴില്‍അവസരങ്ങള് പ്രദാനം ചെയ്യുകയോ വ്യവസായങ്ങള് കൊണ്ടുവരുകയോ ചെയ്യുന്നില്ലെങ്കില് . പ്രത്യേക സാമ്പത്തിക മേഖലകളും (ഭൂമി ഏറ്റെടുത്തുകൊണ്ടുള്ള) മറ്റ് ചെറുകിട പദ്ധതികളും ഫ്ളാറ്റ് നിര്‍മാണത്തിനും വ്യാപാരാവശ്യത്തിനും വേണ്ടിയുള്ള ഭൂമിയുടെ ഊഹക്കച്ചവടമല്ലാതെ മറ്റൊന്നുമല്ല. കോര്‍പ്പറേറ്റ് മേഖലയ്ക്കോ വളരെ സമ്പന്നരായ ന്യൂനപക്ഷ കുടുംബങ്ങള്‍ക്കോ മാത്രമേ അതിന്റെ വില താങ്ങാന് കഴിയൂ. തങ്ങള് എന്തു വിലയ്ക്കാണോ കൃഷിഭൂമി വിറ്റത്, അതിന്റെ നൂറുകണക്കിന് മടങ്ങ് ലാഭം കോര്‍പ്പറേറ്റുകളും "ഭൂമി വികസന"ക്കാരും ഉണ്ടാക്കുന്നതായി കൃഷിക്കാര് കാണുന്നു. ഭൂമി ഏറ്റെടുക്കുന്നതിനും അത് കോര്‍പ്പറേറ്റുകള്‍ക്ക് ഏല്‍പിച്ചു കൊടുക്കുന്നതിനും സര്‍ക്കാര് കാണിക്കുന്ന താല്‍പര്യവും പലപ്പോഴും കോര്‍പ്പറേറ്റുകള്‍ക്കും "ഭൂ വികസന"കാര്‍ക്കും മറ്റും സര്‍ക്കാര് നല്‍കുന്ന സബ്സിഡികളും അതിനേക്കാള് വലിയ പ്രശ്നമാണ്. തന്നെയല്ല, ഭൂമിയില്‍നിന്ന് ഒഴിപ്പിയ്ക്കപ്പെടുന്നവര്‍ക്ക് സര്‍ക്കാരില്‍നിന്ന് അവ്യക്തമായ ചില വാഗ്ദാനങ്ങളൊഴിച്ച്, ഉപജീവനമാര്‍ഗ്ഗത്തിന് മറ്റൊന്നും ലഭിക്കുന്നുമില്ല. ഇതിനേക്കാളൊക്കെ മോശമായ മറ്റൊരു കാര്യം കൂടിയുണ്ട് - നല്ല വിള കിട്ടുന്ന കൃഷിഭൂമി ഏറ്റെടുത്ത് തുറമുഖങ്ങളും മറ്റും ഉണ്ടാക്കുന്നതിനായി കൈമാറുമ്പോള് , അങ്ങനെ ഉണ്ടാക്കപ്പെടുന്ന തുറമുഖങ്ങളിലൂടെ വിദേശകമ്പനികള് നമ്മുടെ അമൂല്യമായ ഖനിജ വിഭവങ്ങള് കയറ്റുമതി ചെയ്തു കൊണ്ടുപോവുകയും ചെയ്യുന്നു - കൊറിയന് കമ്പനിയായ പോസ്ക്കോ അതാണ് ചെയ്യുന്നത്. രണ്ട് തരത്തില് വിലപ്പെട്ട, തിരിച്ചു പിടിയ്ക്കാന് കഴിയാത്ത വിഭവങ്ങളാണ്, അതായത് ഖനിജങ്ങളും കൃഷിഭൂമിയും, ഇങ്ങനെ കൊള്ള ചെയ്യപ്പെടുന്നത്.\nയാതൊരു വിവേചനവുമില്ലാതെ ഇങ്ങനെ കൃഷിഭൂമി ഏറ്റെടുക്കുന്നത് നമ്മുടെ കാര്‍ഷിക ഉല്‍പാദനത്തില് ഉണ്ടാക്കുന്ന ആഘാതം വളരെ ദോഷകരമായിരിക്കും. രാജ്യത്ത് ആകെ കൃഷി ചെയ്യപ്പെടുന്ന ഭൂമിയുടെ അളവ് 1990കളുടെ ആദ്യ വര്‍ഷങ്ങളോടെ വളര്‍ച്ചയില്ലാതെ മുരടിച്ചുപോയി. തുടര്‍ന്നുള്ള രണ്ട് പതിറ്റാണ്ടുകളില് ഗവണ്‍മെന്റിന്റെ പൊതുചെലവുകളും വികസനച്ചെലവുകളും വെട്ടിച്ചുരുക്കപ്പെട്ടതുകാരണം, വിളകളുടെ ഉല്‍പാദന - വര്‍ധനനിരക്ക് കുത്തനെ ഇടിഞ്ഞു. സുപ്രധാന വിളകളായ ഭക്ഷ്യധാന്യങ്ങളുടേതടക്കം പല വിളകളുടെയും പ്രതിശീര്‍ഷ ഉല്‍പാദനം കുറയുന്നതിനാണ് അതിടയാക്കിയത്. കൃഷിഭൂമി, കാര്‍ഷികേതര ആവശ്യങ്ങള്‍ക്കായി മാറ്റി ഉപയോഗിച്ചാല് , പ്രശ്നം വീണ്ടും ഗുരുതരമാകും. ഉല്‍പാദനത്തിന്റെ കാര്യത്തില് ദീര്‍ഘകാലാടിസ്ഥാനത്തില് കൈക്കൊണ്ടുവരുന്ന അവഗണനയാണ് ഇന്നത്തെ ഭക്ഷ്യവിലക്കയറ്റത്തിന് കാരണം. സര്‍ക്കാരിന്റെ പൊതുചെലവുകള് വെട്ടിക്കുറച്ചതുകാരണം ഉണ്ടായ ചോദനക്കുറവ് വളരെ ഉയര്‍ന്നതായിട്ടും ഭക്ഷ്യവിലക്കയറ്റം ഉണ്ടായിരിക്കുന്നു. ഇതിന്റെയൊക്കെ ഫലമായി തൊഴിലില്ലായ്മയും ചോദനക്കുറവും സംഭവിക്കുന്നു.\nഎന്നാല് അതേ അവസരത്തില്‍ത്തന്നെ, തൊഴില് പ്രധാനമായ ചില തരത്തിലുള്ള വ്യവസായങ്ങള്‍ക്ക് ഭൂമി ആവശ്യമാണുതാനും. അതിന് പ്രോല്‍സാഹനം നല്‍കുകയും വേണം. കാര്‍ഷികേതര ആവശ്യങ്ങള്‍ക്കായി ഭൂമി ഏറ്റെടുക്കുന്നതിന് എക്കാലത്തേക്കും നിരോധനം ഏര്‍പ്പെടുത്താന് കഴിയുകയില്ല. കൃഷിക്കാരുടെ കുട്ടികളെല്ലാം കൃഷിക്കാരായിത്തന്നെ ജീവിയ്ക്കണം എന്ന് ആവശ്യപ്പെടാനും കഴിയില്ല. ഓരോ സംസ്ഥാനത്തും കൃഷിയ്ക്ക് യുക്തമല്ലാത്ത ഭൂമി കണ്ടെത്തി ലാന്‍റ് ബാങ്ക് ഉണ്ടാക്കുക, അത്തരം ഭൂമികളില് നിര്‍മാണ സ്ഥാപനങ്ങള് ആരംഭിക്കുക എന്നതാണ് പരിഹാരമാര്‍ഗ്ഗം. എന്നാല് കൃഷിയോഗ്യമല്ലാത്ത ഭൂമി വേണ്ടത്ര കിട്ടാനില്ലാത്ത അവസ്ഥയില് , കുറച്ച് കൃഷിഭൂമി ഏറ്റെടുക്കേണ്ടി വരുമ്പോള് ഭൂമിമേലുള്ള അവകാശം നഷ്ടപ്പെടുന്നതിന് പകരം പണമായി മതിയായ നഷ്ടപരിഹാരം കൃഷിക്കാരന്ന് നല്‍കണം. അതിന്നുപുറമെ, നിര്‍ദ്ദിഷ്ട വ്യവസായസംരംഭത്തില് കൃഷിക്കാരെ സഹകരണ പങ്കാളികളാക്കി കണക്കാക്കണം. ബന്ധപ്പെട്ട ആ സ്ഥാപനത്തില് നേരിട്ട് ഓഹരി നല്‍കുകയും വേണം. പട്ടണ പ്രദേശങ്ങളില് അത്തരം സമ്പ്രദായം പതിവുണ്ട്. ആ സമ്പ്രദായത്തിന്‍കീഴില് തങ്ങള്‍ക്ക് നഷ്ടപ്പെട്ട ഭൂമിയില് വികസനക്കാരെ കെട്ടിടം നിര്‍മിക്കുന്നതിന് അനുവദിച്ചതു വഴിയുണ്ടാകുന്ന മെച്ചത്തില് ഒരു വിഹിതം തങ്ങള്‍ക്കു ലഭിക്കുന്നതായി കൃഷിക്കാരന് ബോധ്യപ്പെടുന്നു. കാരണം പണമായി ലഭിക്കുന്ന നഷ്ടപരിഹാരത്തിന്നുപുറമെ മൊത്തം നിര്‍മിത വിസ്തൃതിയില് മൂന്നിലൊന്നിന്റെ വരെ ഉടമസ്ഥാവകാശവും കൃഷിക്കാരന് ലഭിക്കുന്നു. പ്ലാന്റേഷന് മേഖലയില് ഭൂമി ലഭിക്കണം എന്ന് ആവശ്യപ്പെട്ടുകൊണ്ട് ചെങ്ങറയില് നടന്ന ഗോത്രവര്‍ഗക്കാരുടെ സമരത്തിന്റെ കാര്യത്തില് കേരളത്തിലെ മുന് എല്‍ഡിഎഫ് സര്‍ക്കാര് ആവിഷ്കരിച്ച പദ്ധതി ഇവിടെ എടുത്തുപറയാവുന്നതാണ്. അന്തരിച്ച കെ ആര് നാരായണന്റെ പേരിലുള്ള ഒരു പദ്ധതിയിന്‍കീഴില് , ഒരു സഹകരണ പാര്‍പ്പിട -പ്രവര്‍ത്തന സമുച്ചയം സ്ഥാപിക്കുന്നതിനുള്ള സ്ഥലം കണ്ടെത്തി. ബന്ധപ്പെട്ട കുടുംബങ്ങള്‍ക്ക്, സര്‍ക്കാര് ചെലവില് അവിടെ വീടുവെച്ചു കൊടുക്കുന്നതിനുപുറമെ ബദല് തൊഴില് സൗകര്യങ്ങളും ഉണ്ടാക്കിക്കൊടുക്കും. ഇവിടെ സഹകരണ രീതി നിര്‍ണായകമാണ്. കാരണം തങ്ങള്‍ക്ക് ലഭിച്ച പുതിയ ആസ്തികള് കയ്യൊഴിയാന് വ്യക്തിഗത കുടുംബങ്ങള്‍ക്കുമേല് സമ്മര്‍ദ്ദം ചെലുത്തപ്പെടുന്നില്ലെന്ന് ഉറപ്പുവരുത്തുന്നതിനും അവര് ഉല്‍പാദന പ്രവര്‍ത്തനങ്ങളില് ഏര്‍പ്പെടുന്നുവെന്നും അങ്ങനെ വരുമാനം ഉണ്ടാക്കുന്നുവെന്നും ഉറപ്പുവരുത്തുന്നതിനും അത് ആവശ്യമാണ്. പുതിയ യുഡിഎഫ് ഗവണ്‍മന്റെ്, ഈ പദ്ധതി മുന്നോട്ടുകൊണ്ടുപോകുമെന്ന് നമുക്ക് പ്രതീക്ഷിയ്ക്കാം.\nഈ കേരള മാതൃക മറ്റെവിടെയും ആവര്‍ത്തിയ്ക്കാന് കഴിയില്ല എന്നു കരുതാനുള്ള കാരണങ്ങളൊന്നുമില്ല. ഇവിടെ അടിസ്ഥാനപരമായ തത്വം ഇതാണ് : കൃഷിഭൂമി വളരെ വിലപ്പെട്ട ആസ്തിയാണ്. അത് ഏറ്റെടുക്കുന്നത് ആകാവുന്നത്ര ഒഴിവാക്കണം. അത് ഒഴിവാക്കാന് കഴിയാത്ത അവസ്ഥയില് , ഉടമസ്ഥന് (അയാള്‍ക്ക് രേഖാമൂലമുള്ള അവകാശമുണ്ടായാലും പരമ്പരാഗതമായ കൈവശാവകാശമാണെങ്കിലും ശരി) നഷ്ടപരിഹാരമായി പണം മാത്രം നല്‍കിയാല് പോര. മറിച്ച് അതേ സ്ഥലത്തുതന്നെ അല്ലെങ്കില് മറ്റെവിടെയെങ്കിലും ഉള്ള ആസ്തിയില് ഒരു ഓഹരിയും നല്‍കണം.\nഉല്‍സാ പട്നായിക്, കടപ്പാട് : ചിന്ത വാരിക\nPosted by വര്‍ക്കേഴ്സ് ഫോറം at 5:21 PM\nLabels: ഉല്‍സാ പട്നായിക്, കാര്‍ഷികം, ഭൂസമരം, രാഷ്ട്രീയം, സാമ്പത്തികം


മൂന്ന് പുഴുങ്ങിയ മുട്ടയ്ക്ക് 1672 രൂപ; അന്തം വിട്ട് സംഗീത സംവിധായകന് | music director Shekhar Ravjiani claims Five-star hotel charges Rs 1672 for3eggs\nNov 15, 2019, 11:05 AM IST\nഅഹമ്മദാബാദിലെ ഒരു പഞ്ചനക്ഷത്ര ഹോട്ടലിലാണ് സംഭവം\nപഞ്ചനക്ഷത്ര ഹോട്ടലില്‍കോഴിമുട്ടയുടെ വിലകണ്ട് ഞെട്ടി സംഗീത സംവിധായകന് ശേഖര് രവ്ജിയാനി. ജോലിയുടെ ഭാഗമായി അഹമ്മദാബാദിലെ ഒരു പഞ്ചനക്ഷത്ര ഹോട്ടലില് താമസിക്കുകയായിരുന്നു അദ്ദേഹം. ജിമ്മിലെ വര്‍ക്കൗട്ടിന് ശേഷം മൂന്ന് പുഴുങ്ങിയ കോഴിമുട്ട അദ്ദേഹം ഓര്‍ഡര് ചെയ്തു. മൂന്ന് മുട്ടയുടെ വില 1350 രൂപയാണ്, ജി.എസ്.ടിയും സര്‍വ്വീസ് ചാര്‍ജുമടക്കം ആകെ 1672 രൂപയെന്ന് അദ്ദേഹം ട്വീറ്റ് ചെയ്തു.\nകുറച്ച് നാളുകള്‍ക്ക് മുന്‍പ് നടന് രാഹുല് ബോസ് സമാനമായ ഒരനുഭവം പങ്കുവച്ചത് വലിയ ചര്‍ച്ചയായിരുന്നു. ചണ്ഡീഗഢിലെ ഒരു പഞ്ചനക്ഷത്ര ഹോട്ടലില് രാഹുല് ബോസിന്റെ പക്കല് നിന്ന് രണ്ട് റോബസ്റ്റ പഴത്തിന് ഈടാക്കിയത് 442 രൂപയായിരുന്നു. സംഭവം രാഹുല് ട്വീറ്റ് ചെയ്തതോടെ വലിയ വിവാദമായി. തുടര്‍ന്ന് ഹോട്ടലിനെതിരെ നിയമനടപടികളുമായി ആദായ നികുതി വകുപ്പ് രംഗത്ത് വന്നു. 25000 രൂപ ഹോട്ടലില് നിന്ന് പിഴ ഈടാക്കി.\nContent Highlights: Five-star hotel charges Rs 1672 for3eggs from music director Shekhar Ravjiani\nവാഴപ്പഴം ട്വിറ്ററില്: താരമായി നടന് രാഹുല് ബോസ്\nരണ്ട് വാഴപ്പഴത്തിന് 442 രൂപ വാങ്ങിയ ഹോട്ടലിന് 25000 രൂപ പിഴ\nരണ്ടു വാഴപ്പഴത്തിന് 442 രൂപ; ബില്ല് കണ്ട് ഞെട്ടി രാഹുല് ബോസ്


പ്രതീക്ഷയുടെ പ്രകാശരശ്‌മികൾ; ലോകത്തിന്റെ കണ്ണും കാതും വാക്‌സിനിലേക്ക് | Editorial | Deshabhimani | Wednesday Jul 22, 2020\nഇത്തിരിപ്പോന്ന ഒരു കുഞ്ഞൻ വൈറസ് മനുഷ്യരാശിയെയാകെ വിറപ്പിക്കാൻ തുടങ്ങിയിട്ട് ഏഴുമാസം പിന്നിടുന്നു. ആറു ലക്ഷത്തിലേറെ മനുഷ്യജീവൻ ഇതിനകം നഷ്ടമായി. എന്ന് അവസാനിക്കുമെന്ന് ഒരു പിടിയും തരാതെ കോവിഡ് –-19 അലറിവിളിച്ച് യാത്ര തുടരുകയാണ്. കോവിഡിനെ തുരത്താൻ എന്തു വഴിയെന്നാണ് എവിടെയും ആലോചന. അതിനിടെ, ശാസ്ത്ര ലോകത്തുനിന്ന് തിങ്കളാഴ്‌ച പുറത്തുവന്ന വാർത്ത മനുഷ്യർക്കാകെ പ്രതീക്ഷ നൽകുന്നതായി. കോവിഡ് മഹാമാരിക്കെതിരായ ശാസ്ത്രലോകത്തിന്റെ പോരാട്ടം പുരോഗതിയുടെ ഒരു ചുവടുകൂടി പിന്നിടുന്നുവെന്നാണ് ആ വാർത്ത. ബ്രിട്ടനിലും ചൈനയിലും പരീക്ഷണത്തിലുള്ള രണ്ടു വാക്‌സിൻ കോവിഡിനെ പ്രതിരോധിക്കാൻ കെൽപ്പുള്ളതാണെന്ന് തെളിഞ്ഞിരിക്കുന്നു. വാക്‌സിന്റെ ഫലപ്രാപ്തി പൂർണമായും അറിയാൻ ഇനിയും കാത്തിരിക്കണം. എങ്കിലും ശാസ്‌ത്രലോകം പ്രതീക്ഷയിലാണ്. ശാസ്‌ത്രം മാത്രമാണ് പ്രതീക്ഷയും.\nബ്രിട്ടനിലെ ഓക്സ്ഫഡ് സർവകലാശാലയും ചൈനയിലെ ബീജിങ് ഇൻസ്റ്റിറ്റ്യൂട്ട് ഓഫ് ബയോടെക്‌നോളജിയും വികസിപ്പിച്ചെടുത്ത വാക്‌സിനുകളുടെ രണ്ടാംഘട്ട പരീക്ഷണഫലമാണ് വലിയ പുരോഗതിയായി വിലയിരുത്തുന്നത്. ഏപ്രിൽ–--മെയ് മാസങ്ങളിൽ ഇവർ നടത്തിയ പരീക്ഷണഫലങ്ങളുടെ വിശദാംശങ്ങൾ വൈദ്യശാസ്‌ത്ര ജേണലായ “ലാൻസെറ്റി’ൽ തിങ്കളാഴ്‌ച പ്രസിദ്ധീകരിച്ചു. ഓക്സ്ഫഡ് സർവകലാശാലയും ആസ്ട്ര സെനക്ക എന്ന മരുന്നുകമ്പനിയും ചേർന്ന് വികസിപ്പിച്ച വാക്‌സിൻ ബ്രിട്ടനിലെ 1077 പേരിൽ പരീക്ഷിച്ചു. ബീജിങ് ഇൻസ്റ്റിറ്റ്യൂട്ടിന്റെ വാക്‌സിൻ ചൈനയിലെ 500 പേരിലും പരീക്ഷിച്ചു.\nപരീക്ഷിച്ചവരുടെ ശരീരത്തിൽ കോവിഡ് പടർത്തുന്ന സാർസ് കോവി -2 വൈറസിനെതിരായ ആന്റിബോഡിയും (പ്രതിവസ്തു) ടി കോശങ്ങളും കണ്ടെത്തി. വാക്‌സിൻ കുത്തിവച്ച് 14 ദിവസത്തിനകം ടി കോശങ്ങളുടെ എണ്ണവും 28 ദിവസത്തിനകം ആന്റിബോഡിയുടെ അളവും വർധിച്ചു. പരീക്ഷിച്ചവരിലെല്ലാം മികച്ച പ്രതിരോധ പ്രതികരണമാണുണ്ടായിട്ടുള്ളതെന്ന് ഓക്സ്ഫഡിലെ ജന്നർ ഇൻസ്റ്റിറ്റ്യൂട്ട് ഡയറക്ടർ ഡോ. അഡ്രിയാൻ ഹിൽ പറയുന്നു. ഓക്സ്ഫഡ് വാക്‌സിൻ കുത്തിവച്ച 70 ശതമാനം ആളുകളിലും ചെറിയ പനിയും തലവേദനയുമൊക്കെ കണ്ടെങ്കിലും പാരസെറ്റമോൾ കഴിച്ചപ്പോൾ അതൊക്കെ ഭേദമായി. ഇതോടെ കാര്യങ്ങളെല്ലാം പൂർണമായി എന്നല്ല, ലക്ഷ്യത്തിലേക്ക് മുന്നേറുന്നുവെന്നാണ് മനസ്സിലാക്കേണ്ടത്.\nചൈനയിലെ വുഹാനിൽ പൊട്ടിപ്പുറപ്പെട്ടത് പകർച്ചവ്യാധിയാണെന്ന് സ്ഥിരീകരിച്ചതുമുതൽ ശാസ്‌ത്രലോകം അത്യസാധാരണ വേഗത്തിൽ ഗവേഷണ -പഠനപ്രവർത്തനത്തിൽ മുഴുകിയിരിക്കുകയാണ്.\nരാപ്പകലില്ലാതെ ആ യത്നം തുടരുന്നു. ആ പ്രയത്നത്തിനിടെ കടന്നുവരുന്ന പ്രതീക്ഷയുടെ പ്രകാശരശ്‌മികളായി തിങ്കളാഴ്ച പുറത്തുവന്ന വിവരങ്ങൾ. ജനുവരി 11 നാണ്, വുഹാനിൽ പടരുന്നത് മാരകമായൊരു വൈറസാണെന്ന് ഷാങ്ഹായ് ഫുഡാൻ സർവകലാശാലയിലെ ഒരു സംഘം റിപ്പോർട്ട് ചെയ്യുന്നത്. അന്താരാഷ്ട്ര ഡേറ്റാബേസായ “ജെൻ ബാങ്കി’ലായിരുന്നു ആ വിവരം വന്നത്. ജെൻ ബാങ്കിൽ റിപ്പോർട്ട് കണ്ടപ്പോൾത്തന്നെ അത് ശാസ്‌ത്രജ്ഞരുടെയും പരീക്ഷണശാലകളുടെയും ശ്രദ്ധയിൽപ്പെട്ടു. അന്നുമുതൽതന്നെ എവിടെയും പഠനഗവേഷണങ്ങൾക്ക് തുടക്കമായി. വൈറസിന്റെ ജനിതകഘടന കണ്ടെത്താനും വൈറസ് എങ്ങനെ മനുഷ്യരിലെത്തി എന്ന് പഠിക്കാനും വാക്‌സിനും മരുന്നും കണ്ടുപിടിക്കാനുമുള്ള തീവ്രയജ്ഞമായി അത് മാറി. അതിൽ ചില യത്നങ്ങളാണ് പുരോഗതിയിലേക്ക് നീങ്ങുന്നത്. തുടക്കത്തിൽ വൈറസ് ഇത്രമാത്രം പടരുമെന്നോ ഇത്രമാത്രം ശക്തിയുള്ളതാണെന്നോ തിരിച്ചറിഞ്ഞിരുന്നില്ല.\nഇപ്പോൾ, രണ്ടാംഘട്ട പരീക്ഷണം പൂർത്തിയാക്കിയ ബ്രിട്ടന്റെയും ചൈനയുടെയും സ്ഥാപനങ്ങൾക്കുപിന്നാലെ ലോകത്താകെ ഒട്ടേറെ വാക്‌സിനുകൾ ഒന്നാംഘട്ട പരീക്ഷണത്തിലുണ്ട്. അമേരിക്ക ആസ്ഥാനമായുള്ള ജൈവ സാങ്കേതികവിദ്യാ കമ്പനിയായ മൊഡേണയും ബ്രിട്ടനും ചൈനയ്‌ക്കും ഒപ്പംതന്നെയുണ്ട്. വാക്‌സിനോളജി വിഭാഗം പ്രൊഫസർ സാറാ ഗിൽബർട്ടിന്റെ നേതൃത്വത്തിലായിരുന്നു ഓക്സ്ഫഡിലെ പരീക്ഷണങ്ങൾ. വാക്‌സിൻ പരീക്ഷണത്തിന് ആദ്യംതന്നെ രംഗത്തെത്തിയവരിൽ ഇവരുണ്ടായിരുന്നു. അവരുടെ യത്നമാണ് വിജയത്തോടടുക്കുന്നത്. ലൈസൻസ് ആയാലുടൻ വാക്‌സിൻ ലഭിക്കുന്നതിന് ഒട്ടേറെ രാജ്യങ്ങൾ ഇതിനകം കരാറുണ്ടാക്കിയിട്ടുണ്ട്. ജർമനി, ഫ്രാൻസ്, നെതർലൻഡ്സ്, ഇറ്റലി, അമേരിക്ക എന്നിവയെല്ലാം ഇതിലുൾപ്പെടും.\nഇന്ത്യയിലും ഈ വാക്‌സിൻ നിർമിക്കുന്നതിനും വിതരണത്തിനും ആലോചന തുടങ്ങിക്കഴിഞ്ഞു. ഓക്സ്ഫഡുമായി ചേർന്ന് ആഗസ്തിൽ വാക്‌സിൻ പരീക്ഷണം നടത്തുമെന്ന് പുണെ ആസ്ഥാനമായ സെറം ഇൻസ്റ്റിറ്റിറ്റൂട്ട് ഓഫ് ഇന്ത്യ വ്യക്തമാക്കിയത് ഈ ആലോചനകളുടെ ഭാഗമാണ്. സെറം ഇൻസ്റ്റിറ്റ്യൂട്ടും ഓൾ ഇന്ത്യ മെഡിക്കൽ സയൻസസ് ഇൻസ്റ്റിറ്റ്യൂട്ടും വാക്‌സിൻ വികസിപ്പിക്കാനും പരീക്ഷിക്കാനും ശ്രമിക്കുന്നുണ്ടെങ്കിലും അതൊന്നും ഇത്രത്തോളം എത്തിയിട്ടില്ല. ആഗസ്ത് 15ന് വാക്‌സിൻ പ്രഖ്യാപിക്കുമെന്ന് പ്രധാനമന്ത്രി പറഞ്ഞെങ്കിലും മാനദണ്ഡങ്ങൾ പാലിക്കാതെയും ആവശ്യമായ പരീക്ഷണങ്ങൾ പൂർത്തിയാക്കാതെയും അതിനു കഴിയില്ലെന്ന് ഇന്ത്യൻ കൗൺസിൽ ഓഫ് മെഡിക്കൽ റിസർച്ച്തന്നെ വ്യക്തമാക്കിയിട്ടുണ്ട്. മൃഗങ്ങളിലും മനുഷ്യരിലുമെല്ലാം പരീക്ഷിച്ച് വിവിധ ഘട്ടങ്ങളിലൂടെയാണ് പ്രയോഗത്തിലെത്തേണ്ടത്.\nവാക്‌സിൻ വികസിപ്പിച്ചെടുക്കാൻ കോടിക്കണക്കിന് രൂപ വേണമെന്നതും ഇതോടൊപ്പം കാണണം. അമേരിക്കയും ചൈനയും ജർമനിയുമെല്ലാം വൻ തുകയാണ് ഇതിനകം ചെലവഴിച്ചത്. ഓക്സ്ഫഡിന്റെ പരീക്ഷണത്തിനുമാത്രം അമേരിക്ക 120 കോടി ഡോളർ മുതൽമുടക്കിയിട്ടുണ്ട്. എന്നാൽ, ഔഷധനിർമാണരംഗത്ത് നല്ല ശേഷിയുള്ള ഇന്ത്യ ഈ രംഗത്ത് മുടക്കുന്ന പണം മറ്റ് രാജ്യങ്ങളുമായി താരതമ്യം ചെയ്യുമ്പോൾ കുറവാണ്.\nവാക്‌സിൻ നിർമാണത്തെ മുൻനിർത്തി മേയിൽ പ്രധാനമന്ത്രിയുടെ നേതൃത്വത്തിൽ യോഗം ചേർന്നെങ്കിലും ആഭ്യന്തരമായി വികസിപ്പിക്കുന്നതിന്റെ ശ്രമം എവിടെയെത്തിയെന്നോ ഫണ്ടിനെക്കുറിച്ചോ കാര്യമായ വിവരങ്ങൾ പുറത്തുവന്നിട്ടില്ല. വാക്‌സിനുകൾ വികസിപ്പിക്കുന്നതിന്റെ വിവിധ ഘട്ടങ്ങളിലാണെന്ന് അന്ന് പ്രധാനമന്ത്രി പറയുകയുണ്ടായി. ഇത് ഏതൊക്കെ കമ്പനികളെന്ന് സർക്കാർ കൃത്യമായി പറഞ്ഞിട്ടില്ല. എന്നാൽ, സെറം ഇൻസ്റ്റിറ്റ്യൂട്ട് ഓഫ് ഇന്ത്യ, ഭാരത് ബയോടെക് എന്നിവയടക്കം ചില കമ്പനികളുടെ പരീക്ഷണങ്ങൾ ഒരു വർഷത്തിനകം ഫലം കാണുമെന്ന് റിപ്പോർട്ടുകളുണ്ട്. ആ പരീക്ഷണങ്ങൾ തുടരട്ടെ. അതിനിടെ, എവിടെ വാക്‌സിൻ കണ്ടെത്തിയാലും ലോകത്തിന്, ഇന്ത്യക്ക് ആശ്വാസംതന്നെ. ഇപ്പോൾ, രണ്ടുഘട്ടം വിജയകരമായി കടന്ന വാക്‌സിനുകൾ ഫലപ്രദമായ കോവിഡ് പ്രതിരോധമാകട്ടെ. ലോകത്തിന്റെ കണ്ണും കാതും അവിടേക്കാണ്.


തൊപ്പി തെറിച്ച് സ്പെയിൻ കോച്ച്; അമ്പരന്ന് ഫുട്ബോൾ ആരാധകർ – SportShot\nJune 13, 2018 June 13, 2018 WebDeskLeaveaComment on തൊപ്പി തെറിച്ച് സ്പെയിൻ കോച്ച്; അമ്പരന്ന് ഫുട്ബോൾ ആരാധകർ\nറഷ്യൻ ലോകകപ്പിന് ഒരു ദിനം മാത്രം ശേഷിക്കെ അവിശ്വസനീയ നടപടിയുമായി സ്പാനിഷ് ഫുട്ബോൾ അസോസിയേഷൻ. സ്പെയിൻ കോച്ച് ജുലൻ ലോപെറ്റെഗ്യുവിനെ പുറത്താക്കിയാണ് അസോസിയേഷൻ ഞെട്ടൽ സൃഷ്ടിച്ചത്. കോച്ചിന്റെ പുറത്താകൽ ഫുട്ബോൾ ആരാധകർക്കിടയിൽ അമ്പരപ്പുളവാക്കി. ലോകകപ്പ് നേടാൻ സാധ്യത കൽപിക്കുന്ന ടീമാണ് സ്പെയിൻ.\nലോകകപ്പിലെ പോർച്ചുഗലുമായുള്ള ഗ്രൂപ്പ് റൌണ്ട് മത്സരം ആരംഭിക്കുന്നതിന് വെറും രണ്ടു ദിവസം മുമ്പാണ് കോച്ചിന്റെ പുറത്താകൽ. പെട്ടെന്നുള്ള നടപടി ടീമിന്റെ പ്രകടനത്തെ ഏതു തരത്തിൽ ബാധിക്കുമെന്ന് കണ്ടറിയണം. 2016 ജൂലൈ മുതൽ സ്പെയിൻ ടീമിനെ പരിശീലിപ്പിക്കുന്ന ജുലൻ മികച്ച നിലവാരം പുലർത്തിയിരുന്നു.\nസ്പെയിൻ കോച്ചായിരുന്ന ജുലൻ ലോപെറ്റെഗ്യുവിനെ റയൽ മാഡ്രിഡിന്റെ കോച്ചായി തിരഞ്ഞെടുത്ത വിവരം ക്ലബ്ബ് അധികൃതർ അറിയിച്ചിരുന്നു. ഇതിൽ പ്രകോപിതരായാണ് സ്പാനിഷ് ഫുട്ബോൾ അസോസിയേഷൻ ഈ കടുത്ത നടപടി എടുത്തതെന്നാണ് സൂചന. ദേശീയ ടീം പങ്കെടുക്കുന്ന സുപ്രധാന ടൂർണമെന്റിന്റെ ഇടയിൽ തന്നെ ഒരു ക്ലബ്ബുമായി കരാറിലെത്തിയത് അധികൃതർക്ക് ഒട്ടും മതിപ്പുളവാക്കിയിരുന്നില്ല.\nഅതേസമയം മുൻ കോച്ച് സിനദിൻ സിദാന്റെ രാജിക്കു ശേഷം തങ്ങൾക്ക് യോജിച്ച ഒരു പരിശീലകനെ കണ്ടെത്തിയ ആശ്വാസത്തിലാണ് റയൽ അധികൃതർ. കഴിഞ്ഞ ആഴ്ച്ചയാണ് ചാമ്പ്യൻസ് ലീഗ് കിരീടം ചൂടി നിൽക്കുന്ന സമയത്ത് സിദാൻ റയൽ പരിശീലക സ്ഥാനത്തു നിന്നും പിന്മാറുന്നു എന്ന പ്രഖ്യാപനം നടത്തിയത്.\nTagged espain football team fifa world cup 2018 julen lopetegui\nവാലറ്റത്ത് വെടിക്കെട്ട് തീർത്ത് പെൺകരുത്ത്\nധോണിയുടെ പവർ ഹിറ്റിൽ ചെന്നൈയ്ക്ക് അഞ്ചു വിക്കറ്റ് ജയം\nApril 25, 2018 April 27, 2018 Vineeth Madhav


Madhyamam WEEKLY, Mon, 12 Apr 21\nനിങ്ങൾ പറയുന്നതല്ല ഹൈറേഞ്ചിെൻറ ചരിത്രംഇടുക്കിയുടെ തമസ്കരിക്കപ്പെട്ട ഗോത്ര പാരമ്പര്യം അന്വേഷിക്കുന്നു● കെ.പി. ജയകുമാർഇനിയും എത്ര അതിസുരക്ഷാ ജയിലുകൾ വേണം? ● അഡ്വ.ഷൈനദിൻകർ മൻവറിെൻറ കവിതകൾ● ശ്രീജിത്ത് പെരുന്തച്ചൻ മൊഴിമാറ്റുന്നുകഥ● ശ്രീജിത്ത് െകാന്നോളി● മുഹമ്മദ് റാഫി എൻ.വി● മുഹമ്മദ് ജിഷാദ്● പി.കെ. ഭാഗ്യലക്ഷ്മികവിത● കരുണാകരൻ● ബിജോയ് ചന്ദ്രൻ● എസ്. സരസ്വതി● ശ്യാം സുധാകർ● വാസുദേവൻ കുപ്പാട്ട്ആത്മകഥ / നിറഭേദങ്ങൾ ● കലൂർ ഡെന്നീസ്നോവൽ / കടലിെൻറ മണം ● പി.എഫ്. മാത്യൂസ്


ബിജെപിയിൽ കൃഷ്‌ണദാസ് പക്ഷത്തിന് മേൽക്കൈ: സുരേന്ദ്രന് സാധ്യത മങ്ങി ; പ്രഖ്യാപനം 15ന് | Kerala | Deshabhimani | Tuesday Jan 14, 2020\nപി വി ജീജോUpdated: Tuesday Jan 14, 2020\nകോളിക്കോട് > ബിജെപിയുടെ ഒമ്പത് ജില്ലാ പ്രസിഡന്റ് പദം പി കെ കൃഷ്‌ണദാസ് പക്ഷത്തിന് ലഭിക്കും. നാലിടത്ത് വി മുരളീധരൻ ഗ്രൂപ്പിനാണ് പ്രസിഡന്റ് സ്ഥാനം. ഒരിടത്ത് കുമ്മനം രാജശേഖരന്റെ നോമിനിയാകും. കഴിഞ്ഞ ദിവസം കോഴിക്കോട്ട് ചേർന്ന നേതൃതലചർച്ചയിലാണീ ധാരണ.\nജില്ലാ പ്രസിഡന്റ് സ്ഥാനത്ത് കൃഷ്‌ണദാസ് വിഭാഗം മേൽക്കൈ നേടിയതോടെ സംസ്ഥാന പ്രസിഡന്റാകാനുള്ള ജനറൽ സെക്രട്ടറി കെ സുരേന്ദ്രന്റെ സാധ്യത മങ്ങി. കൃഷ്‌ണദാസ് പക്ഷത്തുനിന്ന് എം ടി രമേശ് പ്രസിഡന്റാകുമെന്നാണ് സൂചന. ജനറൽ സെക്രട്ടറി എ എൻ രാധാകൃഷ്‌ണനും പരിഗണനയിലുണ്ട്. ആർഎസ്‌എസ് നേതൃത്വത്തിന്റെ നിലപാടാണ് സുരേന്ദ്രന് തിരിച്ചടിയായത്. ജില്ലാ പ്രസിഡന്റ് സ്ഥാനം വീതംവെപ്പിൽ വി മുരളീധരനെ പൂർണമായി ഒതുക്കിയുള്ള ധാരണയാണുണ്ടായത്. പ്രഖ്യാപനം 15നുണ്ടാകും.\nവി വി രാജേഷ് (തിരുവനന്തപുരം), അഡ്വ. പി കൃഷ്‌ണദാസ് (പാലക്കാട്) , രവി തേലത്ത് (മലപ്പുറം), കെ ഗോപൻ (കൊല്ലം) എന്നിവരാണ് മുരളീധരവിഭാഗത്തിന്റെ ജില്ലാ പ്രസിഡന്റുമാർ. രവീശതന്ത്രി കുണ്ടാർ ( കാസർകോട്), കെ രഞ്‌ജിത് ( കണ്ണൂർ), വി കെ സജീവൻ (കോഴിക്കോട്), സജിശങ്കർ( വയനാട്), അഡ്വ. കെ കെ അനീഷ് ( തൃശൂർ), എം എൻ വിജയൻ ( എറണാകുളം), എൻ ഹരി (കോട്ടയം), എം ഗോപകുമാർ (ആലപ്പുഴ), എം അജിത് (ഇടുക്കി) എന്നിവരാവും കൃഷ്‌ണദാസ് വിഭാഗത്തിന്റെ പ്രസിഡന്റുമാർ. അശോകൻ കുളനടയാണ് (പത്തനംതിട്ട) കുമ്മനത്തിന്റെ നോമിനി.\n14 ജില്ലകളിലും കടുത്ത മത്സരമുണ്ടായിരുന്നു. എന്നാൽ ദേശീയ നേതൃത്വം ധാരണക്കാവശ്യപ്പെടുകയായിരുന്നു. ഈ ചർച്ചയിൽ ആർഎസ്‌എസിന്റെ ശക്തമായ സമ്മർദമുണ്ടായെന്നാണ് മുരളീധരവിഭാഗത്തിന്റെ ആരോപണം. നേരത്തെ മുരളീധര ഗ്രൂപ്പിന് ഏഴുജില്ലകളുണ്ടായിരുന്നു.\nനേതൃചർച്ചയിൽ കർണാടക സംസ്ഥാന പ്രസിഡന്റ് നളിൻകുമാർ കട്ടീൽ, ദേശീയ സെക്രട്ടറി എച്ച് രാജ, സംസ്ഥാന ഓർഗനൈസിങ് സെക്രട്ടറി എം ഗണേശ്, ജോ. ഓർഗനൈസിങ് സെക്രട്ടറി കെ സുഭാഷ്, മുൻ സംസ്ഥാന പ്രസിഡന്റുമാരായ പി കെ കൃഷ്‌ണദാസ്, വി മുരളീധരൻ, സി കെ പത്മനാഭൻ, കുമ്മനം രാജശേഖരൻ എന്നിവർ പങ്കെടുത്തു.\nപ്രവാസിസുരക്ഷ : വിദേശമന്ത്രാലയത്തിന് ഒന്നും ചെയ്യാനില്ലെന്ന് വി മുരളീധരൻ


കുരീപ്പുഴ: ഗാനഗന്ധർവനും ജീൻസിട്ട പെൺകുട്ടികളും\nഗാനഗന്ധർവനും ജീൻസിട്ട പെൺകുട്ടികളും\nകേരളത്തിന്റെ പ്രിയപ്പെട്ട ഗാനഗന്ധർവൻ പത്മശ്രീ ഡോ. കെ ജെ യേശുദാസ്, പ്രസംഗമധ്യേ പരാമർശിച്ച ഒരു വസ്‌ത്രനിരീക്ഷണം വലിയ ചർച്ചകൾക്ക് ഇടയാക്കിയല്ലൊ.\nകുറെ ചോദ്യങ്ങൾ ഈ വിഷയം ഉയർത്തുന്നുണ്ട്. പെൺകുട്ടികളും അവരുടെ പതിന്മടങ്ങ് ആൺകുട്ടികളും ജീൻസ് ധരിക്കുമെന്നിരിക്കെ പെൺകുട്ടികളുടെ കാര്യത്തിൽ മാത്രം ചർച്ച ഉണ്ടായതെന്തുകൊണ്ട്? എല്ലാവരും മാന്യമായി വസ്‌ത്രം ധരിക്കണമെന്നിരിക്കെ പെൺകുട്ടികൾ ധരിക്കുമ്പോൾ മാത്രം അത് അമാന്യമാകുന്നത് എങ്ങനെ?\nഎല്ലാക്കാലത്തും നമ്മൾ സ്‌ത്രീകളുടെ വസ്‌ത്രധാരണത്തിന് നിയന്ത്രണവും ശ്രദ്ധയും നൽകിയിരുന്നു. അയ്യൻകാളിയുടെ കാലംവരെ സ്‌ത്രീകൾക്ക് മേലുടുപ്പു ധരിക്കാൻ പാടില്ലായിരുന്നു. മുട്ടോളമുള്ള മുണ്ടായിരുന്നു വേഷം. സവർണസമൂഹത്തിൽപ്പെട്ടുപോയ സ്‌ത്രീകൾക്കും മേൽക്കുപ്പായം നിരോധിച്ചിരുന്നു. അവർ പുറത്തിറങ്ങുമ്പോൾ ഘോഷയും മറക്കുടയും അനുവദിച്ചിരുന്നു.\nപുരുഷന്മാർക്കും മേലുടുപ്പില്ലായിരുന്നു. എങ്കിലും വിദ്യാഭ്യാസമാർജിച്ച പുരുഷന്മാർ ഇംഗ്ളീഷ് മാതൃകയിൽ ഷർട്ടും കോട്ടും തമിഴ് ബ്രാഹ്മണരെ അനുകരിച്ച് തലപ്പാവും ധരിച്ചുതുടങ്ങി. മാറുമറച്ച സ്‌ത്രീകൾ വ്യാപകമായി ആക്രമിക്കപ്പെട്ടെങ്കിലും പുരുഷന്മാർ സുരക്ഷിതരായിരുന്നു.\nസവർണസമൂഹത്തിലെ സ്‌ത്രീകൾ മുലക്കച്ചയിലേക്ക് പരിഷ്‌കരിക്കപ്പെട്ടു. സാരി മഹാരാഷ്‌ട്രയിൽ നിന്നും വന്നതാണ്. മഹാരാഷ്‌ട്രയിൽ സ്റ്റുഡിയോ തുടങ്ങിയ രാജാരവിവർമ്മയാണ് പെൺദൈവങ്ങളെ സാരിയുടുപ്പിച്ചത്. അദ്ദേഹം വസിച്ചുവരച്ചത് പഞ്ചാബിലായിരുന്നുവെങ്കിൽ പെൺദൈവങ്ങൾ ചുരിദാർ ധരിച്ചുകാണപ്പെടുമായിരുന്നു.\nസാരി, വാസ്‌തവത്തിൽ ഒരു ലക്ഷ്‌മണരേഖ സൃഷ്‌ടിക്കുകയാണ്. കാലുനീട്ടിവച്ചു വേഗത്തിൽ നടക്കാനോ, ആപൽഘട്ടങ്ങളിൽ ഓടിരക്ഷപ്പെടാനോ കാലുയർത്തി വാഹനത്തിൽ കയറാനോ സാരി തടസം സൃഷ്‌ടിക്കുന്നു. മാത്രമല്ല, ധരിക്കുന്നവരുടെ സൗന്ദര്യബോധമനുസരിച്ച് ശരീരഭാഗങ്ങൾ പ്രദർശിപ്പിക്കുകയോ പ്രദർശിപ്പിക്കാതിരിക്കുകയോ ആകാം. പ്രദർശനം എന്ന ആശയം കാണുന്നവരെ ആശ്രയിച്ചു കൂടിയാണിരിക്കുന്നത്.\nതുണിത്തരം ജീൻസോ കൈത്തറിയോ എന്തുമാകട്ടെ, കാലുറകളാണെങ്കിൽ നഗ്നതമറയുമെന്നുമാത്രമല്ല. ഉപയോഗിക്കാൻ സൗകര്യപ്രദവുമാണ്. സ്‌കൂട്ടറിലും മറ്റും യാത്ര ചെയ്യുന്നവർക്ക് സാരി തീർത്തും അസൗകര്യമാണ്. തീപിടുത്തമുണ്ടായാൽ സാരിയുടുത്തവർ രക്ഷപ്പെടുന്നത് അപൂർവമാണ്.\nസാരിയുടുത്ത് നാണംകുണുങ്ങി കാൽവിരൽ കൊണ്ട് വരച്ചുനിൽക്കുന്ന വയലാർക്കാലത്തെ സിനിമാസുന്ദരിയെക്കാൾ എത്രയോ വ്യക്തിത്വമുള്ളവരാണ് അന്തസ്സായി ചുരിദാറോ പാന്റ്‌സോ ധരിച്ച അഭിമാനിയായ പുതിയ പെൺകുട്ടി.\nഅധ്യാപകൻ മുണ്ടിൽനിന്ന് പാന്റിലേക്കുമാറിയപ്പോൾ ആരും ചോദ്യം ചെയ്‌തില്ല. അതേസമയം അധ്യാപിക സാരിയിൽ നിന്ന് ചുരിദാറിലേക്ക് മാറുന്നതിനു മുമ്പ് ചർച്ചകളുടെ ബഹളമായിരുന്നല്ലോ. എന്നാൽ മതചിഹ്നമായ വസ്‌ത്രംധരിക്കുന്ന അധ്യാപികമാരെ മതാരാധന മൂലമോ മതഭയംമുലമോ കേരളം സംയമനത്തോടെ സ്വീകരിച്ചു.\nകേരളീയരുടെ വസ്‌ത്രധാരണരീതിയെക്കുറിച്ച് സമഗ്രമായി പഠിച്ചിട്ടുള്ളത് ഡോ. ബി ബാലചന്ദ്രനാണ്. കേരളീയ വസ്‌ത്രപാരമ്പര്യം എന്ന പുസ്‌തകത്തിൽ അദ്ദേഹം പുതിയ വസ്‌ത്രധാരണരീതിയെ അഭിവാദ്യം ചെയ്യുന്നുണ്ട്.\nPosted by kureeppuzhasreekumar at 00:17\najith 11 October 2014 at 00:58\nധാരണമല്ല മാറ്റേണ്ടത്, ധാരണയാണ്!\nSHANAVAS 12 October 2014 at 01:06\nനന്നായി പറഞ്ഞു.. ആണുങ്ങള് പുതിയ പാന്റിട്ട് കുനിയുന്നത് യേശുദാസ് കണ്ടു കാണില്ല.. അത് കൊണ്ട് പറഞ്ഞു പോയതായിരിക്കും.. പിന്നെ യേശുദാസ് ഒരു നല്ല പാട്ടുകാരന് ആണ്.. പാട്ടുകാരന് മാത്രം..\nബിലാത്തിപട്ടണം Muralee Mukundan 15 October 2014 at 04:58\nസവർണസമൂഹത്തിലെ സ്‌ത്രീകൾ മുലക്കച്ചയിലേക്ക് പരിഷ്‌കരിക്കപ്പെട്ടു. സാരി മഹാരാഷ്‌ട്രയിൽ നിന്നും വന്നതാണ്.\nമഹാരാഷ്‌ട്രയിൽ സ്റ്റുഡിയോ തുടങ്ങിയ രാജാരവിവർമ്മയാണ്\nപെൺദൈവങ്ങളെ സാരിയുടുപ്പിച്ചത്. അദ്ദേഹം വസിച്ചുവരച്ചത്\nപഞ്ചാബിലായിരുന്നുവെങ്കിൽ പെൺദൈവങ്ങൾ ചുരിദാർ ധരിച്ചുകാണപ്പെടുമായിരുന്നു....!